
Nu te întilneşti toată ziua bună ziua cu răpirea unei fe- 
te nici măcar în Los Angeles. 

Curind aveau să se împlinească două luni de cînd mă 
aflam în California din motive de sănătate. „Oboseală ner- 
voasă“, decretaseră cei de la Instituţie, mă simţeam totusi 
în plină formă! Cînd eram în Vietnam ori în alt punct 
fierbinte de pe glob, nimănui nu-i păsa într-atit cum o 
duc cu sănătatea... 

Închiriasem o pic a se numea SE hu de la Holly- 
wood, pe coline. În dimineata asta, cind am deschis ușa 
de la balcon, aerul mi s-a părut de o transparență neo- 
Þbişnuită. Fireşte, la Los Angeles e mereu frumos, în ano- 
timpul frumos razele soarelui putînd totuși străpunge 
ceața de fum ce persistă frecvent deasupra oraşului. As- 
tăzi însă aerul era pur şi, de cum am pășit în balcon, am 
simțit parfumul de bougainvillée* venind din grădinile ve- 
cine. Mi-am lăsat privirea să rătăcească peste imensul 
LA. de la cele cinci-șase nefericite zgirie-nori din Dow- 
ntown** pînă înspre golful Santa Monica, la vest. Brusc, 
am avut chef să fac baie în ocean. 


* Arbust cu i viză mereu verzi şi cu flori roz și violet, purtind 
numele navigatorului Bougainville. (N.T.) * 
** În engleză, în original : centrul orașului. (N.T.) 


M-am hotărît numaidecit. După un duş, mi-am pră- 
-jit două ouă cu şuncă peste care am tăiat citeva felii sub- 
tiri de pară avocado.* De ce ar trebui să posteşti ca să 
ai dreptul la plăcerea unei băi? Mi-am pus un costum 
de baie, pantalonii şi un pulovăr uşor. Cînd am ieşit, aerul 
dimineţii mi s-a părut atit de blind, că am avuț chef să 
merg pe jos, dar în oraşul ăsta distanțele sînt așa de mari 
incit maşina se dovedeşte absolut necesară. M-am aşezat : 
la volanul Cadillacului meu, închiriat cu cîteva săptă- 
mini în urmă, şi am coborit pe străduţele înguste, legate 
intre ele, şerpuind de jur împrejurul colinelor reziden- 
tiale din Hollywood. O dată ajunsă pe Sunset Boulevard, 
m-am lăsat dusă de şirul de maşini care se îndreptau 
spre ocean. M-am oprit la Malibu Beach, într-o parcare 
lingă restaurantul Sea Lion. E un loc plăcut unde poţi 
lua masa stind cu faţa la mare într-o sală înclinată dea- 
supra plajei. 

Am coborit cele cîteva trepte care se mişcau şi am 
pășit pe nisipul ce bătea în brun. M-am dezbrăcat şi 
m-am întins pe prosopul de baie. Cei din Los Angeles nu 
se prea scaldă în Pacific, apa acestuia fiind în permanen- 
tă foarte rece; nu era înghesuială, dacă vedeai cel mult 
vreo douăzeci de persoane. Mai cu seamă că în locul ăsta 
se construise o singură casă pe plajă, ceva mai încolo 
Malibu fiind complet ciuruit de construcții din lemn cu 
forme stranii. 

O clipă am stat să - privesc unduirea valurilor apoi, 
brusc, m-am hotărit și am alergat ţintă spre ocean, arun- 
cîndu-mă cu capul înainte. Experienţa a fost groaznică ;: 
aveam senzaţia că burta mi-e străpunsă de mii de ace de 
gheaţă. Am mai stăruit din orgoliu cîteva minute, pînă ce 
frigul m-a silit să renunţ, pierindu-mi orice chef de baie 
matinală. 

M-am şters și, în acel moment, a apărut o tînără blon- 
dă, de vreo douăzeci de ani, într-un şort verde şi un tri- 
cou bleu pe care erau înscrise inițialele universităţii UCLA. 
Am presupus că e studentă. De sus, de pe treptele ce 
duceau la Sea Lion, un negru bătrin i-a strigat : 


* Fruct verde, de forma unei pere cu un gust amintind de 
anghinare. (N.T.) ; 


6 


— Miss Amanda, să vă aştept ? 

A dat din mină în semn că nu, iar omul a plecat.. 
Amanda s-a aşezat nu departe de mine. Cînd s-a dezbrăcat, 
fără să acorde atenţie privirilor masculine care-i urmă- 
reau fiecare gest, am văzut că purta un costum de baie 
din două piese din acelaşi verde ca și șorţul. Era bine fă- 
cută, avea picioare lungi și fine, n-avea burtă, iar siînii 
ji stăteau plăcut în sus, fără exagerare. Frumuseţea chi- 
pului îi era niţel umbrită de aerul îmbufnat și dispreţui- 
tor; o simţeai pe fetița bogată, care crede că totul îi este 
îngăduit, că totul i se cuvine. 

Mă uitam la ea nu fiindcă m-ar fi interesat cu-adevă- 
„rat, ci mai curînd, pentru că n-aveam ce face. In fine, 
să nu minţi, îmi plăcea; totdeauna m-au atras blondele 
cu aer îmbufnat. 

Amanda n-a intrat în apă, dovedind astfel mai mult 
bun simţ decît mine. S-a mulţumit să-şi continue, pînă 
la desăviîrșire, bronzarea, cu ochii pe jumătate închiși, 
ascunși după nişte ochelari negri. Doi băieţi de aceeaşi 
virstă cu ea au avut să-i atragă atenţia, ea insă nu i-a 
băgat în seamă iar ei n-au insistat. Mă întrebam de ce o 
fată care, se vedea bine, aparţine înaltei societăţi, venise 
pe plaja asta cînd mai la locul ei ar fi fost la o piscină 
particulară din Pacific Point. 

A rămas acolo, la soare, două ore bune, întinsă cînd 
pe burtă, cînd pe spate. În momentul în care s-a îmbrăcat 
eu începeam să mă prăjesc şi uitasem de mult baia mea 
răcoritoare. Am imitat-o pe dată şi am urmărit-o pînă la 
restaurantul Sea Lion. M-am gîndit că prezenţa fetei în 
dimineaţa aceea pe plaja din Malibu se datora vreunei 
întilniri, așa că n-am încercat s-o abordez. M-am aşezat 
cu două mese în spatele ei şi m-am prefăcut adîncită în 
contemplarea valurilor, ferestrele largi permiţindu-ți să 
zărești imensitatea oceanului. Chelnerul s-a apropiat de 
Amanda şi am auzit-o comandînd o salată de creveţi cu 
ardei şi un suc de portocale. Baia îmi făcuse foame şi am 
ales un biftec şi o salată cu rocfort, iar ca băutură, vin 
alb, un pahar de chablis rece. 

Am mîncat cu mare poftă. Cind am isprăvit, Amanda 
era tot singură și m-am întrebat dacă nu cumva luase 
plasă. Nu dădea totuși semne de nerăbdare şi nu s-a ui- 

tat nici măcar o dată înspre uşa de la intrare. Pesemne 

-că imaginaţia îmi juca feste. În*-momentul în care l-a 
chemat pe chelner să plătească, am făcut și eu același lu- 
cru. Speram că nu-i sosise şoferul, avind astfel ocazia să-i 
propun s-o conduc în oraș. Totul însă s-a petrecut ului- 
tor de repede. În timp ce casiera îmi dădea restul, ea mi-o 
şi luase niţel înainte, așa că am mărit pasul ca s-o ajung 
din urmă în parcare. Pe cînd ieşeam din restaurant, am 
văzut oprindu-se un Ford vechi de unde au ţişnit doi băr- 
baţi, au tras-o pe fată în maşină şi au demarat în goană. 
De cînd am venit în California m-am obișnuit să ies fă- 
ră armă : în felul ăsta nu mai cedam ispitei! În clipa a- 
ceea, totuși, mi-a părut rău după coltul meu 45 Commanz 
der în faţa căruia vechile tunuri din parcul Griffith par 
jucărioare de copii. 

Supunîndu-mă reflexelor dobindite în antrenamentele 
pe care ni le impune Departamentul, am alergat la ma- 
șină ca să pornesc în urmărirea răpitorilor. La acea oră 
se circula uşor şi i-am ajuns chiar de la Palisades Beach 
Road. M-am ţinut după ei pe autostrada spre Santa Mo- 
nica pe care o luaseră pînă la intersecţia de la Mar Vista, 
de unde s-au îndreptat către San Diego. Pe freeway* nu 
mi-a fost greu să rămîn în spatele lor, dar gata-gata 
să-i pierd de cum au părăsit autostrada și, printr-o serie 
de manevre complicate, au luat-o pe Sepulveda Boule- 
vard. Temindu-mă să nu mă observe, m-am hotărit să 
bruschez lucrurile apropiindu-mă de ei. Şi bine am fă- 
cut deoarece au cotit-o imediat pe. o străduță, mergind 
de-a lungul parcului Lindberg; am pornit-o după ei şi, 
dintr-o privire rapidă, am observat că prin jur era pus- 
tiu. Am apăsat cu toată puterea pe acceleraţie, cutia de 
viteze a scrişnit și m-am dus spre Ford pe care l-am obli- 
gat să se oprească, blocindu-l de trotuar. 

Şoferul a sărit din mașină şi a început să mă înjure 
într-un amestec de engleză şi spaniolă. Dar a amuţit, 
stupefiat, cînd am coborit şi eu. Era evident că nu se aş- 
tepta să dea ochii cu o femeie. A venit spre mine fără 
umbră de suspiciune, colegul lui -răminînd cu Amanda, 
de bună seamă să n-o lase să fugă. 


* În engleză, în original : autostradă. (N.T.) Mi 

— Nu ţi-e bine, ai? Vrei să ne omori? a zbierat. 

L-am întîmpinat cu zimbetul meu cel mai grațios şi, 
tăcînd, m-am îndreptat spre el. Tot nu-i trezeam nici o 
bănuială şi a-apărut foarte surprins în momentul în ca- 
re, cu degetele strînse ale miinii drepte, l-am izbit în 
plex. Mi-a făcut plăcere să constat că nu pierdusem nici 
un pic din îndemiînarea în tehnica luptei de aproape ; 
tipul mi s-a prăvălit la picioare şi n-a mai mişcat. Am 
înaintat, calmă, spre Ford şi am deschis portiera din spa- 
te. Colegul lui a reacţionat prea tîrziu. Cînd a reuşit să-şi 
scoată şişul, îl şi apucasem de gulerul  hainei, trăgin- 
du-l afară din maşină. Lovitura la baza craniului l-a dat 
gata ; s-a întins pe jos precum laptele care dă pe dinafară. 

I-am făcut semn fetei să iasă din maşină. Îmi părea 
mai degrabă îngrozită decît uşurată. M-a urmat totuși, 
dar înainte de.a se urca în Cadillac i-a privit pe cei doi 
tipi care continuau să zacă nemișcaţi și m-a întrebat cu 
nesiguranţă în glas : 

— l-ați omorît ? 

Am început să rîd şi, de cum s-a instalat în mașină, 
am şi porn. I-am răspuns doar cînd am ajuns pe bule- 
vardul Sepulveda : 

— l-am adormit numai. De ce voiau să te răpească, 
frumoasă Amanda ? 

De data asta, mi s-a părut realmente înspăimîntată ; 
aveam chiar impresia că se teme de mine mai mult ca 
de agresorii ei. Culmea ! 

— Cine sînteţi şi de unde știți cum mă cheamă ? ? s-a 
neliniștit. 

Fata asta mă uimea; nu avea reacţii normale. Nici 
un cuvînt de mulţumire, nimic ; în definitiv, o. scosesem 
dintr-o situaţie critică. Doar că nu mă ruga să-mi văd 
de treburile mele! Am simţit cum mă enervez şi, ca să 
mă liniştesc, m-am concentrat asupra circulaţiei de pe 
drum ; trebuia să mă întorc pe freeway ca să ajung în 
Santa Monica Boulevard. După o vreme, i-am spus, do- 
molită : 

— Te-a strigat pe nume un negru bătrin, pe pas 
voia să ştie dacă să te aştepte. 

În loc s-o satisfacă, răspunsul părea că-i sporeşte sus- 
piciunea. 


— Sinteţi poliţai ? 

— Nu, am făcut, nici vorbă, ce idee! Dece? 

— Felul în care i-aţi doborit pe acei tipi e foarte... 
profesionist. 

— Bine văzut. Nu sînt însă nici poliţai, nici gangster. 

Acest răspuns n-a avut darul s-o însenineze mai mult 
decit precedentul. S-a arătat încă şi mai bosumflată şi 
mi-a aruncat o privire cu coada ochiului, cît se poate de 
grăitoare cît priveşte puţina stimă pe care mi-o purta. 

— Unde mergem, dacă nu cer prea mult ? 

— La mine; am închiriat o vilişoară pe colinele din 
Hollywood. N-o să-ţi strice un păhărel, cred, şi-o să-mi 
povestesti de ce voiau să te răpească prăpădiţii ăia doi. 

— Şi dacă vă spun că habar n-am ? 

— N-o să cred, draga mea; va trebui să inventezi 
altceva. : | 

— N-am ce să inventez, a răspuns cu un aer incăpăţi- 
nat, n-am nici o idee despre povestea asta. 

Am schiţat un zîmbet în colţul buzelor și, cît a durat 
drumul, n-am mai schimbat nici o vorbă. Am mers pe 
Sunset Boulevard, apoi pe Alexandria, Los Feliz, şi m-am 
oprit în faţa căsuţei mele de pe Glendower Avenue. 

— Asta-i Sunshine, i-am spus, arătind cu mina înspre 
vilă. | 

: Amanda s-a uitat la ea ca şi cum i-aş fi arătat un co- 
teţ de iepuri dintr-un cartier cu magherniţe, extrem de 
murdar. Începea să mă calce . pe nervi fetița asta. Am 
deschis uşa, Amanda pozind în copilă martir pe care niş- 
te părinţi ticăloşi o supun unei corvezi tare neplăcute. 
Mi-era limpede că, în loc să-mi fie recunoscătoare pen- 
tru intervenţie, avea o singură dorinţă : să se debaraseze 
cit mai repede de mine. Eu, în schimb, tineam să-i aflu 
mai întîi povestea, nu atît din curiozitate ci întrucit con- 
sideram că am acest drept. | 

Am invitat-o înăuntru, iar ea s-a trintit într-un foto- 
liu, petrecîndu-şi nepăsătoare un picior peste unul din 
braţe. Am lăsat-o bosumflată în colțul ei şi m-am dus să 
prepar două cocteiluri, folosindu-mă de o rețetă perso- 
nală. De regulă, după prima înghiţitură devii stacojiu şi 
tuşeşti cinci minute bune. De cum i-am întins paharul, 

Amanda l-a şi golit pe jumătate, uşor, de parcă ar fi dat 
pe git lapte dintr-o nucă de cocos. 

— E tare, a recunoscut pur și simplu, ce este? E bun. 

— Jumătate whisky american, jumătate vodcă, trei 
stropi de lichior curacao * şi un pic dintr-o pulpă de pară 
avocado. Totul frapat, firește. 

A apreciat băutura ca o expertă în materie şi mi-a 
întins paharul gol. La virsta ei, să bea cu atita ușurință, 
mă depăşea ! I-am turnat iarăşi. 

— Bine, dulce Amanda, ce-ar fi să ne întoarcem la 
acea banală răpire ? Să n-aud că-i un obicei prin părțile 
astea. 

Nici n-a zîmbit ; a redus în schimb substanţial nive- 
lul băuturii din cel de-al doilea pahar. M-a privit cu o 
licărire amuzată. 

— Se pot lua în considerare patru ipoteze, a spus. 
Unu : e o răpire reală, dumneavoastră făcînd parte din- 
tr-un serviciu privat de poliție căruia mama i-a încredin- 
tat protecția mea. Doi: e o răpire trucată, complicii si- 
mulînd că se întind la pămînt ca să vă ofere un rol pe 
cinste. Trei : sînt eu însămi autoarea acestei înscenări din 
raţiuni personale şi, intervenind, aţi stricat totul. Patru : 
spuneţi adevărul, și atunci nici una din noi nu cunoaşte 
motivele acestui fapt. 

— Nu-i deloc rău. Dumneata pe care o alegi? 


— Pe prima sau pe a doua. Mai degrabă pe a doua... 
Deși mă întreb de ce rolul de.salvator n-a fost încredin- 
tat unui băiat frumos. 

— Foarte drăguţ ; asta-i învățătură de minte, să le 
mai vin în ajutor domnișoarelor în pericol! Ascultă aici, 
prostuţo : nu sint detectiv particular, n-o cunosc pe doam- 
na,. mama dumitale, şi astăzi i-am zărit întiia oară Ea 
agresori. În schimb, cred că dumneata ştii cine sînt ; 
necazuri şi nu vrei să sufli o vorbă, deoarece ţi-e kar 

A ris şi a ridicat din umeri. 

— Nu mi-e frică, nu mi-e frică niciodată, a spus. 
(Brusc, s-a înfuriat.) Și nu căuta să mă impresionezi cu 
aerul ăsta autoritar. Dumneata m-ai şi spionat pe plajă ! 


* Lichior din portocale amare. zahăr și rachiu. (N.T.) 

Nu-ncerca să-mi laşi impresia că te aflai acolo întîmplă- 
tor, exact într-un asemenea moment... 

— Un asemenea moment ? Nu pricep. 

— Nu te priveşte. La urma urmelor, cine eşti dum- 
neata ? ; 

— Regret, Amanda, nu te spionam, şi aşa-i, am asis- 
tat întîmplător la scenă ; ăsta-i adevărul. Dacă ai avea 
încredere în ie aş putea să te ajut. 

— Încredere 

Pe chip i-a Sat dezgustul şi și-a terminat băutura 
dintr-o sorbitură.. Apoi a dat să se scoale, ca să plece 
bineînţeles, însă alcoolul începea să-și facă efectul şi a 
fost nevoită să se așeze la loc, pradă unei crize de ris 
nebunesc. 

— Povestea asta mă plictiseşte, lasă-mă-n pace, a zis 
după un timp. Cred că o să dorm niţel. 

Și-a scos pantofii, a izbutit să se ridice în picioare 
și, cu pas nesigur, a parcurs cei doi metri care o despăr- 
teau de canapea. Ajunsă acolo, s-a întors pe-o parte, ghe- 
muindu-se, şi, curînd, ritmul respirației mi-a dat de veste 
că adormise. Culcată aşa cum era arăta foarte tinără, 
nespus de vulnerabilă. Mi s-a stins furia pe care mi-o 
stirnise ; am învelit-o cu o pătură şi m-am așezat alături. 
După o vreme, somnul îi era destul de profund, nemai- 
existind riscul să se trezească ; am profitat ca s-o min- 
gii încetişor pe păr, apoi degetul mi-a coborit lin spre 
nas și mai departe spre buze, desenindu-le conturul. 

O să te protejez chiar de nu vrei, iubită Amanda, 
mi-am zis, chiar dacă pentru -asta va trebui să mă urăşti 
și să mă faci să sufăr.“ Înainte de a mă ridica, am săru- 
tat-o foarte uşor pe git. I-am luat poşeta pe care şi-o 
lăsase în fotoliul unde stătuse iniţial. I-am găsit înăun- 
tru permisul de conducere şi l-am studiat cu atenţie. Fu- 
sese eliberat în statul California şi nu trebuia reînnoit 
decît peste optsprezece luni. Fotografia, în stinga, jos, 
data pesemne de doi-trei ani. O chema Greenwood. Adre- 
sa: La Hacienda, Bel Air, LA, Calif. Sex: F. Păr: Blond. 
Ochi : Verzi.. Înălţime : 1,68m. Greutate: 54 kg. Căsători+ 
tă : Nu. Data naşterii: 8 mai 1956. Am pus permisul în 
poşetă și am lăsat poşeta pe fotoliu. Ei drăcie, locuia în- 
tr-o vilă din Bel Air ! Nu-i de mirare de ce căsuţa mea i-a 

părut jalnică. Pesemne că taică-său era pe puţin mi- 
liardar... Dar ce făcea o fată ca ea, singură, pe plaja din 
Malibu ? 

M-am dus pe balcon cu o revistă ilustrată. Cind Aman- 
da s-a trezit, începeau să se aprindă luminile în LA.” A 
venit şi ea pe balcon, s-a sprijinit de balustradă şi a privit 
spre imensul oraş. 

— El Pueblo de Nuestra Señora de la Reina de Los 
Angeles de Porciuncula, a spus. 

— Ceea ce înseamnă ? 

— E numele complet al oraşului nostru, aşa cum i-a 
fost dat la întemeiere, în septembrie 1781, de un căpi- 
tan spaniol. În acea vreme număra patruzeci şi patru 
de locuitori, coloniile americane avînd deja o- populaţie 
de peste trei milioane. 

— Te interesează trecutul oraşului LA ? 

— Dintre cei născuţi în Los Angeles puţini cunosc 
istoria oraşului lor cum o cunosc eu, mi-a destăinuit. 
Nu m-am limitat să studiez despre California la High 
School**. am continuat la UCLA. Frumoasă temă, gîn- 
dește-te şi dumneata : din toate colțurile lumii au venit 
aici milioane de oameni sperînd să descopere paradisul 
pe pămînt. Odată ce utopia s-a realizat... 

— O spui cu amărăciune ? 

— Nu-i pămîntul făgăduinţei, a răspuns cu un fel de 
sălbăticie, n-a fost nicicînd așa. E un ţinut pentru bogaţi, 
ceilalți neavînd de ales decit în privinţa modului în care 
să se sinucidă. 

Aceste vorbe sunau cam deplasat în gura unei dom- 
nișoare din Bel Air. Presupuneam că doar din spirit de 
opoziţie faţă de familie se prefăcea că împărtășește idea-. 
lul liberalilor care cred că o societate mai dreaptă ar. 
trebui să nu permită celor puternici să-i. strivească pe 
ce-i slabi. Cît despre mine, n-aveam scrupule dintr-astea, 
comportindu-mă după un principiu foarte: simplu : cine 
trage primul, are dreptate. Altădată asta se numea jū- 
decata lui Dumnezeu. 


* Prescurtare curentă pentru Los Angeles. (N.I.) 
++ În engleză în original : liceu. (N.T.) 

Amanda a tăcut un timp, apoi şi-a reluat explicaţiile, 
mai calmă. 

— Ştiu ce s-a petrecut în fapt, mi-a spus. Istoria a- 
cestui ţinut constă dintr-un lung şir de masacre săvir- 
şite împotriva tuturor raselor, indieni, spanioli, chinezi 
etc. Călugării catolici şi negustorii yanchei au fost cei 
mai răi. Gîndeşte-te că nu mai există nici unul din cei 
130000 de indieni, primii locuitori ai acestui ţinut. 

— Cum au fost eliminaţi? am întrebat-o mai mult 
din interes profesional decit din grijă față de indieni care 
oricum, erau sortiţi să dispară. 

— Foarte simplu, munca li se plătea în rachiu. 

Într-adevăr, foarte simplu. Dar de-atunci s-a găsit ceva 
mult mai bun. À 

M-am uitat la Amanda. Tăcuse şi se sprijinea în con- 
tinuare de balustradă, cu privirea pierdută. Lumina as- 
finţitului îi colora în arămiu părul încă ciufulit de cind 
dormise. Așa, îmi părea nespus de frumoasă ; m-am stă- 
pinit cu greu să n-o iau în braţe și să-i dezvălui dorinţa 
mea. 

— O să ne mai vedem ? am întrebat-o. 

— Nu cred. Pot să chem un taxi acum? e tirziu. 

— Te rog, telefonul e în cameră la mine. 

Cînd a plecat nu mi-a întins mîna, mi-a zis totuși, 
regretind parcă : 

— Mulţumesc. Tot nu-mi spui cum te cheamă pe dum- 
neata ? 

— Ce contează, tot n-o să ne mai vedem. 

— Corect. Bine, la revedere. 

I-am răspuns înclinînd uşor capul şi am închis ușa 
după ea. Te-ai înşela, dragă Amanda, dacă ai crede cum- 
va că ai scăpat de mine. Zimbesc de una singură. Hai că 
șederea în California o să fie interesantă. 

M-am dus din nou pe balcon. Se înnoptase și tot 
ce se mai zărea era conturul întunecos al munţilor Santa 
Monica pe deasupra oceanului de lumini licărind la pi- 
cioarele mele. | 

M-am sculat bine dispusă. Aventura din ajun îmi rețre- 
zise gustul acţiunii. De-abia mi-am terminat micul de- 
jun și din stradă mi-a-ajuns la urechi zgomotul sirenei 
de la o maşină de poliţie. Am avut brusc intuiţia, chiar 
certitudinea, nu ştiu de ce, că venise pentru mine. De 
aceea, nici nu m-am mirat cînd am auzit vehiculul oprin- 
du-se în faţa porţii, sirena amuţind imediat după aceea. 
Această consecinţă neașteptată a intervenţiei din ajun 
mă lua un pic pe nepregătite ; prin urmare, dulcea mea 
Amanda, sau vreunul din anturajul ei, îmi trimitea po- 
lițaii pe cap! 

Soneria de la uşă a zbirniit. Pînă să mă hotărăsc să 
deschid, am lăsat-o să sune de trei-patru ori, isprăvin- 
du-mi în linişte felia de bacon.” A intrat un sergent cor- 
polent, urmat de un tinăr polițist în uniformă, nemaiaş- 
teptind invitaţia mea. 

— Sînteţi Joan Fowley ? m-a întrebat. 

— Nu. | 

A părut surprins, uşor descumpănit. A scos din buzu- 
nar o hirtie, a verificat, apoi a zis mai departe : 

— Agenţia de închiriere afirmă totuşi că a închiriat 
această vilă unei femei pe nume Joan Fowley. à | 


* În engleză în original : şuncă. (N.T.) EnA 

— Sergent, dacă dumneata ai cunoaşte legea, ai şti că 
nu-i nevoie să închiriezi pe numele adevărat. Eu sînt 
cea care am închiriat casa asta, dar nu mă cheamă Joan 
Fowley. 

— Şi-atunci, pe dumneata cum te cheamă ? 

— Nu sînt obligată să răspund la întrebările dumitale. 
Și mai întîi de toate, ai mandat ? 

Sergentul strinse din buze. Mă studie cu ochi răi, între- 
bindu-se cit se poate de limpede pînă unde i-ar fi îngă- 
duit să meargă pentru a mă impresiona. Mai mult ca 
sigur, îl deruta atitudinea pe care o adoptasem, pesemne 
nu era obişnuit să fie înfruntat. 

— Miss, ia aminte, mi-a spus cu severitate, te sfă- 
tuiesc să schimbi tonul, e treabă serioasă. Am motive în- 
temeiate să cred că dumneata ești complice într-o tenta- 
tivă de răpire. Aşa că, dacă vrei să n-ai necazuri mari, 
ai tot interesul să cooperezi. 

* — Zău ? Și pe cine am răpit ? 

— .N-am zis că dumneata ai răpit pe cineva, a răs- 
puns stingherit. După rapoartele primite, era vorba de o 
răpire simulată, dumneata fiind complice. 

— Cine mă acuză ? 

— Asta nu te privește, eu pun întrebările, nu dum- 
neata, drăguţo. 

— Aa, da? Şi cu ce drept pui dumneata întrebările, 
drăguţule ? N-ai nici un mandat, iar prezenţa dumitale 
aici e ilegală. Așa că, ieşi afară, şi repede. 

Am văzut cum braţul sergentului a schițat un gest, 
dar a izbutit să se abţină. Cotonogeala era pesemne una 
din specialităţile lui şi dacă aş fi fost bărbat m-ar fi lo- 
vit fără să șovăie. 

— Miss, n-ar trebui să-mi vorbeşti în felul ăsta, mi-a 
spus cu un glas tremurind de furie. Dacă refuzi să-mi 
răspunzi pe loc, te îmbarce. 

— Sub ce acuzaţie ? 

—. Nu-ţi face dumneata griji, găsira noi după. 

Scena mă distra şi m-am prefăcut impresionată. L-am 


întrebat : 
— Ce vrei dumneata să ştii ? 
— Mai întîi, cine eşti ? 

— Sint o femeie liberă, albă, şi am peste douăzeci și 
unu de-ani. Măsor 1,75 metri înălţime, cintăresc 67 de 
kilograme, iar. circumferința bustului îmi e de 95 centi- 
metri. Îți este de ajuns sergent ? 

— Numele dumitale ? a urlat. 

— Carol Evans. Acum ești mulțumit ? 

— De ce-ai încercat dumneata s-o răpeşti ieri pe 
Miss Greenwood ? 

— Sergent, n-am încercat să răpesc pe nimeni. Dimpo- 
trivă, am scăpat-o pe Miss Greenwood din miinile răpi- 
torilor ei. 1 i 

— Era o înscenare, a spus înălțînd din umeri. 

— Ce știi despre asta, grăsunul meu ? 

— Miss, fii atentă, mai permite-ţi o obrăznicie cu mine 
și te pocnesc, s-a înțeles ? 

— N-am înţeles nimic, doar că miroși de la o poştă a 
polițai corupt. Tînăra Greenwood te-a trimis ? 

_— Îţi interzic să mă faci poliţai corupt. Și n-o băga 
pe Miss Greenwood în afacerea asta, n-are nici un ames- 
tec. 

— Ei bine, sergent, nici eu. Aşa că du-te în altă parte 
după şperț și ia-o din loc. Aici pute. 

De data asta braţul i s-a pus în mișcare cu o repezi- 
ciune de care nu-l credeam în stare. Eram pregătită, iar 
el a avut neplăcuta surpriză să-şi simtă cele o sută de 
kilograme săltîndu-se în aer pentru: ca, mai apoi, să se 
prăvălească ceva mai încolo, într-un colţ al încăperii. Co- 
legul a încercat să reacționeze însă n-a mai apucat 
întrucît l-am lovit scurt în carotidă cu muchia palmei. A 
căzut sufocat, nemaiavind vreme să schiţeze vreun gest 
de apărare. Pe cînd îşi veneau în fire, le-am luat armele 
și le-am aruncat departe, ostentativ. M-am proţăpit în 
faţa lor, dominîndu-i prin înălţime. 

— În picioare, am poruncit. Acum eu pun întrebări. 
Cine v-a trimis ? i 

Polițistul tînăr s-a ridicat, frecîndu-și gitul care-l du- 
rea. Sergentul era întins pe jos, întruchipînd la perfecție 
stupefacţia. Că o femeie fusese în stare să-l trateze în 
felul ăsta, îi depășea puterea de înțelegere. Mi-a spus 
foarte sincer : 

— Dumneata eşti complet nebună ; să ridici mina la 
doi ofițeri de poliție, o să te coste foarte scump. N-ai 
nici o şansă să scapi, eşti taman bună de închisoare. 


— Asta o s-o decid eu însămi. Dumneata dă-mi cătu- 
şele, i-am spus celuilalt poliţai. - 

S-a supus fără comentarii şi i-am prins încheietura 
miinii de ţeava de calorifer. Cu coada ochiului îl supra- 
vegheam pe sergent, care se ridica în picioare. M-am apro- 
piat cu braţele atirnînd, pe buze fluturîndu-mi o umbră 
de zîmbet. Prima palmă l-a clătinat straşnic şi s-a izbit 
cu capul de perete. Am continuat înfigîndu-i cotul în 
coaste, ceea ce l-a făcut să se încovoaie, iar plesnitura 
cu dosul palmei l-a rostogolit pe podea, crăpîndu-i buzele. 
M-am aplecat, i-am luat insigna profesională şi am citit : 

— Sergent McEnroy, de la poliţia municipală din San- 
ta Monica. Ce interesant! Sergent, explică-mi ce cauţi 
* dincolo de districtul dumitale. Aici, la Hollywood, n-ai 
nici o autoritate. E înşelătorie curată să te pretinzi în 
timpul serviciului. Sinteţi doi simpli particulari şi ați in- 
trat la o femeie lipsită de apărare, sub un pretext fals. Ca- 
de sub incidenţa legii. Aşadar, aveţi tot interesul să vor- 
biți şi iute, altmiteri mă supăr de-a binelea. 

— Miss, nu-l mai loviți, a intervenit agentul tînăr, e 
cardiac, l-aţi putea omori. 

— Ei şi ? am spus, foarte rece. 

— Sergent, vă rog, a pledat, e mai bine să mărturi- 
siți. | | 
McEnroy s-a sculat în picioare încă și mai greu decit 
prima oară. Simţeai că e realmente dărimat. Si- a şters 
sîngele care-i șiroia de pe buzele crăpate. 

— De acord, a spus, dumneata ești cea mai tare. Dar 
n-o să scapi cu una cu două, colegii mă vor apăra. 

— Posibil pînă atunci sîntem doar noi aici dumnea- 
ta și cu mine. Deci, vorbeşti ori continui şedinţa ? Am îm- 
blinzit eu şi mai duri. 

— Faci parte din Organizaţie 2 m-a întrebat. 

— McEnroy, lasă-mă pe mine, știu eu ce fac. Dar 
te previn, şi eu previn numai o dată, dacă nu-mi spui 
tot ce ştii, sau dacă încerci să mă minţi, îți rup degetele 
de la fiecare mînă, unul cîte unul. E clar ? 

Era una din specialităţile mele de pe vremea intero- 
gatoriilor în forţă luate comuniștilor vietnamezi captu- 
raţi. Procedeul era cu siguranță foarte dureros întrucît 
nu rezistaseră decît puţini bărbaţi, şi nici o singură fe- 
meie. Aveam însă convingerea că  sergetul era deja la 
capătul puterilor. 

= — Nick Turner ne-a trimis, a spus, ca şi cum asta 
ar fi explicat totul. 

— Şi cine dracu e Nick Turner ? 

Mi s-a părut sincer mirat. 

— Nu-l cunoşti ? Dar e patronul cazinoului La Pa- 
loma, unul dintre cele mai renumite din Santa Monica. 

Mi-a venit şi mie ridul să fiu uimită. Ce căuta per- 
sonajul ăsta aici, la mijloc ? Hotărit lucru, se vede că afa- 
cerea avea ramificații cu mult mai mari decit părea la 
prima vedere. 

— Ce legătură are el cu Amanda Greenwood ? 

— Nu știu precis, a recunoscut. Cred că sint destul 
de apropiaţi, se zice că ar fi chiar logodiţi. N-am căutat 
niciodată să aflu mai multe, e mai bine să nu te ames- 
teci în treburile intime ale celor din înalta societate. 

— Pe acest Turner îl consideri dumneata din înalta 
societate ? 

— Nu, pe Miss Greenwood, desigur. Familia ei e una 
dintre cele mai bogate din oraş. 

— Ce ordin ai primit în privinţa mea ? 

— Trebuia să încerc să descopăr dacă dumneata ești 
într-adevăr complice în această tentativă de răpire, a că- 
rei victimă a fost Miss Greenwood. Dar mai ales Suna 
să te sperii şi să te forțez să părăseşti oraşul. 

— Fie că sînt, fie că nu complice în această răpire ? 

— Da, Miss. 

— Dece? 

Asta n-o mai știu, jur. Nick Turner nu are obiceiul să 
comenteze ordinele pe care le dă. Voia să te vadă pe dum- 
neata plecată, e tot ce știu. E 

Era destul de verosimil. Nu mai aveam ce să aflu de 
la cei doi, trebuia să caut altundeva. Ştiam însă că de 
acum înainte o să mă ciocnesc de o bandă organizată, dis- 
puniînd de poliţai corupți şi de oameni plătiţi să facă cele 

mai murdare treburi. Se cuvenea aşadar să-mi asigur spa- 
tele, impunîndu-se să trec pe la District Attorney.” 

— Cătușşele, i-am spus sergentului. 

— Miss, doar n-o să ne laşi aici, a exclamat. N-ar fi 
mai bine pentru toată lumea să uităm ce s-a intimplat ? 

— Sergent, pentru dumneata, cu siguranță, nu însă şi 
pentru mine. Aşa că, așteptindu-vă colegii, o să te prinzi 
frumușşel lîngă tovarășul dumitale. Nu mă obliga să re- 
curg la forţă. 

S-a executat fără să mai protesteze, iar eu am pus 
cheile de la cele două perechi de cătuşe pe o masă, la 
vedere, dar să nu le fie la îndemină. I-am cerut poliţistu- 
lui tînăr cheile de la maşina poliţiei, .pe care m-am dus 
s-o parchez pe o stradă alăturată. N-avea rost să atrag 
atenţia asupra locuinței mele. Cînd m-am intors, i-am 
găsit pe cei doi aşezaţi pe podea şi, trecînd prin fața lor, 
s-au mărginit să-mi arunce priviri răutăcioase. 

Mi-am ales din garderobă o jachetă uşoară pe care 
mi-am pus-o peste pulovărul obișnuit. Prezenta avantajul 
că avea buzunare foarte adinci şi mi-am strecurat în cel 
din stinga un accesoriu pentru Mr. Turner. Echipată ast- 
fel aveam impresia că plec într-o misiune, ca altădată, 
și m-am simţit însufleţită de o exaltare stranie. Cei doi 
prizonieri ai mei n-au înțeles de ce la plecare le-am zim- 
bit cu gura pînă la urechi. 


* Funcție caracteristică administrației americane  presupunînd 
atribuţiile unui procuror distrietual. (N.T.) -> a Alia a E ES E E 

M-am suit în maşină şi am coborit la North Temple 
Street, unde lucrează procurorul districtual. 

Uşierul mi-a răspuns că Honest John Mulligan nu pri- 
mea decit pe bază de întilnire fixată dinainte şi mi-a suge- 
rat să mă adresez unui adjunct de-al lui. Mi-am scos legiti- 
maţia de serviciu şi i-am arătat-o. A avut un efect magic. 
În mai puţin de un sfert de oră am fost introdusă la DA." 
Honest John învirtea între degete, pe o parte şi pe alta, 
micuțul dreptunghi de plastic pe care i-l adusese ușie- 
rul. Îl examina cu un aer întunecat, âi fi zis că ţinea 
în mînă un obiect malefic și voia să nu-l mai vadă în 
faţa ochilor. Acest om, care-și datora faima și, garantau 
unii, jumătate din succesul în alegeri zimbetului său, mă 
cerceta cu răceală, suspinînd, de parcă mă vedea ca pe 
o sursă de neplăceri viitoare. Mi-a înapoiat legitimaţia. 

— Bună ziua, Miss Evans, mi-a spus. Cărui fapt da- 
torez îndoielnicul privilegiu de a primi un agent al de- 
partamentului Acţiune din CIA ? Instituţia dumitale ope- 
rează în afara Statelor Unite, iar California, după cîte ştiu, 
face parte încă din Uniune, nu ? 

— E foarte exact, Honest John, i-am răspuns pe cit 
am putut de amabil, de aceea n-am venit aici cu titlu ofi- 


* Prescurtare curentă pentru District Attorney. (N.T.) 

cial ci în calitate de cetățeancă preocupată de respectarea 
legilor. M-am folosit de legitimaţie pur şi simplu ca să 
fiu primită, sper că nu mi-o luaţi în nume de rău. 

Mi s-a părut că răsuflă uşurat, gratificîndu-mă în sfir- 
şit cu acel faimos zîmbet pe care avusesem ocazia să-l 
apreciez la televizor. Honest John avea reputația unuia 
care se simte mai în largul lui la întruniri electorale de- 
cit la tribunal. 

— Nicidecum, s-a grăbit să mă asigure. Cu ce te pot 
ajuta, Miss Evans ? 

I-am povestit de-a fir a păr întimplarea și, în timp ce-i 
vorbeam, i-a pierit zimbetul. Era limpede, treaba nu-i plă- 
cea deloc. 

— Supărător, a murmurat cînd am isprăvit, extrem 
de supărător. Eram foarte legat de bătrinul Raymond 
B. Greenwood, iar acum, după moartea lui, mă simt în- 
datorat faţă de familie. O cunosc pe Amanda de cînd era 
micuță de tot și în prezent, nemaiavînd tată, o consider 
ca pe fiica mea. 

Numai privindu-i chipul şi-ţi dădeai seama că nu sen- 
timente paterne nutrea Honest John față de tinăra per- 
soană, însă m-am abținut de la orice comentariu. 

— Această poveste interesează şi poliția din Santa 
Monica, unde a avut loc răpirea, şi poliţia din Los Ange- 
les, întrucît dumneata ai fost deranjată la Hollywood. 

Reflecta bătind cu degetele în masă. Nu vedeam foarte 
bine care era problema, recunosc, însă, ce-i drept, n-a- 
veam nici cea mai vagă idee despre ramifieaţiile servi- 
ciilor de poliţie dintr-un oraș gigantic precum LA. Honest 
John a apăsat pe clapa unui interfon şi, asigurîndu-se că 
locotenentul Cairn asista la conferinţa lunară în legătură 
cu evoluţia criminalităţii în oraş, a ordonat să fie chemat 
numaidecit la el în birou. 

— Michael Cairn conduce brigada omuciderilor, mi-a 
explicat, nu-l privește în mod direct, dar e un poliţist in- 
teligent și capabil de tact. Povestea asta poate fi delicată, 
n-o să deranjăm familia Greenwood dacă nu depune pliîn- 
gere şi, din cele spuse de dumneata, Amanda nu pare să 
aibă această intenţie. Va trebui deci să acţionăm cu maxi- 
mă discreţie. Cairn e omul potrivit ! Aha, iată-l! : 

Locotenentul și-a făcut apariţia. Circa patruzeci de ani, 
inalt, slab, cu fața colţuroasă, avea într-adevăr mutră de 
poliţai. M-am întrebat dacă era onest ori îşi primea si el 
plicul la fiecare sfîrşit de lună precum McEnroy. Poate 
că era „capabil de tact“, pur şi simplu, cînd i-o cereau 
maşinaţiile politice ale lui Honest John. La urma urme- 
lor, trebuie să faci carieră. Procurorul m-a rugat s-o iau 
de la început cu expunerea faptelor ca să audă şi subordo- 
natul lui. Îmi era necesară colaborarea cu ei, aşa că 
m-am arătat binevoitoare. Locotenentul a părut destul de 
mirat de cele povestite. M-a întrebat : 

— Întîi de toate, aş vrea să limpezesc un lucru, Miss 
Evans, în ce calitate te ocupi dumneata de acest caz ?. 

— Locotenente, oficial în nici o calitate. E însă vorba 
de o răpire, deci de o crimă federală ; e suficient să pre- 
vin Washingtonul și în decurs de o oră FBl-ul e aici. As- 
ta doriţi ? 

Honest John s-a grăbit să intervină : 

_— Nicidecum, preferăm să rezolvăm noi acest caz. 
Draga mea Carol, dacă am înţeles eu bine, dumneata do-. 
reşti să te ocupi pe cont propriu. 

— Exact. Detest să fiu intimidată. Dacă acest Nick 
Turner nu mi-ar fi trimis poliţaii lui clandestini, aş fi lă- 
sat totul baltă. În fond, Amanda Greenwood e liberă să-şi 
“aibă micile ei secrete. Acum însă, deoarece s-au incer- 
cat presiuni asupra mea, am de gind să merg pînă la 
capăt. 

— Locotenente, de acord ? s-a prefăcut DA că-și în- 
treabă subordonatul. 

Cairn a făcut un gest de neputinţă. 

— Presupun că sint silit să fiu de acord; oricum, și 
orice-aş spune, dumneata tot o să acționezi după bunul 
plac, nu-i așa ? a adăugat pentru mine. 

—— Locotenente, s-ar zice că dumneata mă cunoşti de 
cind lumea, i-am răspuns zimbind. 

— Nu, însă ştiu ce înseamnă un agent al departamen- 
tului Acţiune din cadrul CIA ; cei mai duri dintre noi sînt, 
comparativ, nişte mielușei. Dacă am înţeles bine, McEn- 
roy a simţit-o pe pielea lui. Într-un fel, dumneata ne-ai 
făcut un serviciu; știam că este corupt şi speram să-l 
prindem cu prima ocazie. O să trimit o patrulă de poliţie: 

cu maşina să-i pescuiască, pe el şi pe prietenul lui. Dum- 
neata intenţionezi să depui oficial plingere ? 

— Nici vorbă. Debarasaţi-mă de ei, asta-i tot. 

Cairn păru ușurat. 

— Mulţumesc, a spus, preferăm să rezolvăm intre noi 
treburi dintr-astea. Bun, a adăugat întorcindu-se spre DA, 
ce doriţi să fac în legătură cu Miss Greenwood ? 

— Oh! nimic, nu trebuie tracasată. În locul dumitale, 
m-aş ocupa mai intii de Turner. 

— Mărturisesc că nu înțeleg ce rol joacă în toată po- 
vestea asta, a recunoscut locotenentul. | 

— Îi face curte Amandei, ne-a adus la cunoştinţă Ho- 
nest John, ușor jenat. 

— Nu-i uluitor? am întrebat. Din cîte am înțeles, e 
vorba de un escroc, în timp ce Amanda e una dintre cele 
mai bune partide din oraș. 

— Aşa-i. Bătrinul Raymond B. a făcut avere în do- 
meniul petrolului. Se număra printre cei mai influenţi 
cetățeni ai oraşului şi sprijinul lui mi-a fost totdeauna 
preţios. Mai bine că toate astea s-au întimplat după moar- 
tea lui ; dacă s-ar fi întîmplat pe cînd trăia, ar fi putut fi 
foarte neplăcut. Nu era o fire amabilă. 

— Din ce cauză a murit ? 

— Oh, Carol, să nu-ţi închipui cine ştie ce! a excla- 
mat DA. Greenwood suferea de ani de zile de un cancer 
pulmonar. Toate somităţile medicale ale orașului s-au stră- 
duit să-l salveze. Zadarnic. Soţia lui, biata Ethel, n-o 
duce deloc mai bine ; suferă de anghină pectorală şi e la 
discreţia unui accident cardiac ce poate surveni de azi pe 
miine. Au avut doi copii, Amanda, cea mai mare, pe care 
o știi, şi fratele ei, Baynard, care trebuie să aibă vreo 
nouăsprezece-douăzeci de ani. 

— Și Turner ? am insistat. i 

— E un oarecare mister cu acest Turner, a recunos- 
cut DA. Cînd a preluat conducerea cazinoului Paloma, am 
făcut o anchetă de rutină în legătură cu el. Am descoperit 
că e un escroc de duzină, nu cine ştie ce, din San Diego, 
propulsat de noul proprietar care l-a făcut patron al ca- 
zinoului. Ne-a fost îngrozitor de greu să-l identificăm pe 
proprietar, toate tranzacţiile Agarici se în cea mai 
mare taină. 

— Greenwood ? a întrebat locotenentul. 

— Exact. Și e cu atît mai surprinzător cu cit niciodată 
în viaţa lui Raymond B. n-a fost părtaș la vreo combi- 
nație dubioasă. Era foarte dur în afaceri, de acord, şi a 
ruinat mulţi concurenţi, totdeauna în mod legal şi neie- 
șind vreodată din cîmpul lui obişnuit de acţiune, adică 
petrolul sub toate formele sale. Or, în urmă cu ceva mai 
bine de trei ani, Greenwood a achiziţionat pe ascuns cazi- 
noul Paloma, încredințîndu-i conducerea lui Turner, care 
a venit special pentru asta de la San Diego. 

— Aduce a şantaj, a observat Cairn. 

— M-am gîndit și eu, a recunoscut Honest John, chiar 
aş spune că aşa am crezut-o pină în ziua în care, la un 
banchet, l-am întîlnit pe Raymond B. în compania tînăru- 
lui Turner ; părea în relaţii foarte cordiale, amicale chiar. 
Știu că băiatul a fost invitat de două-trei ori la Hacienda, 
la din Bel Air a familiei Greenwood, şi că a ieşit cu 
Amanda. 

— Asta arată că există legături strînse între Nick Tur- 
ner şi familia Greenwood, observă locotenentul. | 

— Da, Michael, şi dacă Raymond B. ar mai trăi, nu 
prea mi-ar plăcea să te văd implicat în treaba asta, dar 
acum, că e mort, nu mai contează cine știe ce. Ethel nu 
se interesează de politică, iar băiatul e prea tînăr ca să-mi 
facă necazuri ; cît despre Dick Hayes, care conduce 
de-acum încolo firma Greenwood, el n-are nici o greuta- 
te. Prin urmare, cercetează niţel înspre Turner şi vezi ce 
se poate scoate. 

Atunci am intervenit. 

— Domnilor, vă cer o favoare. Mi-ar plăcea să am o 
mică discuţie între patru ochi cu Nick Turner mai înain- 
te ca locotenentul să se ducă la el. 

— Carol, dar tipul poate fi periculos, a protestat DA, 
e înconjurat de o echipă de „curăţțători“* ce-i servesc drept 
gardă personală. 

Auzindu-l, nu m-am putut opri să izbucnesc în ris. 

— N-aţi nimerit-o, Honest John, dacă la această Între- 
vedere cineva e în pericol, nu eu sînt aceea, ci de bună 
seamă Turner şi ciracii lui. Voi adăuga, fără să aştept să 
mi-o ceară locotenentul, că mă angajez să-i menajez şi 
„că voi evita sporirea ratei mortalităţii în oraş. 

Mulligan s-a arătat iînmărmurit, i-ar fi plăcut să ştie 
dacă vorbeam serios ori încercam să-i iau peste picior. 
Locotenentul a zimbit şi i-a spus: 

— Nu glumeşte, Honest John. Am avut odată un prie- 
ten, un băiat care lucra pentru CIA, oh! la birouri, dar 
mi-a relatat despre departamentul Acţiune. N-aş vrea să 
fiu în locul lui Turner ; Carol, dar te rog, înfrinează-te. 

— Locotenente, nu-ţi fie teamă, o să mă duc la Tur- 
ner fără armă, cu miinile în buzunar. 

— Ar fi totuși prudent? mă întrebă Honest John. 

— Am buzunare foarte adinci, i-am răspuns ridicîn- 
du-mă să plec. : 


` 

Cum Paloma nu se deschidea decît la ora trei, m-am hotă- 
rit să iau prinzul în aer liber, la Farmer's Market. Îmi pla- 
ce locul ăsta, îmi aminteşte de piețele europene, cu tara- 
bele pline de fructe, cu prăvăliile şi micuțele lor restau- 
rante. M-am aşezat sub o umbrelă de soare şi am coman- 
dat o cupă uriașă cu fructe proaspete şi un pahar de Coca- 
Cola. Deşi apărată de soare, îmi era foarte cald și mă sim- 
team toropită. Ca să mă pun În mişcare am băut, una după 
alta, două cafele fără frişcă : la urma urmelor, o fi acest 
Turner doar un tilhar local nu trebuia însă subestimat. 
Mi-am alunga numaidecit acest gind ; mi-am făcut o 
regulă din a mă preocupa numai de prezent. Cind ai tră- 
it atit de primejdios ca mine, viitorul nu prea mai are 
sens, moartea fiindu-ţi mereu în preajmă. Nu mă sperie, 
mi se pare că fate parte integrantă din ființa mea, la fel 
ca și umbra, şi mă însoţeşte pretutindeni aidoma unui 
paznic de nădejde. De altminteri, ştiu că poate fi frumoasă, 
estetică. Îmi aduc aminte de cercetarea terenului după o 
bombă cu depresie, trebuie să fi fost prin 1971-1972, în 
orice caz spre sfîrşitul războiului. Nimic nu mai mişca ; 
vietnamezii încremeniseră la posturile lor, majoritatea în 
picioare, iar femeile, chircite în orezărie. Doar cadavrele 
păsărilor şi ale fluturilor exotici, întinse pe pămint, mai 
aminteau că într-o clipită o CBU 55 aspirase tot oxigenul 

din regiune. La un mament dat am pus mina pe umărul 
unui servant de ła o baterie antiaeriană, şi a căzut pe 
spate, aproape ca într-un relantiu, precum un manechin 
al 'cărui echilibru precar ar fi fost zdruncinat. Era frumos. 

Cu puţin înainte de ora cincisprezece mi-am luat Ca- 
dillacul din parcare și am  pornit-o spre Santa Monica 
Boulevard. Paloma se deschisese, deși la acea oră nu prea 
dădeai de clienţi. Am cerut să-l văd pe Nick Turner, 
„din partea sergentului McEnroy“. Portarul, care s-a dus 
să-l anunțe, a revenit aproape imediat să mă conducă. 
Turner se afla în sala de biliard unde juca împreună cu 
oameni de-ai lui. Era un băiat de vreo treizeci de ani, bi- 
ne făcut, poate niţel închipuit. Mi-a privit doar în trea- 
căt chipul, ochii priponindu-i-se de formele care mi se 
intrezăreau prin pulovăr. Cind eram mai tînără detestam 
privirile astea ale bărbaţilor, încercînd să te dezbrace. 
Acum m-am obişnuit; Mr. Turner n-avea nici o șansă 
să-mi descopere farmecele tăinuite. 

Aparent foarte sigur pe puterea lui de seducţie asupra 
femeilor, mi-a zimbit încîntător şi, pe cînd, galant, în- 
drepta spre mine un scaun, m-a întrebat ce doresc. N-am 
luat în seamă scaunul oferit şi m-am dus să mă așez 
ceva mai încolo, lingă perete, unde puteam fi sigură că 
nici un agresor nu m-ar lua prin surprindere. A părut 
mirat, totuși fără să se scandalizeze. 

— Ce se întîmplă cu McEnroy ? a continuat. Trebuia 
să mă sune către prinz. 

— L-am împiedicat eu, i-am spus. Sint cea care eram 
cu Amanda Greenwood ieri după-masă. Dumitale îţi spu- 
ne ceva lucrul ăsta ? 

Îi spunea într-adevăr ceva întrucît, brusc, am simţit 
plutind în aer o oarecare stare de încordare. Oamenii lui 
Turner au tăcut, făcind cerc în jurul nostru. El însuşi a 
rămas o clipă ca lovit de trăsnet, apoi şi-a recăpătat zim- 
betul şi s-a așezat în faţa mea, călare pe un scaun. 

— Ce i-ai făcut ? m-a întrebat. 

— Mi-e teamă că i-am rupt niscaivă coaste şi poate 
vreun dinte, doi. Cînd am plecat, era prins cu propriile-i 
cătuşe de ţeava de la calorifer. La fel şi colegul lui, bine- 
înţeles. | 

Turner a izbucnit în ris şi și-a tras una zdravăn peste 
şold. 

— Îmi place de dumneata, mi-a zis. Amanda nu şi-a . 
E cauti încă de ieri, văzînd cum i-ai doborit pe cei doi 
tipi. lar acum le vii de hac la doi poliţai, așa, cu sînge 
rece. Nu ţi-e teamă că o să ai neplăceri ? 

— Ei or să aibă, Mr. Turner. În momentul ăsta cred 
că au și fost arestaţi pentru că au agresat o biată femeie, 
la ea acasă. Fără să mai punem la socoteală, se-nţelege, 
acuzaţia de a fi încasat sume ilicite. Dar cu treaba asta, 
fireşte, dumneata ești la curent. | 

— La urma urmelor, nu sint aşa de sigur că-mi place 
de dumneata. În fapt, ce eşti ? Poliţai ? 

— Nicidecum. Sînt o simplă cetăţeancă, însă nu-mi 
place să fiu intimidată ; în cazuri dintr-astea, mușa. De 
ce mi i-ai trimis pe oamenii ăştia, Mr. Turner ? 

A dat din umeri, iar printr-un gest amplu cu brațele 
mi-a spus că făceam prea multă tevatură din nimic. 

— Ascultă, Amanda era tulburată cînd mi-a povestit 
de răpirea aceea şi de intervenţia dumitale. Se pare că 
ai speriat-o rău de tot. Așa că l-am trimis pe McEnroy 
numai ca să aflu despre ce-i vorba. Nu trebuia să fie vio- 
lent, dacă a fost, regret, crede-mă. 

— Linișşteşte-te, Mr. Turner, nu sergentul a fost vio- 
lent ci eu. . 

Această mărturisire, făcută cu calm, a avut efectul 
"unui duş rece. Oamenii lui s-au uitat unii la alţii, trebuie 
să mă fi crezut niţel nebună. 

— Să tevenim la Amanda, am adăugat. Ce reprezin- 
tă ea, în mod precis, pentru dumneata ? 

' — Îmi e logodnică, fireşte. 

— Mr. Turner, nu vreau să te jignesc, însă am nevoie 
de o explicaţie : cum poate admite o tînără din cea mai 
bună societate logodna cu un găinar ? 

Nu s-a Supăraţ, dar şi-a înălțat braţele la cer şi s-a 
întors spre cei de faţă ca pentru a-i lua drept martori. 
Mă cerceta mai degrabă mirat decit furios. Şi el trebuie 
să mă fi crezut niţel nebună. 

— Miss, poate te va surprinde, însă Mr.. Greenwood 
“a -a invitat de două ori la el şi nu s-a. opus să ies cu fiica 

. În definitiv, Paloma nu-i o afacere măruntă şi, tin 


29 


să precizez, e o afacere cinstită. Nu sînt o partidă atit de 
proastă. În privinţa Amandei, ei bine, să spunem că-mi 
găseşte calităţi fizice pentru care doreşte să mă aibă ca 
soţ, a adăugat schițind un zîmbet de mulțumire. 

Cu un gest firesc, mi-am strecurat mina stingă în bu- 
zunarul jachetei, schimbindu-mi totodată poziţia pe sca- 
un. Lucrurile aveau să ia curind o întorsătură neplăcută. 

"— Mr. Turner, ce mai poveste virtuoasă ! Mai că ar 
merita să fie adevărată. Necazul e că Paloma nu-ţi apar- 
ţine. 

— Și cui, mă rog, aparţine? a replicat la iuțeală. 

— Lui Raymond B. Greenwood în persoană, în ochii 
căruia nu erai decît un obscur funcționar. 

— De unde știi dumneata ? 

— N-are rost să negi, deţin informaţiile de la District 
Attorney, Honest John Mulligan în persoană. 

Starea de încordare s-a făcut iarăşi simțită în încă- 
pere. Zimbetul dispăruse de pe chipul lui Turner, iar doi 
dintre oamenii săi îşi strecuraseră mîinile la subsoară. I-a 
domolit printr-un gest. 

— De ce se interesează DA de mine ? m-a întrebat. 

— Simplă anchetă de rutină, de altfel de cum a aflat 
că în spatele dumitale e Greenwood, n-a mers mai depar- 
te. Să recapitulăm pe scurt faptele. Raymond B. Green- 
wood, om foarte bogat şi reputat integru, cumpără pe as- 
cuns acest cazinou. Îl aduce din San Diego pe un escroc 
mărunt, de care nimeni nu auzise, ca să-i încredinţeze 
conducerea cazinoului. Mai apoi, îi acordă permisiunea 
să-i curteze fiica. Totul e fără noimă. 

— PDumneata cauţi complicaţii acolo unde nu sînt. De 
acord, adevăraţul patron al Palomei era Greenwood. Vezi, 
nu încerc să mint. Mama lucra la el pe vremea cînd con- 
ducea personal biroul din San Diego şi mă cunoştea înde- 
ajuns ca să ştie că în fond nu eram băiat rău. În momen- 
„tul în care a căutat pe cineva de încredere, care să con- 
ducă acest cazinou, s-a gîndit cît se poate de firesc la mi- 
ne. Cit despre Amanda, cred că-l preocupa mai puțin pe 
cine frecventa ea decît pe cine frecventa fiu-său, femeile 
necontind mult în ochii lui. 

— Mr. Turner, e posibil să ai dreptate ; ne putem mul- 
tumi şi cu o explicaţie simplă, ca asta. După cum se poate 
să avem în vedere şi altă ipoteză. 

— Care ? m-a întrebat sec. 

— Șantajul. 

S-a întors din nou spre oamenii lui, ca să-i ia de mar- 
tori la absurdităţile afirmate de mine. Am constatat, oa- 
recum mirată, că tactica mea n-a prins ; era evident, Tur- 
ner nu se simţea vizat de o asemenea acuzaţie. 

— Miss, n-ai nimerit-o, mi-a spus convingător. În fa- 
ţa bătrinului Raymond B. nu însemnam nimic, iar dacă 
i-aș fi știut vreun secret i-ar fi fost de-ajuns citeva mii 
de dolari ca să-mi astupe sura. Pe deasupra, Mr. Green- 
wood era de o cinste totală, oricine poate confirma, nu 
l-ar fi atins manevrele nici unui şantajist. N-a făcut nici- 
cînd nici cea mai mică greşeală, poţi scotoci dumneata 
cit vrei prin viața lui, n-o să găseşti nimic.. 

— E taman ce am de gînd să fac, i-am răspuns cu 
‘aplomb, ca şi prin viaţa Amandei și, în treacăt, prin a du- 
mitale. Răspunsurile pe care mi le-ai dat nu m-au con- 
vins şi vreau să știu cine voia s-o răpească pe tinăra noas- 
tră prietenă şi de ce ai mi 23 dumneata să mă îndepăr- 
tezi din oraş. 

Chipul lui Turner s-a inchis brusc. Posturile pe care 
le adopta rînd pe rînd fuseseră pesemne studiate dinain- 

e : după cumsecădenie şi falsă indignare, fermitatea ne- 
vinovatului persecutat pe nedrept. 

— Ascultă, a spus ridicînd tonul, pînă acum te-am lă- 
sat să vorbeşti fără să mă supăr. Dumneata m-ai. acuzat, 
m-ai insultat, dar trec peste asta. Acum, însă ţi-o spun 
limpede, ajunge. Vreau să ne laşi în pace, pe Amanda și 
pe mine. Dacă te mai întîlnesc în calea noastră, le cer 
oamenilor mei să se ocupe de dumneata; nu contează 
că eşti o dură, sînt şi ei duri, şi sînt mai mulţi. De altfel, 
consider că ai făcut o mare imprudenţă, venind să te viri 
în gura lupului. De acord, l-ai anunţat probabil pe DA că 
ai intenţia să vii aici, noi însă sîntem şapte, gata să ju- 
răm că ai plecat normal, vreau să spun că am fi gata s-o 
jurăm după ce corpul dumitale va fi găsit. 

A pocnit din degete și, într-o clipită, trei revolvere 
s-au şi aţintit asupră-mi. 

— Vezi, Miss, dacă aş vrea să fiu rău n-ai avea nici 
o şansă. Aşa că las- -o baltă şi pleacă din oraş, a adăugat 
și mai tăios. 

Mi-am permis să zimbesc. 

— Spectacolul amatorilor nu prea dotați incintă tot- 
deauna ochiul profesionistului, i-am spus. Dragul meu 
Nick, dacă-ţi închipui că contez să mă protejeze DA, ca să 
mă aventurez pînă la dumneata, te înşeli amarnic ; nu mă 
bazez niciodată decît pe mine. N-am intenţia nici să plec 
din oraş, nici să renunţ la cercetări ; de altfel, de aici mă 
voi duce la familia Greenwood. Dacă nu-ţi place, dă or- 
din să se tragă. 

Spunind aceste cuvinte, mi-am scos mina stingă din 
buzunar. Turner și ai lui au văzut o grenadă defensivă 
fără cui,  degetele-mi ţinînd strins de minerul acesteia. 
Au încremenit. Turner le-a făcut semn să lase armele. 
S-a ridicat, destul de palid. 

— Hai, Miss, nu trebuie s-o iei în felul ăsta, voiam 
numai să te impresionăm, nu ţi-am fi făcut nici un rău. 

— Sint convinsă, dar nu-mi place să fiu ameninţată. 

Vorbind, m-am ridicat şi eu şi i-am ars lui Turner o 
palmă zdravănă. Șocul l-a dat înapoi, picioarele i s-au îm- 
piedicat de un scaun şi a căzut cu toată greutatea pe po- 
dea. Am crezut că o să se năpustească asupra mea, deși 
aveam grenada, însă a izbutit să-şi domine furia şi umi- 
lința. 

— N-ar fi trebuit să faci asta, mi-a zis cu o voce fără 
inflexiuni. 

— Fac ce-mi place, i-am răspuns cu răceală în glas. 
Hai, în picioare, plecăm. . 

S-a sculat, iar eu l-am dus de braţ prin sălile cazi- 
noului pină în parcare. L-am urcat în maşina mea, apoi 
am pornit conducînd cu o singură mînă spre ieşire. O dată 
alară, am oprit şi l-am dat jos. 

— O să ne mai vedem noi, mi-a spus ameninţător. 

Nu i-am răspuns, i-am aruncat grenada la picioare 
și am demarat. Cred că a bătut recordul la o sută de me- 
tri ; evident, n-avea de unde să ştie că era vorba de un 
proiectil fără încărcătură explozivă, absolut inofensiv. 

Ajungind în Bel Air, m-am oprit la postul de pază ca 
să aflu care e drumul spre Hacienda, prorietatea familiei 
Greenwood. Cînd am sunat la poartă, mi-a deschis chiar 
bătrinul acela negru pe care-l zărisem la Malibu Beach, 
şi m-a înștiințat că stăpina lui mă așteaptă. Fără doar şi 
poate, Turner o anunţase în legătură cu vizita mea. 
Mi-am lăsat Cadillacul în parcarea privată a vilei şi 
am cercetat casa în care Jocuia Amanda. Arhitectul o con- 
struise în stil Monterrey ; avea doar un etaj, şi de jur îm- 
prejur un balcon susținut de mici coloane. De la parter 
pînă la acoperișul de ţiglă roşie se întindeau plante agă- 
ţătoare, iar uşa de la intrare era încadrată de ulcioare 
mari în care creșteau hibiscuşi. În jurul casei, un peisagist 
Grînduise armonios ecualipţi, palmieri şi conifere. În fe- 
lul acesta, după cum e regula în Bel Air, copacii stră- 
juiau vila, ca să nu poată fi zărită din stradă sau din 
curțile vecine. Aveai deci impresia că, în plin Los An- 
geles, trăieşti la ţară, complet izolat. Vis de miliardar, că- 
ruia rondul paznicilor înarmaţi îi confereau siguranța ne- 
cesară. 
Am mers pe lingă piscina în formă de păstaie si m-am 
apropiat de intrare. Uşa s-a deschis fără să fi ciocănit. 
Amanda stătea rezemată de tocul ușii, într-o poză care 
aducea foarte mult a Actors’ Studio. Se vede că verde- 

le era una din culorile ei preferate pentru că de data 
asta purta un costum de nuntă verde Veronese : pantaloni 
de mătase şi pantofi asortaţi, bluză cu decolteu adinc, în- 
nodată sub sini. 

— Îţi place aici ? m-a întrebat. 

— E foarte frumos, recunosc, dar nu mă interesează. 
Locul în care trăiesc şi oamenii care mă înconjoară mă 
lasă indiferentă. Mie-mi trebuie mişcare, neprevăzut, chiar 
pericol, în paradisul ăsta sterilizat m-aş plictisi de moar- 
te... 

Mă privea accentuîndu-și expresia de fetiță bosum- 
flată care se teme să nu fie dojenită. 

— N-o să fii rea cu mine ? m-a întrebat cu un firicel 
de glas. 
=- — Nici gînd, ce idee ! i-am răspuns rizind. 

— Nick mi-a povestit cum te-ai purtat cu el, mai 
era încă răvășit de-a binelea. Ieri i-ai doborit pe cei doi 
care mă răpiseră, iar azi-dimineaţă se pare că ai trimis 
la spital doi poliţai ; aşadar, înţelegi că sînt un pic îngri- 
jorată... 

Amanda, ţin foarte mult la dumneata, n-ai de ce 
să te temi de mine, i-am spus uitindu-mă fix în ochii ei. 

Şi-a ferit privirea şi s-a dat înapoi ca să mă lase să 
intru. Holul-era decorat cu multă meticulozitate, în stil 
spaniol ; n-ar fi avut obiecţii nici măcar Don Pico. 

— Vino în camera mea, o să ne simțim mai bine acolo, 
mi-a spus. 

A luat-o înainte pe scara din stinga holului de la in- 
trare : balustrada din fier forjat valora pesemne ea însăşi 
o avere. Stilul din camera ei era diferit, modern. Un pat 
rotund, acoperit cu o blană albă, o toaletă, două fotolii, un 
mic televizor portativ şi un joc de şah din fildeș pus pe 
o măsuţă joasă erau singurele mobile din încăpere, pere- 
tii acesteia avînd un tapet din mătase, alb cu galben. 

— A fost rearanjată de curînd, mi-a spus Amanda, 
fiindcă începusem să mă cam satur de tot kitsch-ul ăsta 
spaniol. Am aşteptat moartea Tatii, ca să refacem camera 
fratelui meu, Baynard, şi pe a mea, deoarece pe cînd trăia 
-nu se punea problema să schimbăm ceva din decorul casei. 
„„.— Tatăl. dumitale era foarte autoritar ? 

— Oho! un adevărat tiran. Toată lumea tremura în 
fața lui, familia, funcţionarii, pînă şi autorităţile munici- 
pale. Nu- -mi aduc aminte să-i fi tinut cineva piept. 

— Dumneata îl iubeai ? 
~. — Fireşte că nu ! De altfel, îl cunoşteam foarte puţin ; 
îl găseai pe acasă doar cînd era vorba să ia parte la re- 
cepţii extrem de plicticoase, la care aveam obligaţia să 
fim prezenți ... O plăcere ! 

— Dar el, te iubea ? 

e- Eu nu existam, n-avea ochi decit pentru fiu-său, 
orgoliul numelui. Nu m-a iubit niciodată, iar la sfirsitul 
vieţii mă ura, cred. 

Amanda mi-a făcut semn să iau loc într-un fotoliu, ea 
întinzindu-se pe pat. Luase în trecere o piesă din jocul 
de șah şi acum se distra, răsucind-o între degete. 

— Joci bine ? am întrebat-o. 

— Absolut deloc, e un cadou. 

A aruncat piesa pe covor şi s-a întins spre măsuţa joa- 
să ca să ia o ţigară şi o brichetă din aur. Sinul drept i-a 
ieșit din bluza larg desfăcută şi n-a schițat nici un gest 
ca să şi-l acopere. Forma lui perfectă şi albeaţța-i de sidef 
mi-au atras irezistibil privirea. M-am întrebat dacă nu 
cumva se purta astfel ca să mă provoace. 

— Tot nu mi-ai spus cum te cheamă, mi-a zis după ce 
a fumat cîteva minute în tăcere. 

— Carol Evans. 

N-a făcut nici un comentariu, fumînd mai departe de 
parcă eu n-aş fi fost acolo; nici măcar nu-mi oferise o 
tigară. Am izbutit să mă smulge din contemplarea sitului ei 
sidefiu. 

— Şi Nick 'Turner, am întrebat-o, îl iubeşti ? ` 

— Ce idee! Absolut deloc. E un băiat destul de fru- 
mos, deşi niţel. îngîmfat, și ştie să facă dragoste. Ce să ce- 
ri mai mult de la un flirt ? 

— Un flirt ? Nu sinteţi logodiţi ? 

A izbucnit în ris, întinzîndu-se iarăși pe pat ca o pisi- 
că. În fine, a observat, pare-se, că sînul drept îi era dezgo- 
lit și și-a tras: bluza, acaperindu-i sfîreul. M-a privit drept 
în ochi și mi-a răspuhs cu ușoară ironie în glas : 

— Nici pomeneală ! Cum să-ţi închipui aşa ceva, să mă 
logodesc cu un ... un patron de tripou ! M-a amuzat un 
timp, asta-i tot, de altfel s-a şi terminat. 

Mărturisirea m-a surprins. 

— Dar Nick tocmai mi-a spus că eşti logodnica lui, 
am protestat. 

— Știu, băiatul ăsta e tare lăudăros. E unul din mo- 
tivele pentru care am rupt-o cu el. 

— Acum o oră nu părea să fie la curent. 

— Aşa-i, i-am zis adio cind m-a sunat să mă anunţe 
că vii dumneata aici. Nu care cumva să-ţi treacă prin min- 
te că ai vreun amestec, luasem hotărirea asta cu mai mul- 
te zile în urmă. 

— De ce? 

— Oh! să spunem că, mai mult ca sigur, se dădea 
drept Joseph Chapman, asta-i tot. 

Amanda, mă tem că nu pricep. Cine naiba e acest 
Joseph Chapman ? - 

— A fost, m-a corectat.- Cunoşti biserica spaniolă din 
Plaza ? 

— Da, fireşte. 

— Ei bine, el a construit-o, in 1818. 

Nu m-am putut abţine să nu rid. 

— Nu-l prea văd pe Mr. Turner construind o biserică ! 

— Nu asta voiam să zic. Istoria acestui Chapman 
e ciudată ; era un pirat, azi am spune gangster. Șel al 
unui grup de bandiți, jefuia vapoarele din golful Santa 
Monica ori descindea pe la fermele din regiune. Asta se 
întimpla la sfîrşitul secolului al XVIII-lea. Într-o bună zi 
a atacat o mare proprietate dinspre Santa Barbara, şi lu- 
crurile au sfirşit prost. Complicii lui în mare parte au fost 
omorîţi, iar pe el l-au luat prizonier. Ce crezi că i-au fă- 
cut ? 

— În mod normal ar fi trebuit spinzurat. 

— Corect, dar nu s-a întîmplat asta. I-au dat drumul 
și el s-a căsătorit cu moștenitoarea fermei pe care o ata- 
case ! 'Toate ziarele locale sînt categorice în această pri- 
vinţă, deşi nu explică, totuşi, acest uluitor deznodămiînt. 
Oricum, Chapman s-a cuminţit, devenind un om de o 
cinste totală, iar la sfîrşitul vieţii a clădit biserica asta, 
întru ispăşirea păcatelor. O poveste morală, nu ? 

— Foarte morală, într-adevăr. Trebuie să înţeleg că 
Turner, după ce ţi-a jefuit tatăl, a nutrit speranţa să se 
însoare cu  fiică-sa, cum a făcut odinioară acest Chapman? 

— Nu sint sigură că asta vreau să spun dar, la urma 
urmelor, nimic nu-ți interzice să înţelegi aşa. 

— Nick Turner îl şantaja pe tatăl dumitale ? 

— De ce-să fi cumpărat Tata cazinoul şi să fi pus ca 
şef un,necunoscut ? 

— Nu l-ai întrebat niciodată! 

— Era exelus. Mama a încercat să-i pună o întrebare 
două, acoio, dar a fost repezită ; biata femeie a preferat să 
renunțe. Jar explicaţiile pe care mi le-a dat Nick nu stă- 
teau în picioare. N-am insistat, în fond puţin imi păsa. 

— Honest John Mulligan mi-a spus totuşi că Turner 
a fost primit aici de mai multe ori şi că părea în relaţii 
cordiale cu Mr. Greenwood. R 

— E-adevărat, n-am înțeles niciodată de ce. In urmă 
cu vreo trei ani, Tata ne-a anunțat că a cumpărat Paloma 
şi că tocmai încredințase conducerea acestui cazinou unui 
băiat pe nume Nick Turner. Nu auzisem niciodată de el. 
Nick a fost invitat la Hacienda de două ori, la cină, şi 
cînd am ieșit împreună Tata n-a avut nici o obiecție. 

— Cu un şantajist nu te porţi așa. E altceva la mijloc. 

— Poate, nu ştiu. 

— Pe vremea aceea tatăl dumitale ştia că are o boală 
incurabilă ? 

— Oh! da, diagnosticul de cancer îi fusese pus cu cinci 
ani în urmă. Mi-e sete, a adăugat brusc, dumitale nu ? 

— De cenu? 

Amanda a sărit din pat, a deschis uşa camerei şi a 
strigat după cineva care se numea Julie. A apărut numai- 
decit o tînără negresă ce purta un şorț alb peste o rochie 
neagră, sobră. Amanda i-a cerut să ne facă două coctei- 
luri, apoi s-a întors şi s-a aşezat în faţa mea. S-a ghemuit 
în fotoliu, prinzîndu-și braţele în jurul genunchilor îndo- 
iți sub bărbie, şi m-a cercetat o bună bucată de vreme. 
- Într-un tîrziu, m-a întrebat : ; 

— Carol, în fond ce cauţi dumneata ? 

—— Vreau să pricep de ce au încercat să te răpească 
și de ce Turner a vrut să mă determine să părăsesc ora- 
şul, asta-i tot. 

Amanda și-a înălţat privirea spre cer. 

— Doamne, ce încăpăţținare pe dumneata! a izbuc- 
nit. Ti-am mai spus de o sută de ori că nu ştiu nimic. Cre- 
deam că e o înscenare, de aceea am vorbit cu Nick. I-am 
cerut să-ncerce să afle cite ceva despre dumnebta, asta-i 
tot, jur. N-aveam nici cea mai vagă bănuială că o să ți-i 
trimită pe cap pe poliţaii ăia clandestini. 

— Amanda, nu ţi-am reproșat nimic. Acum cînd ştii 
că tentativa de răpire a fost reală, ce explicaţie sugerezi ? 

— Gangsteri, fără îndoială, care voiau să-i ceară ma- 
mei un preț de răscumpărare. Așa procedează în general 
răpitorii, nu ? 

M-a privit fix, arțăgoasă şi insolentă. 

— Cădeau prost, a continuat, biata femeie a fost in- 
ternată acum patru zile în urma unui alt infarct. 

— Unde? 

— Carol, vezi, curiozitatea dumitale depăşeşte povestea 
asta cu răpirea, a spus Amanda suspinînd în mod exa- 
gerat. Dar o să-ți răspund : Mama a fost internată într-o 
clinică particulară din Beverly Hills, Stilwood Heights, 
condusă de doctorul Nathân, vechi prieten de familie. El 
ne-a îngrijit pe Baynard şi pe : mine, încă de cînd eram 
mici. 

— Mama are vreo şansă să scape ? 

— Nu, e pierdută, doctorul Nathan nu ne-a ascuns-o. 
Tot ce poate face în ziua de astăzi medicina e s-o mai ti- 
nă un pic în viață, atît. 

— Amanda, îmi pare rău. O credeam totuşi ps mama 
dumitale cu mult mai tînără decît soțul ei. 

— Da, însă Mama a avut de foarte tînără anshină 
pectorală şi, cu vremea, starea i s-a înrăutățit. Acum ini- 
ma îi e uzată. Cînd era mai mic, şi Baynard a avut neca- 
zuri cu inima, se pare că-i ereditară la noi în familie. 

— E aici? 

— Nu, cred că umblă Dumnezeu știe pe unde cu fu- 
fele lui, a răspuns cu un aer dispreţuitor. 

— Nu s-ar zice că-l iubeşti ! 

— Dacă sînt bine dispusă în ceea ce-l priveşte, lucru 
rar, mă mulţumesc să-l urăsc. În restul timpului, am chef 
să-l omor ; foarte incet. 

A'apărut Julie aducînd cocteilurile, şi asta m-a scutit 
de la orice comentariu. Fata auzise fără îndoială. ultima 
frază a Amandei, întrucît am avut impresia clară că i-a 
aruncat în treacăt o privire indignată. Amanda şi-a luat 
paharul și l-a ridicat pînă la înălţimea ochilor, schiţind 
un gest de bun venit. I-am răspuns şi am băut în lia 

— Îți plac vinul şi brinza ? 

— Da, fireşte. 

— Ei bine, te invit la restaurantul Maison du Fro- 
mage ; e pe Sunset Boulevard. Îţi poţi comanda meniul 
alegind dintre o sută douăzeci şi cinci de sorturi de brin- 
ză, ceea ce e destul de surprinzător. În privinţa vinurilor 
acestea sint aduse direct din Franţa. 

— Prefer vinurile californiene, dar nu-i nimic, te în- 
soțesc cu plăcere. 

Amanda a sărit din fotoliu cu bruscheţea ei obişnuită, 
și-a ales cu ce să se îmbrace dintr-un dulap ascuns în pere- 
te şi s-a dus în baia de lingă cameră. S-a întors într-o ro- 
chie neagră, lungă, mulată pe corp, sub care, ghiceai uşor, 
era complet goală. S-a oprit în fața mea, s-a învirtit în 
juru-i şi m-a întrebat. 

— Îţi plac aşa ? 

— Ştii prea bine că-mi placi, i-am răspuns fără să 
insist. 

Am urmat-o pe scări. Cînd am ajuns jos, ușa de la hol 
s-a deschis si a intrat un băiat foarte tînăr. Era destul de 
afumat şi-l susțineau două fete, una albă, cealaltă fiind 

o negresă. Chipul Amandei exprima dezgustul. 
| — Fratele meu, mi l-a prezentat. 

Baynard a stat să mă cerceteze o clipă cu privirea îne- 
cată în alcool, apoi, arătînd înspre soră-sa : 

— Miss, nu vă încredeţi în ea, mi-a spus exprimîndu-se 
greoi, e o scîrbă şi o ticăloasă. 

Amanda n-a răspuns şi m-a tras spre uşă. Baynard, 
ținut cu străşnicie de cele două fete, a încercat să urce 
scările. Înainte să ieşim, s-a întors spre soră-sa și a în- 
trebat-o : | 

— [Ia zi, ai veşti de la Mama? 

— Baynard, ar fi poate momentul să te îngrijești de 
ea în loc să aduci negrese în casă. Nu se simte bine, dim- 
potrivă. | 

— Aha! Atunci mă duc s-o văd miine după-amiază. 

— Nu-i nevoie, a replicat rece Amanda. Vizitele o obo- 
sesc și-i pun viaţa în pericol. 

— Ridicol, a spus. În definitiv, sînt un fiu pac ; tre- 
buie să mă dnce la căpătiiul mamei. N-o să mă împiedice 
o tirfă ca tine. Hai, Connie, vino. 

După aceste vorbe, a urcat iarăşi scările clătinîn- 
du-se. Amanda a ridicat din umeri. 

— Încăpăţinare de beţiv, mi-a zis, inutil să discuți cu 
epava asta. 

Am ieșit, iar ea m-a dus prin noaptea caldă din Bel 
Air, fremătind în cîntul a mii de insecte. 


A doua zi m-am -trezit cu o senzație de greață. N-avea 
rost să mă păcălesc, eram mahmură. Cinasem pentru în- 
-ceput la restaurantul Maison du Fromage, mai degrabă 
prost şi la un preţ exorbitant, peste o sută da dolari de 
persoană ! Apoi Amanda mă dusese într-un prim bar de 
noapte s-o ascultăm pe cîntăreața Pia Zadora. Vinurile 
franţuzești mă îngreţoşaseră — sînt mult prea tari —, iar 
şampania m-a terminat. Mai ales că după o oră petrecută 
în acest cabaret ţinuse să mergem în altă parte, ca să as- 
cultăm orchestra lui Alvino Rey, iar mai apoi... nu mai 
știu. Cînd am părăsit ultima cîrciumă, am reușit, habar 
n-am cum, s-o conduc pină acasă și să mă întorc la mine 
ca să mă culc. 

Cu capul greu și stomacul dat peste cap, am făcnt mai 
întîi un duş rece, după care am băut o ceaşcă de cafea 
fără zahăr. Apoi m-am simţit ceva mai bine. Mă hotărî- 
sem să merg la Stilwood Heights să văd dacă Mrs. Green- 
wood e în stare să vorbească. Pesemne că putea tot a- 
tit ca şi mine! Am căutat în cartea de telefon adresa de 
la clinica doctorului Nathan. Literele îmi jucau prin fa- 
ţa ochilor, fiind nevoită să urmăresc rîndul cu degetul: 
Gregory Way, 27, tel. (213) 276 22 74. 

Am ieşit pe balcan așteptind să mi se limpezească gin- 
durile. Mi-am lăsat privirea să rătăcească peste oceanul 

de vile înconjurate de verdeață, alcătuind această uriaşă 
suburbie rezidențială care este Los Angeles. M-am între- 
bat ce-o fi făcînd Amanda în clipa asta. Îi era şi ei rău ? 
Drept e că rezista la băutură. „Biata Amanda !“ m-am 
surprins zicindu-mi. De ce biata Amanda? Era tînără, 
bogată, frumoasă. Nu asta îşi doreşte oricine ? Dar oare 
nu era tocmai prea tinără, prea bogată, prea frumoasă ? 
O simţeam fragilă sub aparenţa-i de duritate. Era totuşi 
incăpăţinată ; se potrivise tuturor strădaniilor mele si 
nu-mi desiăinuise nimic în seara precedentă. Mă bătea gin- 
dul că n-o să aflu nicicînd secretul acestei răpiri. La urma 
urmelor, ce-mi păsa ? Interesul meu adevărat nu era să-mi 
satisfac curiozitatea, ci să am o îndeletnicire pentru 
a-mi înșela lenevia la care fusesem silită. Orice era bine- 
venit ca să nu-mi mai rumeg amintirile, amintiri prea 
adesea dominate de umbra mortii. 

Mă. simţeam mai bine cînd am pornit-o spre clinica 
Stilwood Heishts. Beverly Hills -nu-i departe de locuința 
mea şi am ajuns repede în faţa unei clădiri înconjurată 
de un parc plăcut. La biroul de informaţii m-a întimpinat 
o femeie tinără, de vreo treizeci de ani. Numele îi era 
scris pe o plăcuţă în faţa ei : Joan Robbins. În ciuda nu- 
melui cît se poate de american, femeia era mai mult ca 
sigur mexicană. I-am solicitat o întrevedere cu doctorul 
Nathan, precizindu-i că lucrez cu serviciile de poliție din 
Los Angeles. Tinăra femeie s-a tulburat într-atit că a apă- 
sat greşit pe clapele interfonului. M-am întrebat dacă 
nu cumva are probleme cu imigrarea. 

A venit spre mine un bărbat în halat alb, în jur de 
cincizeci de ani. rece şi slab. Mi-am închipuit că în tine- 
rețe o fi fost probabil atrăgător. Mi-a spus că îl cheamă 
John Nathan si m-a rugat să-l urmez. Clinica strălucea 
de curăţenie şi nu se auzea aproape nici un zgomot. Jn- 
firmierele se mişcau repede, în linişte ; pînă şi cărucioarele 
cu rotile de cauciuc păreau mai puțin zgomotoase de- 
cît cele pe care le văzusem în alte locuri. Drept e că nu 
frecventasem decit spitale militare. Biroul doctorului, prin 
ale cărui geamuri mari pătrundea multă lumină, dădea 
spre pare. Mobilierul, foarte funcţional, lăsa să transpa- 
ră .spiritul eficient, precis, al celui care-l alesese. După ce 
m-a invitat să iau loc, Nathan s-a aşezat în faţa mea, pe 

unul din totoliile rezervate pacienţilor, sugerindu-mi ast- 
fel că discuţia noastră nu are aspect profesional. 

— Miss, dacă am înţeles eu bine, sînteți de la poliţia 
din Los Angeles, a început. 

— Nu în mod oficial, însă îi puteţi telefona lui Honest 
John Mulligan la birou, sau locotenentului Cairn, vă vor 
confirma că lucrez cu ei. Mă cheamă Carol Evans. 

Doctorul a zimbit cu o umbră de maliţiozitate. 

— Nu va fi necesar dacă nu-mi cereţi ceva secret, iar 
de nu va fi cazul, n-o să vă răspund! 

— De fapt, nu cu dumneavoastră vreau să stau de vor- 
bă, ci cu una din bolnave, Mrs. Greenwood, am pur şi 
simplu să-i pun citeva întrebări. 

Gestul lui Nathan, semnificind surprinderea, a fost 
atit de brusc încit mi s-a părut exagerat. i 

— Ce puteți dori de la această sărmană femeie care 
şi-a petrecut ultimii doi ani din viață închisă în casă ? 

M-au mirat duritatea vocii şi violența reacției. Am avut 
impresia că se simțea vizat personal, de parcă pe el- l-aş 
fi făcut răspunzător, nu pe una din þolnavele lui. În de- 
finitiv, se prea poate ca doctorul Nathan să fie devotat 
trup şi suflet meseriei, pentru a se simţi solidar cu paci- 
enții pe care Îi avea În grijă. 

— Doctore, nu vă supăraţi. Am aflat despre Mrs. Gre- 
enwood, de starea sănătăţii ei ; ştiu, mai cu seamă, că su- 
feră de anghină st ag Și că a făcut un alt infarct. 

— De unde știți ? 

— M-a informat fiica ei, Amanda. Mi-a dat chiar de 

nțeles că starea mamei e disperată. 

— Întrucît Amanda vi s-a destăinuit, nu voi trăda 
secretul profesional vorbindu-vă despre sărmana Ethel. În 
tinereţe, a avut un reumatism articular care i-a provo- 
cat o endocardită malignă lentă. În perioada aceea a 
fost salvată cu penicilină, dar i-au rămas sechele agra- 
vate de leziuni coronariene. Acum un an şi ceva a avut 
un dublu infarct, și abia de-a scăpat. De data asta... 

A făcut un gest de neputinţă. 

— Îi cunoaşteţi bine copiii ? 

— Desigur. I-am îngrijit de la virsta cea mai frage- 
dă. În sfîrşit, ca să fiu precis, trebuie să fi avut vreo 
zece ani cind mi i-a adus prima oară. Amanda a fost mul- 

tà vreme fragilă iar maică- sa tinea s-o examinez aproa-' 
pe săptămínal. 

— Aproape săptăminal ! am exclamat, surprinsă. 

— Da, era exagerat, însă Ethel era traumatizată la 
gindul adolescenţei ei ratate. Amanda şi-a învins cu tim- 
pul toate dificultăţile, încît e o tînără foarte frumoasă, 
nu găsiți ? 

Ochii doctorului străluceau cind vorbea despre Aman- 
da. M-am întrebat dacă entuziasmul i se datora unei în- 
dreptăţite i a profesionale sau dacă nu cumva era 
pur şi simplu îndrăgostit de ea. 

I-am spus roata , g 

S-ar zice că o iubiți mult. | 

— E normal. Te ataşezi de copiii pe care ai şansa să-i 
vezi cum cresc an de an. Acum, am uneori impresia că 
Amanda face parte din propria mea familie. Cind am vă- 
zut-o prima dată era o copilă firavă, si iată cit s-a schim- 
bat. Poate că mă laud, dar sint convins că am contribuit 
la această metamorfoză. 

— Si Baynard ? 

— Relația cu el a fost dificilă, nu știu de ce. Eram 
constient că nu mă prea iubeşte, dar n-am putut ghici 
motivul. Poate pur şi simplu credea că o prefer pe soră-sa. 

— Amanda mi-a spus că şi el suferă de tulburări car- 
diace. 

— Oh! un suflu uşor la inimă, nimic grav. 

— Credeţi că sint în relaţii afectuoase ? 

— N-aș ști să spun deoarece băiatul nu mă mai con- 
sultă. La cincisprezece-șaisprezece ani era mort de admi- 
rație faţă de sora lui și am impresia că a fost îndrăgos- 
tit de ea. Se întimplă frecvent cînd fata este mai mare. 
Din cîte mi-a povestit Amanda, acum se înțeleg mai puţin. 

„Mai puțin“ îmi părea un dulce eufemism, însă n-am 
făcut nici o remarcă. 

— Doctore, v-aţi îngrijit şi de Raymond B. Green- 
wood ? | 

— Nicidecum, el era sub supravegherea a trei dintre 
cei mai buni oncologi din oraş. Averea îi permitea să plă- 
tească oriunde şi oricînd tot ce-i mai valoros, sau conside- 
rat astfel. Între noi fie vorba, mai bine că nu mi-a fost 


44 


pacient, n-avea renume de om foarte comod şi își trata 
medicii ca pe propriii lui slujbaşi. 

— N-au putut face nimic pentru el? 

— Ba da, i-au prelungit viaţa cu aproape trei ani. E 
remarcabil tinind seama de vîrstă. De asemenea, prin vo- 
inţa lui nemaipomenită, a rezistat bolii vreme mai în- 
delungată decît ar fi făcut-o un altul. 

— Ce virstă avea cind a murit ? 

— Şaptezeci şi cinci. Era mult mai în vîrstă decît so- 
tia lui, Ethel are, ca şi mine, cincizeci și doi de ani. 

— O cunoştea pe Mrs.. Greenwood înainte de a vă 
fi pacientă ? 

— Nu, ce idee! Absolut deloc. 

A dezminţit așa de iute şi de brutal încit m-am Între- 
bat dacă nu cumva mintea. 

— Apela la serviciile acestei clinici de cind venise in 
Los Angeles. Pe vremea aceea eu eram medic la spitalul 
de la universitatea UCLA și-l ştiam pe bătrinul doctor 
Burton, care construise Stilwood Heights înainte de răz- 
boi. În urmă cu treisprezece ani, soția mea, Rebeca, a că- 
pătat o moștenire şi am putut cumpăra clinica; aşa se 
face că Mrs. Greenwood şi copiii ei mi-au devenit pa- 
cienţi. 

— Înţeleg. E absolut imposibil să discut cu ea, fie şi 
numai pentru citeva minute ? 

— Oh! Mă tem că e cu totul imposibil. Ethel e de 
patru zile sub perfuzie. Nu mai e conştientă. Cea mai 
mică agitaţie din jur i-ar putea fi fatală. 

— Asta e, păcat. Aveam un singur lucru de lămurit 
dar, cum. îmi păreţi un atit de bun cunoscător al familiei 
Greenwood, poate o să-mi răspundeţi în locul ei. Amanda 
e logodită sau nu; și dacă da, cu cine ? 

Doctorul s-a arătat de-a dreptul uluit, și nu atit de 
frivolitatea întrebării cit de implicaţiile pe care le sugera. 
Ochii lui inteligenţi m-au fixat din spatele ochelarilor în- 
cercîind parcă să-mi ghicească cele mai ascunse ginduri. 
Fără doar şi poate, ştia despre Amanda și familia Green- 
wood cu mult mai multe decit voia să-mi dezvăluie. 

— Ascultaţi, mi-a răspuns într-un tirziu, e-adevărat 
că îi cunosc bine pe membrii acestei familii, dar nu mă 

număr printre intimii casei. Din cîte ştiu, Amanda nu-i 
logodită. i 

— Nici cu Nick Turner ? 

— N-am auzit niciodată de el, mi-a răspuns prea re- 
pede. i 

Și am știut că minte. 

— Ei bine, vă mulțumesc pentru ajutor, doctore, scu- 
zaţi-mă că v-am răpit din timp. 

— Oh! Nu-i nimic, n-am avut nici o urgență în di- 
mineaţa asta, mă tem că nu v-am fost de mare folos. Îmi 
pare rău, credeţi-mă. 

leșind, am aruncat o privire înspre Joan Robbins, aflată 
tot la postul ei. A pălit. Hotărit lucru, nimănui nu-i plă- 
cea că mă aflu aici... Doctorul fusese totuși amabil, poate 
niţel cam prea. Cu siguranţă că se străduia să-mi ascundă 
ceva, poate pur şi simplu interesul pe care i-l purta 
Amandei, un interes pe care-l bănuiam serios a fi de na- 
tură extraprofesională. Ca să fiu sinceră, nu prea eram 
în măsură să i-l reproşez... Cînd am ajuns acasă suna te- 
lefonul. Mă căuta un adjunct al locotenentului Cairn, care 
mi-a adus la cunoştinţă că Baynard Greenwood fusese 
descoperit asasinat. 


-Vila mea, Sunshine, era mult mai aproape de Bel Air 
decit sediul central al poliţiei, aşa că am ajuns la Hacien- 
da cu puțin înaintea locotenentului. Polițistul de gardă 
mi-a interzis să intru și în consecință am așteptat cu răb- 
dare să vină Cairn, învirtindu-mă în jurul piscinei. 
Prin urmare, Baynard fusese asasinat... Felul în care 
se desfăşurau evenimentele mă lua total pe nepregătite. 
După tentativa de răpire, căreia îi căzuse victimă Aman- 
da, se putea presupune că e vorba de o acţiune concerta- 
tă împotriva familiei Greenwood. Pe unde o fi umblat 
Nick Turner în noaptea trecută ? Mi se părea ca un vi- 
novat foarte prezentabil... Şirul gîndurilor mi-a fost în- 
trerupt în momentul în care au sosit două maşini de po- 
liţie, cu sirenele în funcţiune. Din maşini au ieşit opt băr- 
baţi.. Printre ei şi Michael Cairn care, zărindu-mă, a ve- 
nit s spre mine urmat de un tinăr înalt, care emana prin 
toți porii rigiditatea. 
; — Hello, Carol, m-a, salutat locotenentul, ţi-l AF 
pe Ron Burns, unul din adjuncții lui District Attorney. 
Ne-am dat mina ceremonios, gest însoţit de tradiţio- 
nalul „Cum o duceţi ?“ -Băiatul trebuie să fi fost cu vreo 
“cinci ani mai mic decît. mine, dar făcea eforturi să pară 
de două ori mai mare. 
n ai Ce s-a întîmplat ? l-am întrebat pe Cairn. 

— Știu doar că Greenwood-fiul a fost, găsit mort în 
patul lui de către slujnică, în urmă cu ceva mai puţin de 
O oră. 

— Deci de Julie, o cunosc. Ea v-a anunţat ? 

— Nu, paznicul din Bel Air, alertat la rîndul lui de 
Miss Greenwood. Tot ei l-au chemat și pe agentul pe care 
l-ai văzut de gardă în fața casei. Acum, haide, trebuie să 
ne întilnim cu echipa. 

— Miss Evans, a intervenit Burns cu un aer sever care 
iți stirnea zimbetul, District Attorney vă permite să conti- 
nuați ancheta însă acţiunile noastre nu trebuie să se in- 
terfereze în nici un fel. S-a înţeles ? a 

— Tinere, n-am nici cea mai mică intenţie. si 
î S-a înroşit, arăta furios şi a căutat o replică profun- 
dă. eu însă mă şi dusesem după Cairn, el fiind nevoit să 
iuțească pasul ca să ne ajungă. E sigur că nu mi-l făcu- 
sem prieten, dar tinerii ăştia proaspăt absolvenţi au da- 
rul să mă calce pe nervi. Tare aş mai fi vrut să-l văd 
împotmolindu-se prin vreo orezărie cu vietnamezi pitu- 
lati cam peste tot; n-ar mai fi fost așa de sclivisit şi 
s-ar fi virit şi-n gaură de șarpe. implorind cerul să scape. 

Ne-a întimpinat un agent în uniformă care ne-a con- 
dus în camera lui Baynard, la etajul întii. Acesta se afla 
în aripa stingă a casei, în partea opusă față de camera 
Amandei. Cînd am intrat, un fotograf tocmai îşi isprăvise 
treaba. 

— Doctore, vă aparţine, a spus întorcîndu- -se spre un 
bărbat în civil. 

—- O clipă, a făcut locotenentul. 

S-a apropiat de corp şi l-a cercetat pe îndelete. Bay- 
nard sta lungit pe burtă în pat, părînd că doarme încă. Fu- 
sese omorît prin împușcare în urechea dreaptă. Probabil 
nu se trezise în momentul uciderii, trecînd direct de la 
somn în neființă. În fond, un sfîrşit frumos; poate cam 


prematur la douăzeci de ani... 

— Doctore, îl puteţi lua, a spus locotenentul. 

Un sergent în uniformă a făcut cîțiva paşi în faţă, 
ţinea în mină un pistol automat Smith şi Wesson, cali- 
brul 9 mm. 

— Am găsit arma lîngă corp, a explicat. S-a tras un 

glonţ iar pistolul a fost șters cu grijă, cu el probabil a 
fost omorit băiatul. 

— N-a fost răzuit numărul seriei ? a întrebat Cairn. 

— Nu, e intact, o să fac cercetările obişnuite. Loco- 
tenente, altceva vreau să vă semnalez, a mai zis, aerul 
condiţionat : l-am găsit debranşat și uşa de la balcon între- 
deschisă. Nici un semn de efracţie. 

— Altfel spus, oricine putea intra urcind pină la bal- 
conul de la etajul întîi, a constatat,  suspinind, locote- 
nentul. Ei bine, mulţumesc, Hopkins, ocupă-te de pistol. 

L-am urmat pe Michael Cairn la ușa de la balcon, a 
cărei cremonă a examinat-o cu atenţie. Nu părea să fi 
fost forţată. A ieşit pe balcon şi s-a aplecaţ peste balus- 
tradă. MERT men e mirii maia ameteala il | 
im — Nu-i nevoie să fii acrobat ca să te caţări pînă aici, 
și un copil ar fi fost în stare s-o facă. 

— Dacă ucigașul ar veni de-afară, am remarcat. 

— Trebuie ştiut dacă tînărul Greenwood 6bişnuia să 
doarmă aşa, cu fereastra deschisă. Ne vor spune servi- 
torii. 

Locotenentul s-a întors în cameră şi s-a îndreptat spre 
doctor, acesta încheindu-și primele observații. 

— Așadar, doctore ? 

— Moarte instantanee prin pătrunderea unui glonț în 
creier. S-a tras de foarte aproape. După orificiul de in- 
trare a glonţului, e vorba probabil de un pistol de 9 mm, 
dar nu voi fi sigur decit în momentul în care o să ex- 
trag proiectilul. Dată fiind starea corpului, aş fixa ora 
morţii între miezul nopţii şi trei dimineaţă. Deocamdată 
imi e cu neputinţă să fiu mai precis. 

— Perfect, doctore, vreau raportul pe biroul meu mii- 
ne dimineață. 

— E-n regulă, aduceţi-mi clientul la laborator, mă voi 
ocupa de el după-amiază. Vă salut pe toți! 

În timp ce vorbea, observam manevrele lui Burns ca- 
re-și dădea aere, interogindu-l pe unul, ocărindu-l pe al- 
tul. În fapt, oamenii de la criminalistică îşi vedeau mai 
departe de treabă, ca și cum el nici n-ar fi fost acolo. 
Cairn, care cercetase prin sertarele de la biroul lui Bay- 
nard, a venit spre mine şi m-a luat afară din cameră. 

— Vino, mi-a spus, bobocul ăsta începe să mă asur- 

zească. O să procedăm la interogarea servitorilor. Unde-i 
fata care a descoperit corpul? s-a adresat unui piliţist 
in uniformă. 

— Așteaptă jos, Cuiere les în salonaşul din stinga 
scării. 

:— Bun, mă- duc; dacă mă caută cineva, mă găsește 
acolo. i 

Am coborit cu Michael şi am descoperit-o pe Julie chir- 
cită într-un fotoliu prea mare pentru ea. Ca și în seara 
precedentă, purta o rochie neagră, sobră, şi un şorţ alb, 

„insă pielea i se colorase în vineţiu, simptom al negrilor 
speriaţi. Privirea-i înfricoșată se aţintea cind spre loco- 
tenent cînd spre mine, ca și cum s-au fi întrebat care o 
va lovi mai întîi. Michael Cairn şi-a dat seama cum stau 
lucrurile, întrucît i-a spus pe un ton liniştitor : 

— Julie, să nu-ţi fie frică, nimeni n-are de gind să 
te acuze. Dumneata ai descoperit corpul ? 

— Da, Dom'le locotenent, Domnu’ Baynard îmi po- 
runcise. 

— Nu să-i descoperi leşul, presupun ! 

— Nu, vreau să zic, îmi poruncise să-l scol înainte 
de prinz. Mi-a spus asta după plecarea fetelor care-l în- 
soţeau, cele pe care Miss Amanda și doamna care este cu 
dumneavoastră le-au întîlnit aseară, domnule locotenent. 

Uimit, Cairn m-a întrebat din priviri. 

— Așa-i, Michael, n-am avut cînd să-ţi spun, dar am 
fost aici ieri spre seară. În momentul în care ieşeam din 
Hacienda, Amanda și cu mine, pe la vreo opt seara, a in- 
trat pe uşă Baynard, destul de cherchelit, susţinut de 
două fete, gen animatoare ori call-girls .* 

„= Bine. o să vorbim imediat despre asta. Julie, a con- 
tinuat întorcîndu-se spre ea, s-o luăm de la capăt. Trebuie 
să-mi explici totul limpede. Mai întîi, povesteşte-mi des- 
pre dumneata şi despre felul cum ai intrat în serviciul 
familiei. Greenwood. 

_A răspuns la iuțeală, de parcă recita un text. 

Da, dom'le locotenent, mă cheamă Julie Hawkins. Am 
nouăsprezece ani, m-am născut ja Burbank, în California. 
"Am început să lucrez la șaisprezece ani și m- am înscris 


* Fată pe care p eini prin telefon acasă. N. 7) 

la un birou de plasare din Los Angeles. În urmă cu un 
an şi jumătate, cam aşa, patronii mei s-au mutat în est 
și mi-am pierdut slujba. Atunci biroul m-a trimis aici. 
Bătrînul domn era foarte bolnav și casa nu era veselă, 
de aceea slujnicile nu voiau să rămină. Eu aveam nevoie 
să lucrez pentru că părinţii mei sînt săraci, și am accep- 
tat postul. Curînd şoferul și cealaltă femeie de serviciu 
au plecat şi ei, n-au mai rămas decit Tom, grădinarul, 
bucătăreasa, care tocmai a fost concediată, şi cu mine. 
Cind Mr. Greenwood a murit, atmosfera din casă s-a 
schimbat. Era ciudat, dom'le locotenent, a adăugat rela- 
xindu-se un pic, de obicei, cînd e un mort, tristețea nă- 
pădeşte casele, dar aici a fost invers. Am impresia că 
toată lumea era ușurată. 

— Mr. Greenwood nu era iubit ? 

— Nu tocmai, locotenente, voi spune mai degrabă că 
toti se temeau de el. Era un bătriîn foarte dur, iar eu eram 
îngrozită de fiecare dată cînd trebuia să-i duc tava. Nu-i 
bine să spui aşa, dar am fost mulţumită cînd l-au dus. 
la spital. 

— Îl cunosc pe Mr. Greenwood după faima pe care-o 
avea, a admis Michael; şi cu restul familiei cum te în- 
țelegeai ? 

— Oh! cu Mrs. Greenwood foarte bine, păcat că biat 
doamnă e atit de bolnavă. Cu domnu’ Baynard... 

Avea o voce pierită și mi se părea că-i gata să plingă. 
Micuța Julie o fi fost îndrăgostită de el, ceea ce ar fi ex- 
plicat indignarea zugrăvită pe chipul ei în seara trecută, 
cînd Amanda îşi vorbise fratele de rău. 

— Cu el, a reluat într-un tîrziu, după ce şi-a SRL na- 
sul, foarte bine şi cu el, era drăguţ cu mine, chiar si cînd 
bea. Cu Miss Amanda e altceva... (A sovăit.) E greu s-o 
mulțumești... 

— Cum adică ?. - 

— Ei bine, mereu consideră că nu-i calc bine rochiile 
sau că nu-i aranjez lucrurile cum trebuie. Fac şi pentru 
ea cum fac şi pentru ceilalţi, dar nu-i niciodată mulţu- 
mită. Știu că nu mă iubește... Odată mi-a dat un costum 
de baie.pe care nu-l mai voia și mai pe urmă mi-a're- 
proşat că i l-am iuat fără să-i cer voie. Sint convinsă că 
nu uitase... 

Michael și cu mine am zimbit văzind aerul furios şi in- 
căpăţinat al copilei. 

— Pot s-o întreb ceva ? am spus. ` 

— Te rog, Carol. 

— Spune-mi Julie, Nick Turner venea des pe-aici ? 

— Oh! nu, Miss. Trebuie să fi fost invitat la cină, de 
două ori, cred, și pe urmă a vizitat-o pe Miss Amanda in 
citeva după-amieze. Nu ştiu de cite ori, e rău să-ți con- 
troiezi stăpinii; în orice caz, nu des. | 

— Bine, mulțumesc. Am isprăvit, Michael. 

— Bun, a continuat locotenentul, să ne intoarcem la 
ieri-seară. Cind Miss Greenwood si Miss Evans, aici de 
față, au ieșit, Baynard, mi-ai zis, intra cu două fete. $ti- 
ai cine sint ? 

— Nu, dom'locotenent. Nu erau fete de condiţie bună, 
puteți fi sigur de asta. Domnu’ Baynard, el era foarte 
drăguţ, dar aducea adesea fufe dintr-astea. era o ruşine. 
Ieri venise o nepresă; e foarte trist să vezi aşa ceva, 
nu-i bine să umbli cu un alb pentru bani. 

— Cind au plecat ? 

— Destul de repede, o jumătate de oră mai tirziu, 
poate mai puțin. Am fost mirată, de obicei ele stau mai 
mult. L-am auzit pe domnu’ Baynard strigind că nu mai 
vrea să le vadă, că sînt curve şi că pot să se care. Sint cu- 
vintele lui, dom'le locotenent, eu numai repet. Am tras 
cu ochiul în hol să văd ce se întimplă. Nepresa a coborit 
prima, era complet îmbrăcată. Fata albă a apărut aproa- 
pe imediat, nu avea pe ea decit fusta şi coborind, sinii 
mari i se bălăbăneau într-un fel caraghios. Domnu’ Bay- 
nard i-a aruncat de pe scară, de sus, bluza, şi ea s-a îm- 
brăcat înainte să iasă. 

— Păreau furioase ? 

— Oh! nu, mai degrabă rideau. Negresa avea multe 
bancnote în mînă ; deci, firesc, dacă fuseseră plătite, n-a- 
veau de ce să se plingă. Cu atit mai mult cu cit domnu 
Baynard era om generos. După plecarea celor două am 
urcat să-l văd şi l-am întrebat dacă are nevoie de ceva. 
Se şi culcase şi am crezut c-o să mă certe că l-am deran- 
jat. Dar nu, mi-a zis să-l trezesc înainte de prînz pentru 
că după-masă voia să-şi vadă mama la spital. După ce 

i-am promis că-l trezesc, i-am urat noapte bună, apoi 
m-am dus la culcare. E 

— Julie, acum incearcă să-ți amintesti, e important. 
Cind ai intrat în cameră la Baynard Greenwood, ai ob- 
servat dacă aerul condiționat functiona şi dacă-uşa de 
la balcon era deschisă ? 

— Oh! da, cum să nu, domnu’ Baynard dormea me- 
reu așa. 

— Mereu? 

—. Oh ! da, dom'le locotenent, chiar și iarna. 

— Iată, am lămurit o treabă, șopti Cairn, înciudat. 
Bun. să vorbim acum de focul de armă, a continuat. N-ai 
auzit nimic ? | 

— Absolut nimic, dom'le locotenet, camera mea e în 
celălalt capăt al casei, lingă a grădinarului. Noi nu pu- 
tem auzi nimic noaptea. Deşi Mrs. Greenwood era neli- 
niștită că se simţea izolată în felul ăsta şi ar fi vrut să 
dorm lingă ea, Miss Amanda n-a fost de acord. I-a 
spus maică-si că e ea acolo, în caz că avea nevoie de 
ceva. De altfel, ea s-a ocupat de toate în noaptea cînd 
biata doamnă a avut altă criză ; eu n-am fost trezită de- 
cit de sosirea ambulanţei. Cred că Miss Amanda n-avea 
încredere în mine, zicea că sînt prea tinără. 

— Bun, a întrerupt-o locotenentul, n-ai auzit nimic, 
te cred. Grădinarul era acasă ieri-noapte ? 

— Da, Tom era la el, i-am văzut lumina pe sub uşă 
cînd m-am dus"la mine. E un singuratic, stă în casă și 
citeşte, nu se uită niciodată la televizor. 

— Si dumneata nu te duci niciodată la el? 

Julie a ris pentru prima oară. 

—. Dom'le locotenent, dar are peste şaizeci de ani ! 

— Scuză-mă, n-am știut. Julie, ca să isprăvim cu ín- 
trebările personale, erai amanta lui Baynard ? Baynard 
n-avea saizeci de ani. 

— Vai! nu, dom'le locotenent. Fireşte, din cînd în 
cind domnu’ Baynard m-a pipăit nitel, asa. O dată, în 
cameră la el. mi-a scos sutienul și mi-a mingiiat sinii. 
Dar n-am vrut să meargă mai departe, i-am explicat, n-o 
să mă culc niciodată cu un alb, niciodată. Fiecare trebuie 
să rămină la locul lui. 

— Și a înţeles ? 

— Da, domnu” locotenent, zău că era drăguţ. Dar cînd 
bea, își plimba niţel mîinile, dar nu insista. Mie-mi plă- 
cea de el... 

La aceste vorbe a izbucnit pe neaşteptate în lacrimi. 
Michael i-a făcut semn că poate să plece, apoi şi-a che- 
mat un om de-al lui şi ia cerut să i-l aducă pe grădinar. 
S-a întors spre mine. 

— Deci, l-ai zărit pe tinărul Baynard aseară ? 

— Doar citeva minute. Venisem s-o văd pe Amanda 
după discuția cu Nick Turner, nu mi-a spus nimic inte- 
resant. Mi-a propus să luăm masa la restaurant şi, cînd 
să ieşim, a apărut Baynard cu două fete. Mi-a spus numai 
trei vorbe fiindcă era beat. Să fi fost pe la ora opt, ţi-am 
Zis. | 

'— Părea în relaţii bune cu soră-sa ? 

— Se înțelegeau precum cîinele cu pisica. De altmin- 
teri, s-a arătat foarte grosolan cu ea. 

— Amanda Greenwood a venit acasă singură sau ai 
însoţit-o dumneata ? 

— Nu luasem decit maşina mea, așa că am adus-o 
aici. Am lăsat-o exact în fața usii. Michael, mi-e teamă 
că sînt un foarte prost martor, dar habar n-am cît putea 
fi ceasul. După restaurant a ţinut să cunosc barurile de 
noapte pe care le frecventează ea ; găsea mereu ceva care 
să nu-i convină, unul era prea zgomotos, altul prea pus- 
tiu, ori nu-i plăcea orchestra. Amanda e o copilă foarte 
răsfăţată, ştii- şi dumneata. În sfîrşit, am încercat patru- 
cinci pină să dăm de unul care să-i fie pe plac. 

— Sper că ea a plătit! 

— Bineînțeles, Michael, nu-s nebună. Eram în schimb 
foarte veselă, căci de fiecare dată amîndouă am băut mult. 
— Nu-ţi aminteşti în ce bar v-aţi încheiat seara ? 

— Nu-mi amintesc absolut nimic! Michael, dacă toți 
martorii ar fi ca mire, n-ai ajunge prea departe cu an- 
chetele. 

— Carol, poate că Miss Greenwood are o memorie mai 
bună, altminteri va fi suficient să-i întrebăm pe şefii de 
restaurant ; e cunoscută şi-şi vor aduce aminte dacă a 
trecut pe acolo. Aha! iată-l pe grădinar, a adăugat vă- 
zindu-l pe polițistul trimis după bătrin. 


54 


Era un negru cu.păr alb, .creţ, încovoiat. de virstăs 
cred că era pe-aproape de șaptezeci de ani. Nu se arăta 
fricos precum Julie, dar arbora aerul respectuos al celui 
care ştie că stăpinul alb are întotdeauna dreptate. L-aş 
fi văzut foarte potrivit în rolul de sclav bun într-un film 
mut a: cărui acţiune ar fi avut loc pe o plantație din Sud, 
ín perioada războiului de Secesiune. 

— Cum te numești dumneata şi de cînd lucrezi la fa- 
milia- Greenwood ? l-a întrebat Cairn. 

— Mă numesc Tom Blake, domnule locotenent, și tre: 
buie să am între şaizeci şi nouă şi şaptezeci şi doi de ani, nu 
stiu exact. M-am născut în Atlanta ; tata avea acolo o mi- 
că fermă, dar munca pămîntului e grea și mi-am încercat 
norocul la Hollywood. Mă gindeam că- pot găsi o slujbă 
în cinema, dar a venit criza și studiourile s-au golit. Cum 
mă pricepeam la plante şi la cultivarea lor, am fost gră- 
dinar la un scenarist care locuia cu chirie într-o vilă din 
Bel Air. Cind i-a scăzut cota, a trebuit să se mute -si m-a 
recomandat lui Mr. Greenwood, dispus să primească pe 
cineva priceput care să se ocupe de grădina lui. Am fost 
angajat în octombrie 1963 şi de atunci am rămas aici. 

'— Personalul a fost totdeauna atît de redus ? 

— Nu, pe cînd trăia Mr. Greenwood, în afară de mine 
mai erau un şofer, două slujnice și o bucătăreasă. Acum 
vreo săptămînă Miss Amanda a concediat-o pe ultima bu- 
cătăreasă pentru că primea bărbați la ea în cameră ; in- 
țelegeți, era o mexicană tînără. N-a fost încă înlocuită, 
așa că Julie pregăteşte mâîncarea. 

— Dumneata erai ataşat de patron ? 

— Mr. Greenwood era un om dur şi sever. dar lin- 
sea deseori. Eu îi dădeam socoteală de munca mea lui Mrs: 
Greenwood. E o doamnă foarte bună si miloasă. E trist 
că-i atît de bolnavă, sărmana, de doi ani practic n-a mai 
ieşit din camera ei ; şi cît îi mai plăcea să se plimbe prin 
grădină ! Ca să fiu sincer, cînd Mr. Greenwood era acasă, 
evitam să dau ochii cu el, aşa nu riscam să mă ocărască. 
Era dur... 

— Și cum te înţelegeai cu copiii ? ` 

— Cu Mr. Baynard n-am avut multe de vorbit, nu-l 
interesa deloc grădina și nu se ocupa de mine. Dacă avea 

nevoie de ceva, apela mereu la Julie. Ținea foarte mult la 
ea. | 

— Îi era amant ? - 

— Oh! domnule locotenent, n-am spus asta. Întii de 
toate, habar n-am, și-apoi dacă Julie pare puţin cu capul în 
nori, aşa, Ín fond e fată serioasă. Avea însă o slăbiciune 
pentru Mr. Baynard, asta-i sigur. 

— Și relaţiile cu Amanda ? 

— Cind era mică, Miss Amanda era foarte drăguță, 
m-am jucat adesea cu ea în grădină. Îi construisem o co- 
libă, îi zicea casa ei. Trecea pe acolo în fiecare zi şi amin- 
doi am crescut în coliba aceea un iepure, să fi avut cam 
unsprezece-doisprezece ani pe atunci. Mai-apoi, crescind, 
n-au mai interesat-o treburile astea; nu că s-ar purta 
urit cu mine, e pur și simplu indiferentă. Niciodată nu se 
prea gîndeşte la ceilalţi, a fost mereu un copil răstățat, 
pe care macă-sa a alintat-o. Dar eu îi rămîn foarte atașat, 
cîțiva ani mi-a dat iluzia că sînt bunic. 

— Mi s-a spus că, în schimb, nu se înțelegea deloc cu 
tatăl ei. 

— E-adevărat, dar era foarte greu să te-nțelegi cu el. 
Nici fiu-său, care era totuşi preferatul lui, nu reuşea. Mr. 
Greenwood avea o voinţă de fier şi nu pricepea că poţi ac- 
ţiona sau chiar gîndi altfel decît el. Într-o zi, am surprins 
întimplător discuţia dintre doi medici de-ai lui care spu- 
neau că numai datorită acestei voințe mai rezista bolii. 

— Înţeleg, zise Michael Cairn. Să ne întoarcem acum 
la seara precedentă. Dumneata ai văzut cînd a venit Bay- 
nard cu fetele care-l însoțeau ? ~ 

— Nu, în acel moment lucram în cealaltă parte a ca- 
sai, i i 
— Ai auzit în cursul nopții o împușşcătură ? 

— Nimic, Julie a intrat la ea În cameră pe la nouă, 
asta-i tot. Puteţi verifica, din locul unde sînt ‘camerele 
noastre n-ai cum să ştii ce se petrece în faţă. 

— O să verific, fii fără grijă. Deci, dumneata nu- mi 
poţi da nici o informaţie utilă ? i 

— Domnule locotenent, îmi pare rău, nu știu nimic. 
Nu înţeles cum de s-a putut face asemenea lucru, era în- 
că un copil. 

:— Mulţumesc, poti pleca. 


Întorcindu-mă în camera lui Baynard, am văzut că oa- 
menii de la criminalistică tocmai îşi terminaseră treaba. 
Sergentul l-a avertizat pe Michael că nu găsiseră nici un 
indiciu relevant. 

— Doar în serialele TV dai peste așa ceva, mi-a spus 
Cairn, realitatea e mult mai descurajantă. Singura noa- 
stră speranţă e numărul armei, măcar de n-ar fi fost fu- 
rată... 

Ron Burns discuta într-un colț al încăperii cu o femeie 
scundă de vreo cincizeci de ani, care-şi ştergea ochii pe 
furiș. M-am întrebat dacă Mrs. Greenwood ieşise din spi- 
tal. Era puţin probabil, nu vedeam cum un medic şi-ar 
anunţa o bolnavă de inimă că fiu-său a fost ucis! 

— Cine-i ? l-am întrebat pe Michael după ce-a ispră- 
vit conversaţia cu un om de-al lui. 

— N-am idee, mi-a spus. Adineaori am trimis doi oa- 
meni în cameră la Julie și la Tom Blake. Sergentul Hop- 
kins o să tragă de aici un foc cu gloanţe oarbe, nu pentru 
că aş pune la îndoială ce mi-au zis, însă trebuie să veri- 
ficăm totul. Să mergem la Burns, nu trebuie s-o înfrico- 
şăm pe această femeie. | 

Tinărul adjunct al lui DA ne-a prezentat-o pe Mrs. 
Nora Scott, soră cu Mrs. Greenwood şi mătuşă a Aman- 
dei. 

— Să ieşim, a spus locotenentul, trebuie să se tragă 
din această încăpere, ca să fiu convins că servitorii au 
spus adevărul. 

— Aha! excelentă idee, a declarat Burns. Mrs. Scott 
m-a autorizat să duc corpul la institutul modico-legal. 

— Soră-mea se simte foarte rău, mi-a zis pe cind co- 
boram la parter, şi acest nou șoc i-ar fi cu siguranţă fa- 
tal. Am sosit de cum m-a anuntat, Amanda, acum biata 
fetiță a rămas singură pe lume. 

— Doamnă, credeţi-mă, îmi pare rău, i-a spus Micha- 
el invitind-o în salonașul unde îi interogase pe Julie și 
pe grădinar. Dacă aveţi bunăvoința să mă așteptați cîteva 
minute, am să vă pun nişte întrebări, pură formaiitate 

Mrs. Scott a făcut un gest de aprobare și, scoțindu-și 
batista, a început să se smiorcăie zgomotos. Cairn a 
tras binişor uşa după el. 

— Aveţi vreo idee ? l-a întrebat Burn 

— Deocamdată nici una. Baynard dA ruta dormea 
tot timpul cu ușa de la balcon deschisă. Deci, oricine pu- 
tea să intre lesne în cameră. Singura pistă serioasă o re- 
prezintă arma găsită lingă corp. 

— Foarte bine, locotenente, a răspuns Burns pe un ton 
sec. Acum un sfert de oră am vorbit la telefon cu Honest 
John. Vă cere. să vă ocupați de acest caz cu tot tactul ne- 
cesar şi insistă să nu tracasaţi familia Greenwood. M-a 
însărcinat să vă amintesc că odinioară a fost foarte le- 
gat de Raymond B. şi că o simpatizează mult. pe Miss 
Amanda. | 

— Știu, iar dumneata transmite-i lui John că voi fa- 
ce tot ce-mi stă în puteri, i-a răspuns Cairn la fel de sec. 
Va trebui s-o interoshez pe Miss Amanda, însă fii sigur, 
n-o vei solicita mai mult decît e nevoie. Asasinatul acesta 
a fost prăgătit minuţios şi executat cu singe rece ; utiii- 
zarea: calibrului de 9 mm și abandonarea armei ne suge- 
rează chiar un ucigaș profesionist. Miss Greenwood s-a 
întors acasă în toiul nopţii, după ce băuse zdravăn toată 
seara cu Miss Carol Evans ; îi poți deci spune lui DA că 
de la bun început e ștearsă de pe lista posibililor suspecți. 

— Atunci e perfect, a spus Burns salutindu-ne prin- 
tr-o înclinare a capului. 

S-a îndepărtat cu paşi mari, cu bustul atit de ţeapăn 
incit ai fi crezut că poartă corset. 

— Cine-i băiatul ăsta ? l-am întrebat. 

— Produsul pur al școlilor noastre superioare, Carol. 
Are numai douăzeci şi şapte de ani şi vrea să pară de 
cincizeci. 

— O să-ţi încurce treaba. 

— Oh! nu-i nimic. Dacă Greenwood tatăl ar mai trăi. 
Honest John ar fi fost într-o clipită aici iar mie nu mi-ar 
fi fost permis să fac un pas fără să-i raportez mai înainte ! 
Acum o să am totuși mai multă libertate de mișcare. Hai- 
de, să n-o lăsăm pe Mrs. Scott să ne aştepte ; la urma ur- 
melor, mi s-a recomandat să-i menajez pe acești oameni. 

Cind am intrat, mătușa Amandei nu mai plingea şi 
mi se părea că s-a liniștit. I-a făcut semn locotenentului 
să se aşeze În faţa ei. 

-— Domnule locotenent, vă ascult, i-a spus. 

— Aş vrea doar să mă ajutaţi să limpezesc două-trei 
lucruri, Mrs. Scott. Mă voi strădui să nu vă tracasez în 
aceste clipe triste, dar am nevoie de citeva informaţii des- 
pre nepotul dumneavoastră. Îl vedeaţi des ? 

— Nu, domnule locotenent, cum ştiţi, soţul meu, Biota- 
ce Scott, n-avea o situație materială comparabilă cu cea 
a cumnatului meu. Eram în relaţii bune şi ne întilneam 
în toate împrejurările în care se reunesc de obicei mem- 
brii aceleiaşi familii, dar, înţelegeţi, nu eram strîns legaţi. 
Pe de altă parte, Baynard era mai apropiat de taică-său, 
iar Amanda, de mama ei. Aşa că aveam mai des prilejul 
s-o intilnesc pe ea cu soră-mea Ethel, decît pe nepotul 
meu. 

„— Deci nu vedeți cine putea să-l duşmănească într- 
atit încît să-l ucidă ? ST 

— Absolut deloc. Sint stupefiată, nu pricep cum poţi 
omori un băiat de douăzeci de ani. 

— Cum se înţelegea cu sora şi cu mama ? 

— O să fiu sinceră, Ethel îl scăpase cu totul de sub 
control. Pînă la moartea tatălui, Baynard s-a arătat su- 
pus, temindu-se serios de Raymond, ca toată lumea de 
altfel. Mai apoi proceda numai după capul lui iar sărma- 
na mea soră, în starea în care se afla, n-ar fi avut cum 
să-l oprească. 

Şi relațiile cu Amanda ? 

— Oh! se ciondăneau des, se întimplă adesea între 
frate şi soră, nimic foarte important. 

— Înţeleg ; aş vrea să abordăm o ultimă problemă, du- 
pă care vă las. Ştiu că Dick Hayes conduce la ora actuală 
afacerile societăţii Greenwood, familia însă mai participă 
şi ea la decizii ? i 

— Teoretic, da. Ştiţi că Raymond B. l-a formei pe 
Dick Hayes, care ajunsese mina lui dreaptă, iar după ce 
a murit, consiliul de administraţie l-a numit pe acesta di- 
rector general. Îi dă raportul surorii mele, insă ea e prea 
slabă ca să mai țină socoteala afacerilor. Baynard înce- 
puse .să se intereseze de firmă. Taică-său í] determinase 
să urmeze cursuri de economie şi de marketing, pentru 
a Îi în stare să-i succeadă într-o bună zi. 

— Baynard era de acord ? 

— Oh! nu-l încinta deloc, dar n-ar fi avut indrăznea- 
la să se opună voinței tatălui. Dick Hayes îl ţinea la ou- 
rent; în definitiv, nepotul meu ar fi împlinit curind vîr- 
sta necesară ca să asigure conducerea efectivă a societăţii. 

Cum se inţelegea cu Hayes ? 

— Nu foarte bine, cred. Adesea se purta insolent cu 
Mr. Hayes, Ethel mi-a spus ; repeta întruna că el e adevă- 
ratul patron și că Dick, cu tot titlul lui de director gene- 
ral, e un simplu funcţionar, ca oricare altul. Treaba asta 
îl tracasa totusi. 

Ce iar fi plăcut să facă ? 

— Mă tem că nu mare lucru, doar să se distreze şi să 
cheltuiască bani cu fetele. Cel puţin aşa mi-au spus Ethel 
şi Amanda, nu din observaţiile mele o știu. De cite ori ve- 
nea la noi, nu mai mult de două-trei ori pe an, Baynard 
era foarte corect. 

— Bine, vă mulţumesc, Mrs. Scott, şi scuzaţi-mă încă 
o dată că v-am deranjat într-o împrejurare atit de dure- 
roasă. 

Michael Cairn a condus-o pe Nora Scott pînă la ma- 
șină. Pe drum, au văzut targa în care era transportat corpul 
lui Baynard, acoperit cu o pătură, şi biata femeie nu şi-a 
putut .opri lacrimile. Locotenentul a așteptat să se cal- 
meze ca să-și ia apoi rămas bun. 

— Și-acum ? l-am întrebat cind s-a întors. 
— Acum trebuie s-o văd pe Amanda Greenwood şi, 
după tot ce-am auzit despre ea, n-o să fie plăcut ! În fine, 


o s-o chem. 

— Amanda nu-i realmente rea, e o fetiţă bogată şi 
răsfăţată, cum ţi s-a tot repetat. Aşadar, dacă o convoci, 
o să ai fără doar si poate necazuri mari. E pe deplin con- 
știentă de legitimitatea ei dinastică şi de faptul că a de- 
venit unica moştenitoare a imperiului Greenwood. Ar fi 
o tactică mai bună s-o vezi la ea în cameră. Vino, știu 
unde se află. 

Michael mi-a făcut semn că mă aprobă, iar eu l-am 
condus la etajul întii. Cind am ciocănit la uşa Amandei, 
nu m-am mirat că nu mi se răspunde. Mă cam obişnui- 
sem cu măruntele manii ale tinerei persoane ; cred că ju- 
ca rolul de prinţesă inaccesibilă. Ca să mă fac auzită, am 
stnigat destul de tare : 

— E Carol, sint cu [ea alia Cairn de la brigada 


de criminalistică, putem intra ? 

Abia de-am. auzit un „da“ slab şi am împins uşa. 
Amanda stătea ghemuită într-un fotoliu și purta un chi- 
mono de interior din mătase neagră, care-i scotea în evi- 
dență auriul părului. I-a aruncat locotenentului o privire 
plină de dispreţ și totodată de teamă. Fără să-i răspundă 
la condoleanţe, i-a spus cu o insolență-deliberată : 

— Presupun că sint obligată să răspund la întrebări, 

? Doar dacă invoc amendamentul cincisprezece... 

— Nu, Miss Greenwood, v-aţi putea prevala de drep- 
turie constituţionale pe care le aveţi în caz că ar fi vorba 
de intrebări de natură să vă implice ; dar eu aş vrea nu- 
mai să ştiu dacă ați văzut sau auzit ceva astă-noapte ? 

Amanda l-a privit fix pe Michael, rinjind pe faţă. 

— Domnule poliţist, vă atrag atenţia că, dacă eu mi-am 
ucis fratele, întrebările pe care mi le puneţi pot să 
mă implice, după cum susțineţi în. limbajul dumneavoa- 
stră de breaslă. 

L-am admirat pe Michael, care-şi păstra calmul și zim- 
betul ; eu aș fi explodat și i-aş fi tras una la fund aces- 
„tei olita necuviincioase. 

— Miss Greenwood, vă asigur că nu sînteţi citusi de 
puţin suspectată. Dacă însă doriţi să descoperim cine v-a 
ucis fratele, e nevoie să cooperațţi. 

— Adevărul e că nu-mi pasă nici un pic, a spus. 

Apoi, cu un oftat de lehamite, a continuat : 

— Bine, daţi-i drumul. 

— Vă amintiţi la ce oră v-aţi întors astă noapte cu 
Miss Evans ? | 

— Nicidecum, v-a spus probabil, am bătut multe ciîr- 
ciumi iar la întoarcere nu mă mai ţineam foarte bine pe 
picioare. M-am dus numaidecit să mă culc. 

— Deci, cînd v-aţi întors nu v-aţi văzut fratele ? 

— M-aș fi ferit să fac aşa ceva ! În momentul în care 
am plecat era cu două fufe, aveam toate motivele să cred 
că se mai aflau la el în cameră. 

— Da, fireşte. Vă amintiţi cum se numea ultimul bar 
de noapte în care aţi fost aseară ? 

Amanda, care nu ne invitase să stăm jos și ne sfida 
din fotoliul în care se afundase, s-a ridicat brusc în pi- 
cioare şi s-a postat în fața locotenentului : 

— Dumneata încerci să-mi verifici alibiul, vezi, poli- 
tai mirşav ce ești. O să-i spun lui Honest Johni că n-ai 
vrut să-mi acorzi drepturile constituționale pe care le am. 

— Dar, Miss Greenwood, nici vorbă, s-a grăbit Michael 
să răspundă făcînd un pas înapoi de parcă tinăra din faţa 
lui îl înfricoşa. Nici vorbă, încerc numai să aflu unde se 
aflau în momentul crimei persoanele care locuiesc de obi- 
cei la Hacienda. E pur și simplu o întrebare de rutină. 
Tot ce știu, a spus Amanda, e că ultimele trei or- 
chestre pe care le-am ascultat sînt cele ale lui Tex Bene- 
ke, Bill Tole și Ed Leach Big Swing Band. Nu ştiu în ce 
ordine, însă ar trebui să te mulţumeşti cu atit. Nu-mi pla- 
ce poliția, a adăugat pe neașteptate. 

Cairn nu s-a scandalizat. 

— Miss, ştiţi, puţini sînt cei care ne plac. Sînt plătit 
să descopăr cine l-a ucis pe fratele dumneavoastră și sper 
să reușesc. 

Amanda a înălţat din umeri şi s-a întors la fotoliul ei, 
poitindu-ne apoi, printr-un gest al miîinii, să luăm loc. 
Se resemnase, pare-se, să suporte interegatoriul locotenen- 
tului. 

„—— Să nu contezi pe ajutorul meu, a spus. Frate-meu 
era un om de nimic, interesat numai de curse şi.de fe- 
meile ușoare. Și de bani, fireşte, ăştia însă nu ne lipseau. 
Cu toate astea, era preferatul Tatii pe care, din ziua cind 
frate-meu s-a născut, l-a apucat un orgoliu nebun că izbu- 
tise să aducă pe lume un mascul. 

— Dumneavoastră nu vă înţelegeaţi cu Raymond B. 
Greenwood ? 

— Exprimarea e ineat de fapt în ochii lui eu nu 
existam. În privința mamei, o fi contat pentru el la înce- 
putul căsătoriei, dar mai apoi a așezat-o într-un colț, 
printre celelalte bunuri pe care le poseda. În orice caz, 
nu văd întrucît te-ar privi pe dumneata treburile astea. 

Locotenentul s-a grăbit să bată în retragere. 

— Miss Greenwood, dacă vreţi, să revenim la fratele 
dumneavoastră. Bănuiţi pe cineva anume ? 

— Cu excepţia mea, nu văd cine să fi avut interes să-l 
omoare, a recunoscut deschis. 

— Încă o dată, nu se pune problema să vă acuz pe dum- 
neavoastră, Miss Greenwood, voiam doar să vă întreb, știți 
să fi avut dușmani ? 

— Duşmani ? Nu, categoric, dimpotrivă. Nu se uita la 
bani, îi cheltuia ușor cu drăguțele lui ori cu tinerii fără 
ocupaţie ce-l însoțeau la curse. Bineînţeles că n-aveau nici 
un interes să omoare găina cu ouă de aur. Nu, locotenente, 
sint singura dumitale vinovată posibilă. 

— V-aş considera mai curînd victimă, pentru că Miss 
Evans v-a scăpat din mîinile unor agresori. Nu-mi spu- 
neţi nimic despre povestea asta ? 

Acum mi se părea că Amanda realmente se amuză şi 
mi-a aruncat o privire sfidătoare. 

„— E poliţai ? l-a întrebat pe Michael indicîndu-mă prin- 
tr-o uşoară mişcare a capului. 

Acesta s-a arătat surprins și a şovăit mai înainte de 
a răspunde. Într-un tîrziu, a spus : 

— Nu, Miss Evans nu face parte din poliţie. Se ocupă 
de acest caz numai ca persoană particulară, şi cred că doar 
ea vă poate destăinui mai multe, dacă doreşte. Să ne în- 
toarcem insă la povestea cu răpirea, ce s-a întîmplat ? 

Amanda își reluă iarăşi aerul imbufnat de fetiță mer- 
tirizată. pe nedrept pentru o greșeală pe care n-a săvirşi- 
t-o. Cred că așa o plăceam cel mai mult. 

— l-am repetat de o sută de ori lui Carol că nu ştiu 
nimic, a gemut. Mă dusesem la Malibu Beach să mă bron- 
zez, aşa fără motiv, dintr-o pornire de moment. Mi se 
întîmplă adeseori. 

— Să vă duceţi la Malibu Beach ? 

— Nu, să acţionez sub un impuls subit, nu te da mai 
prost decit ești, locotenente. Am mîncat ceva în grabă la 
Sea Lion şi, cind am ieşit, doi tipi m-au tras într-o ma- 
șină. N-au suflat o vorbă pînă a intervenit Carol. Sinceră 
să fiu, am crezut că era o inscenare. 

— De aceea prietenul dumitale Nick Turner l-a tri- 
mis la Miss Evans pe sergentul McEnroy ? 

— Merită să revenim la treaba asta ? M-am explicat ieri 
cu Carol. Pur și simplu i-am istorisit întimplarea lui Nick, 
împărtășşindu-i bănuielile mele, asta-i tot. N-am nici un 
amestec în episodul McEnroy. Şi-i inutil să fiu întrebată 
dacă sînt logodită cu Nick, e ridicol. Ca şi cum ar putea 
fi o partidă pentru mine! 

— Aveaţi vreo armă la Hacienda? a întrebat locote- 
nentul, considerînd preferabil să schimbe subiectul. 

— Nici una, mamei îi era frică de lucrurile astea şi ni 
le interzisese. 

— Încă o întrebare şi nu vă mai rețin. Stiaţi că tatăl 
dumneavoastră e proprietarul cazinoului Paloma ? 

— Da, recunoscu ea binevoitor. Tata ne informase cînd 
i-a invitat pe Nick acasă, la cină. Toţi fusesem foarte mi- 
raţi, mărturisesc, dar nu ne-am fi îngăduit să-l întrebăm 
de ce făcuse această achiziţie. Baynard a pretins că era 
o manevră, ca să ascundă fiscului beneficiile excedentare ; 
dar nu se potrivea în nici un chip cu felul de a fi al Tati. 

— Așa-i, şi ştim că tatăl dumneavoastră nu s-a supus 
unor raţiuni de această natură. Miss. Greenwood, vă mul- 
-ţumesc și sper să nu mai fie nevoie să vă deranjez. 

— Aşa sper şi eu! a spus. 

— Amanda, după ce-l conduc pe locotenent să mă în- 
tore să stau cu dumneata ? i-am sugerat, vorbind pentru 
primă ceară. 

— Dacă ţii, a răspuns într-o doară. 

Cind am ieşit din Hacienda am văzut că doar o maşină 
îl mai aștepta pe locotenent ; toți oamenii lui plecaseră. 

Ei, Michael, l-am intrebat, ce crezi despre dulcea 
Amanda ? 

— E mai rea decit mă temeam, pariez că o să se plingă 
de mine lui DA. La urma urmei, prezenţa dumitale îmi 
va fi o garanţie, n-o să poată susţine că n-am fost res- 
pectuos ! 

— Michael, te-am admirat, în locul dumitale i-as fi 
ars una la fund... 

— La ce bun! Fetele astea bogate cred că le e îngă- 
duit să facă orice, cu toate că nu-i mare lucru de capul 
lor. Oricum, îi pling de milă celui pe care şi-l va alege 
drept soț. 

— Dumneata crezi că și-a ucis fratele ? Dacă e să aplic 
formula : cine profită de pe urma crimei ? îmi pare abso- 
lut potrivită. 

Cairn începu să rîdă. 

— Ei! mergi cam departe. Dacă o formulă ca asta s-ar 
aplica în toate cazurile, ar fi rezolvate toate crimele. Pa- 
siunea, ura, răzbunarea sint mobiluri la fel de puternice. 
Chiar dacă luăm drept mobil interesul. contrar părerii 
pe care o afişezi, nu Amanda avea cel mai mult de cisti- 
gat de pe urma morţii fratelui ei. Imperiul Greenwood e 
condus în prezent de Dick Hayes, un băiat strălucit, care 
însă nu are avere. Se bucură de încrederea consiliului de 
administraţie, dar în fapt depinde de bunăvoința acționa- 
rului majoritar, adică a familiei Greenwood. Baynard se 
apropia de vîrsta cuvenită pentru a-și asuma președen- 
tia societăţii, și este de notorietate că cei doi nu se înte- 
legeau, ne-a confirmat-o Mrs. Scott. Hayes nu mai riscă 
acum să-i se fure preşedenția. E 

— Cu Amanda ce faci ? 

— Carol, poate o să-ţi par demodat, dar nu cred că un 
imperiu petrolier precum cel al familiei Greenwood ar pu- 
tea fi condus de o femeie. Mai cu seamă de Amanda, care 
n-ar avea nici tăria de caracter, nici dorința s-o facă. 

Sar ca arsă ori de cîte ori aud asemenea vorbe, de par- 
că o femeie n-ar preţui cît un bărbat! Inteligență, serio- 
zitate, spirit de decizie, puţine sînt domeniile în care fe- 
meile nu-i depăşesc pe bărbați; singura noastră slăbi- 

ciune e că sintem stupid de sentimentale. În orice caz e un 
defect pe care eu nu-l am ! Cit despre forţa fizică, de care 
ei sint atit de mindri; puţini masculi ar cîştiga măsuriîn- 
du-se cu mine. 

— Michael, eşti plin de prejudecăţi, o femeie ar fi la 
fel de capabilă ca și Mr. Hayes să conducă imperiul Green- 
wood ; zău, încă te mai crezi în secolul trecut. În schimb, 
de acord, n-o văd pe Amanda în această postură ; cea de 
ucigașă mi s-ar părea mai potrivită peniru ea. 

— Și totuşi nu, Carol. Admițînd chiar că v-aţi fi în- 
tors destul de devreme ca să fi avut posibilitatea mate- 
rială de a comite crima, nu văd cum o fată pe jumătate 
beată şi-ar. fi ucis cu sînge rece fratele. Căci, nu uita, e 
vorba de un omor săvirşit cu metodă : noi n-am găsit nici 
un indiciu, iar arma a fost ştearsă cu multă grijă. Astea 
cer o minte neînceţoșată de alcool. 

— Aşi ! pînă şi cineva care a băut e sigur că nu ratează 
trăgînd de foarte aproape, ca în cazul de faţă. Cit despre 
urmele pe care nu le-aţi găsit, de ce să fi existat dacă 
Amanda venea pur şi simplu din camera ei ? Faimosul sîn- 
ge rece de care pomenești se reduce la faptul că s-a gîn- 
dit să-şi pună mănuşi ca să tragă. Cu toate serialele noas- 
tre de la TV, pînă și un copil de cinci ani ştie ce precau- 
ţii trebuie luate în ziua de azi. 

— Uiţi ce-i spuneam lui Ron Burns: Un pistol de 9 
mm e o armă serioasă, aş zice aproape de profesionist, nu-i 
una din jucăriile pe care le întilnești în casele astea luxoa- 
se. Or, Miss Greenwood ne-a spus că la Hacienda n-a 
existat niciodată un pistol, ceea ce-i uşor de verificat în- 
trucit pe revolverul Smith şi Wesson mai figurează încă 
numărul seriei. Nu, crede-mă, n-are nimic de-a face cu 
treaba asta. 

— Recunosc, eu o văd mai curind omoriînd într-un 
acces de furie decit cu premeditare. În fine, să mă ţii la 
curent, Michael. 

Întorcîndu-mă la- Hacienda, am găsit-o pe Julie dereti- 
cind masinal prin hol, cu ochii încă roșii de plins. Mi-a 
stirnit mila şi m-am simţit obligată să-i adresez citeva 
cuvinte de consolare, care au făcut-o să plingă din nou. 

— Ce-o să se întîimple cu mine acum ? a izbutit să ar- 
ticuleze intre două hohote. Miss Amanda nu mă iubeşte. 
cu siguranță că n-o să vrea să mă mai țină. 

— Cit trăiește Mrs. Greenwood, nu cred că ai de ce 
să te nelinişteşti. În privinţa Amandei, nu-i fată rea ṣi 
are nevoie de dumneata, aşa că pină la urmă poate o să 
vă înțelegețţi.. 

— Dimineaţă cînd a ieşit, iar m-a ocărit, fiindcă mi- 
tul dejun nu era bine pregătit. 

— A ieşit dimineaţă ? 

— Da, cu mașina, destul de devreme. 

— A lipsit mult ? 

— Oh ! poate o oră. N-am fost atentă. 

— Încă nu descoperiseşi corpul ? 

— Nu, mai ap... apoi. 

Au apucat-o: din nou nohotele de plins și m-am resem- 
nat s-o las acolo, cu durerea ei. Mă întrebam unde să se 
fi dus Amanda și de ce o găsisem la ea în cameră în tinu- 
tă de casă, nu în haine de oraș. Poate că făceam un mister 
din nimic, însă m-am hotărît să aflu adevărul. Am ur- 

cat, am ciocânit la camera ei şi am intrat nemaiaşteptind 
un răspuns care, oricum, n-ar fi venit. Amanda sta din 
nou în fotoliu, cu genunchii îndoiți sub bărbie. Părea abă- 
tută. 

— O să mă aresteze? m-a intrebat de cum m-a vă- 
zut. 


Să te aresteze ? Pentru ce ? 
— Pentru că mi-am omorit fratele, biti Edge 
Mârturisirea m-a surprins întrucitva. 

— L-ai omorit, e-adevărat ? 

— Probabil. Cine altcineva s-o fi făcut ? 

Eram perplexă : îşi bătea joc de mine sau vorbea sin- 
cer ? 

— Amanda, îţi aminteşti că l-ai omorît ? 

— Nu, eram prea beată. Tot ce-mi amintesc este că 
m-am culcat. | 

— Ştii, nu ești singura suspectă posibilă, Dick Hayes 
avea totul de cîştigat de pe urma morţii lui Baynard, ba 
chiar mai mult decit tine dacă am înţeles bine situaţia. 
Si-apoi, dacă asta te poate linişti, află că DA l-a sfătuit 
stăruitor pe locotenentul Cairn să se convingă personal 
că ești nevinovată ca un prunc. 

— Honest John e un tip șic, a spus schițind un zim-. 
bet de satisfacţie, simt însă că poliţaiul ăsta mă crede vino- 
vată. De altfel, trebuie să aibă dreptate. 

— Și la urma urmelor, de ce vrei să fii ucigașa lui 
Baynard ? Nu se leagă! 

— ÎL uram și aveam tot interesul să-l văd dispărind, 
iată de ce. Dacă în noaptea trecută am intrat în camera. 
lui şi am văzut lingă el un pistol, n-am putut să rezist 
ispitei de-a apăsa pe trăgaci. 

— Asta-i bună, ne-ai spus adineaori că aici În casă 
nu există arme. 

— Așa-i. Mama nu voia să avem, zicea că riscurile de 
accident sint prea mari. | 

— Deci pistolul Smith şi Wesson, folosit probabil în 
asasinarea fratelui dumitale, nu se afla aici pină aseară. 

— E verosimil, în orice caz eu nu l-am văzut nicio- 
dată. Putea însă fi adus de Baynard sau de una din fete. 
Ar trebui întrebate. 

— Le cunoşteai ? 

— Nu, le schimba întruna. Pină şi o negresă ! Mă-ntreb 
cum un bărbat alb poate dori asemenea fiinţe ! 

— Amanda, după toate aparențele, fratele dumitale 
nu-ti împărtășea ideile. Se înţelegea, pare-se, destul de 
bine cu Julie, şi-o să-ţi spun chiar că ea îl plinge mai mult 
decit dumneata. 

— Evident, se culca cu el. E un pui de lele. 

— Ea nu ne-a spus aşa ceva ; în fine, nu tocmai. 

— Știu, şi-a făcut pesemne numărul în legătură cu al- 
bii şi cu negrii care trebuie să stea, fiecare, la locul lui. 
Asta-i ce povesteşte, nu şi ce face ! Îi știi uniforma de lu- 
cru; cînd frate-meu era acasă, se schimba înainte de-a 
intra la el să facă curat. Îşi punea o fustă strinsă pe corp 
si o bluză transparentă sub care n-avea sutien ; își păstra 
totuşi şortulețul de slujnicuță, ceea ce-o făcea şi mai pro- 
vocatoare. 

Am început să rid. 

— Nu-i nimic rău într-asta. 

— Am întrat odată în cameră la Baynard fără să cio- 
cănesc, Julie avea sinii dezgoliți şi se zbenguia cu el în 
pat. Aşa că să n-o facă pe mironoşiţa ! 

— Măcar nu-ţi ascunzi antipatia! i-am spus conti- 
nuînd să rîd. Cred că nici ea nu te iubește prea mult. Ne-a 
povestit că aproape ai acuzat-o că ţi-ar fi furat un costum 
de baie pe care de fapt i-l dăduseşi. 

Amanda a înălțat din umeri. 

— Încă una din gogoșile ei cît se poate de caracteris- 
tice. I-am cerut într-o zi să arunce un costum de baie ca- 
re nu-mi mai plăcea, ceea ce nu înseamnă că i-l dădusem 
ei. A! de acord, putea să-l păstreze, dar ar fi putut fi 
discretă, să nu-l poarte de față cu mine, în piscina mea. 

— Făcea baie în piscina dumitale ? am repetat, mirată. 

— Cu Baynard, fireşte. Tata n-ar fi îngăduit asta nici- 
odată. Dar după moartea lui, frate-meu făcea doar cum 
îl tăia capul. Se afişa cu slujnica şi aducea aici orice fufă. 

— Mama nu zicea nimic ? 

—. Ba da, a încercat să-l oprească, dar n-a avut nici- 
odată multă autoritate. În ultima vreme boala o silea să 
rămînă mereu în cameră, iar Baynard profita ca să facă 
ce voia. 


69 


— Crezi că Julie poate avea vreo legătură cu moartea 
lui ? În definitiv, e ultima care l-a văzut în vi iată. 

=Æ (9. ce absfirditate ! a izbucnit. Julie e doar o copilă; 
îl iubea Hili pe frate- -meu în felul ei, nu i-ar fi făcut nicio- 
dată rău. 

Amanda mi-a devenit mai simpatică spunînd lucrurile 
astea. 

— Atunci cine ? am întrebat-o. 

— Dacă nu eu, zău că nu văd cine altcineva. 

— Dick Hayes ? 

— Nu, a răspuns fără șovăire. Îl cunosc bine pe Dick. 
De acord, e foarte ambițios și n-are avere ; dar e prea in- 
teligent ca să se compromită printr-un asasinat. Gindes- 
te-te.numai, ar fi trebuit să angajeze un ucigaş care l-ar 
fi putut şantaja tot restul zilelor lui. 

— Şi dacă ar fi comis el însuşi asasinatul ? 

Amanda a izbucnit în ris. 

— Se vede că nu-l cunoşti, e prea fricos! Nu, Dick, să 
ucidă el însuşi pe cineva e cu totul exclus... L-am dus cu 
preşul, a înghiţit totul! De zeci de ori ar fi trebuit să 
mă stringă de gît sau cel puţin să mă plesnească, totdeau- 
na s-a mărginit să se uite la mine trist, cu ochi de ciine 
bun, bătut pe nedrept. 

— Rămine Nick Turner..., am spus, pindind-o pe 
Amanda cu coada ochiului. 

— Da, rămîne Nick. El ar fi putut s-o facă, normal. 
Necazul e ca abia de-l ştia pe frate-meu şi nu văd de ce 
l-ar fi omorit 

— Era totuşi primit aici. 

— Foarte rar. Cind am început să ies cu Nick, Bay- 
nard m-a însoţit o dată la Paloma. A jucat la ruletă şi a 
pierdut. La plecare, era așa de furios că a jurat să nu mai 
pună vreodată piciorul acolo în local, a adăugat rizind. 
Cred însă că era gelos pe Nick. 

— Gelos! am exclamat surprinsă. Dar mi-ai spus me- 
reu că nu te putea suferi. 

— Carol, una n-o exclude pe cealaltă, ar trebui s-o 
știi. Baynard mă ura, însă mă şi dorea. La cincisprezece- 
şaisprezece ani, intra în baie cînd eram eu acolo, sub cele 
mai ridicole pretexte, ca să mă vadă goală. 

— De ce nu te închideai ? 

Amanda păru mirată de stupiditatea întrebării. A înăl- 
tat uşor din umeri. 

— Pentru că mă distram să-l excit, bineinţeles, mi-a 
răspuns. Îl provocam din capriciu, invitîndu-l să-mi ma- 
seze spatele sau să mă ungă pe piept cu cremă, ca să nu 
mă ardă soarele. Era foarte amuzant, mîinile începeau să-i 
tremure şi se înroșea. Povestea a durat un an. Într-o noapte 
n-a mai rezistat şi a venit în cameră la mine. L-am între- 
bat ce vrea şi mi-a spus cu voee sugrumgată că dorea să 
facem dragoste. Atunci i-am rîs în nas şi l-am amenințat 
că strig după Tata. Cînd a înţeles că nu voi ceda şi că 
mi-am bătut joc de el, a început să mă urască. Dar tot 
mă dorea! 

— Totuşi, frate şi soră.. 

— Oh! n-am refuzat să mă culc cu el pentru că-mi era 
frate ; dimpotrivă, mai curînd asta m-ar fi excitat. Pur şi 
simplu era doar un puşti mizerabil, mai mic decit mine, 
păietelul tatii, speranţa imperiului Greenwood ; mă sim- 
team foarte fericită că-l împiedic să-şi satisfacă o toană. 
Cred că-ţi par stricată, de-a binelea, nu ? 

— Un pic, da. Pe de altă parte, eu n-am avut nicioda- 
tă frați și să-i duc pe băieţi nu s-a numărat printre spor- 
turile mele preferate, deci mi-e greu să-mi dau seama. 

— Nu vorbeşti niciodată despre dumneata. 

— Fiindcă nu-i nimic de spus. 

— Ai avut totuşi părinţi, presupun. nu ? 

— Da, i-am părăsit de cum am împlinit optsprezece 
ani şi nu știu dacă acum mai sînt în viaţă sau nu. 

— Si, desigur, n-ai fost nicicînd logodită ori măritată ? 

— Nu, n-am fost. 

— Măcar eşti în stare să iubeşti ? 

— Amanda, și aşa şi am spus prea multe despre mine, 
poate-ti voi răspunde la această ultimă întrebare mai tirziu, 
nu acum. Nu ţin să vorbesc despre mine. 

Amanda m-a privit o vreme de parcă ar fi cercetat un 
animal rar. Era derutată pentru că nu mă putea include în 
categoriile familiare ei. S-a ridicat brusc, renunţind cu si- 
guranță să mă mai înțeleagă. A deschis ușa și a chemat-o 
pe Julie căreia i-a cerut să ne pregătească  biftecuri şi 
apple-pie”. Apoi, întorcîndu-se spre mine : 


* În engleză în original : plăcintă cu mere. (N.T.) 

— Ce preferi să bei, cabernet sauvignon sau gamay 
beaujolais ? m-a întrebat. 

— La carne în singe beau de obicei chablis. Si mi-ar 
plăcea şi jeleu de coacăze peste biftec, ştiu că nu-i foarte 
ortodox, dar.... 

— De ce nu? Carol, așa măcar ai ceva uman în dum- 
neata. Avem în pivniţă chablis din Napa Valley. O să ne 
aducă Julie. Nu te plictiseşte să-mi ţii companie şi în sea- 
ra asta ? 

— Dimpotrivă, sint încîntată, şi e foarte firesc să nu 
vrei să râmii singură după toate cite s-au intimplat azi. 

:— Dacă faci aluzie la moartea lui Baynard, și uitasem 
de ea, mi-a răspuns fixindu-mă cu insolență. Apoi a. adă- 
ugat : acum, spre seară, începe să fie ceva mai răcoare. 
Haide, o să înotăm în piscină, iar Julie o să ne servească 
pe terasă. i sii 

„Am aprobat și am urmat-o. Pe cînd coboram.a strigat 
la tînăra negresă să ne aducă prosoape de baie. 

— Carol, vrei un costum ? mi-a propus Amanda. Aici, 
eu fac totdeauna baie goală. | 

Si-a scos chimonoul, lăsindu-l să-i cadă la picioare, iar 
Julie, care-i cunostea obiceiurile, l-a luat repede de jos. 
Amanda a alergat la piscină şi a făcut o săritură impeca- 
bilă, eu urmărind-o cu privirea, un pic uiuită. 

— Face asa chiar si cînd sint bărbați de față, mi-a 
spus Julie pe un ton confidenţial. Domnu’ Baynard, el îşi 
punea un slip. 

— O să-mi pun si eu, i-am zis. Îmi trebuie măšur a 14. 

Am însoțit-o ca să mă schimb în camera unde ţinea 
lucrurile de baie. Cind am ajuns la piscină, Amanda fă- 
cea pluta oferindu-i privirii corpul ei gol. Am sărit și eu, 
am făcut două bazin», apoi m-am dus să mă întind lingă 
piscină, pe o saltea pneumatică încăpătoare. După un timp, 
a ieşit și Amanda din apă, s-a șters, şi-a înfășurat un pro- 
sop în jurul şalelor, apoi s-a lungit alături de mine. 

— Vrei să-ți povestesc o întîmplare instructivă, care 
s-a petrecut în bunul nostru oraș ? m-a întrebat. 

— Realmente instructivă ? 

— Pioasă, s-ar putea chiar spune. 


~] 
RO 


— N-am nici o îndoială că o întimplare pioasă, poves- 
tită de dumneata, Amanda, n-are cum să nu fie intere- 
santă. Te asculi. 


— Ei bine, o să evoc memoria călugăriţei Aimée, o fe- 
meie sfintă care fără doar şi poate ar merita să fie conside- 
rată protectoarea noastră modernă. S-a născut în Canada, 
la Ontario, s-a căsătorit de foarte tinără cu un pastor şi 
s-a dus cu el în China. Dumnezeu însă l-a chemat la el, 
ea revenind în Statele Unite unde s-a recăsătorit. Dar vai, 
bărbatul era un păcătos pe care a fost nevoită să-l pără- 
sească. Atunci a pornit-o într-un lung turneu, însoțită de 
mama ei, cu scopul de a ține predici. Cînd, în 1918. a ajuns 
în Los Angeles, era încă tînără şi drăguță. A înfiinţat In- 
ternational Church of the Foursquare Gospel * si s-a apu- 
cat să predice în aer liber. N-avea egal cînd era vorba să 
exalte publicul, iar predicile ei atrăgeau tot mai multă 
lume. 

Curînd a avut îndeajuns de mulţi bani ca să constru- 
iască Angelus Temple. Nu mai există astăzi, insă Tata a 
avut ocazia, în tinerețe, să asiste la o slujbă religioasă şi, 
într-unul din rarele-i momente de destindere, ne-a poves- 
tit cum era acolo. Templul aducea mai mult a cinemato- 
graf decît a biserică ; avea, în special, o întreasă maşinărie 
de creat iluzii care i-ar fi făcut să pălească de invidie 
pe mulți specialişti de la Hollywood. Deasupra clădirii se 
afla o uriașă cruce din neon ce se învîrtea continuu în ju- 
rusi În biserică aveau curind să se îngrămădească peste 
cinci mii de credincioşi în fiecare duminică. 

— Nostimă escrocherie. Ce religie propăvăduia călugă- 
rita Aimée ? am întrebat-o. ta i 

— Oh! ca totdeauna, un fel de creștinism care se tră- 
gea din protestantism. În măsura în care promitea para- 
disul celor ce se arătau generoși cu templul, toată lumea 
era mulțumită. Oricum, Angelus Tempie nu s-a golit pi- 
nă la 18 mai 1926. În acea tragică zi, călugărița Aimée s-a 
dus pe plajă Santa Monica să se scalde şi a dispărut în 
apă. 


* Biserica celor patru evângheiisti. (N.T.) 

— Eu cunosc altele care au fost gata să dispară de pe 
plaja Malibu, am spus cu voce slabă, însă Amanda s-a pre- 
făcut că n-aude. 

— Nu-ţi poţi închipui ce disperare i-a cuprins pe foar- 
te mulţi din Los Angeles a continuat ea. Dumnezeu o che- 
mase pe sfînta călugăriță Aimée ca să-i pedepsească pe 
oameni pentru greşelile lor, se spunea în mod curent. A 
reapărut după două săptămini în plin desert al Arizonei. 
O vreme s-a strigat că-i un miracol. Mai apoi, cînd ea a 
pretins că fusese răpită și că izbutise să scape de agresori, 
lumea a început să-și pună întrebări. Explicatiile ei în- 
curcate și vagi au intrigat presa care-şi mobilizase, pentru 
acest caz, cei mai buni reporteri. Au descoperit repede că 
în loc să fie răpită și brutalizată, cum susţinea, călugăriţa 
Aimee își petrecuse cele două săptămîni cu mult mai plă- 
cut. Trăsese la un hotel confortabil de pe coastă în compa- 
nia unui slujbaş de-al ei care arăta bine. A izbucnit scan- 
dalul .și a fost chiar judecată pentru ofensă la adresa 
justiţiei, fiindcă depusese plingere că fusese răpită. Au 
achitat-o, însă devotamentul credincioşilor se zdruncinase 
serios. Administraţia fiscului a profitat de situaţie ca să 
cerceteze veniturile templului. Călugărița Aimée s-a si- 
nucis înghițind „accidental“ prea multe somnifere, și de 
data asta n-a mai apărut. Consider întimplarea deosebit 
de instructivă, dumneata nu, Carol ? 

— În orice caz, interesantă, dar nu prea văd de ce mi-ai 
povestit-o ? 

— Poate pentru că-mi găsesc multe în comun cu acea- 
stă călugăriță Aimée, mi-a răspuns privindu-mă cu aer 
batjocoritor. 

Mărturisirea indirectă pe care mi-o făcea declaratia 
asta a ei era atît de neprevăzută încît, fără să vreau, am 
tresărit. 

— Tii realmente să spui că ai fost răpită cum a fost și 
călugăriţa ? 

— Ei, Carol, ştii prea bine că eu spun ce-mi trece prin 
minte ; nu trebuie să dai prea multă importanţă. 

Am privit-o în tăcere, era foarte frumoasă aşa cum stă- 
tea, aproape goală în lumina serii. Soarele, înroşindu-se, 
îi colora părul intr-o nuanţă de castaniu-auriu şi-i ară- 

mea pielea. M-am întrebat dacă mi se oferea privirii așa 
din lipsă de pudoare, ori ca să mă provoace. Mi-am dus 
binisor mina spre ea și cu vîrful degetelor i-am urmărit 
conturul sinului, apoi am coborit încetișor inspre pintece. 
S-a lăsat în voia mea cel mult citeva secunde, după care 
m-a respins. 

— Carol, vreau să-ţi fiu prietenă, mi-a spus, dar nu 
în acest fel. Am încercat o dată la Universitate ; nu pot, 
mă dezgustă. 

A doua zi mă simţeam nemulțumită de relația cu Aman- 
da. N-aveam totuşi ce să-i reproşez. Eu nu eram „normală“, 
nu ea. Ne petrecusem seara impreună privind la televi- 
zor finala celui de-al 23-lea concurs Junior Miss Pageant, 
Și asta pentru că invitatul de onoare al acestui jalnic show 
era Andy Gibbs, Amanda numărîndu-se printre fanii lui! 
M-am întors acasă şi m-am culcat devreme ; la drept vor- 
bind, după noaptea precedentă n-aveam nimic mai bun de 
făcut. Cînd m-am trezit i-am telefonat mai întii Norei 
Scott, fixindu-mi o întilnire pentru ora trei după-amiază, 
apoi l-am sunat pe Michael Cairn ca să aflu dacă avea vreo 
noutate. M-a înștiințat că le identificase pe cele două fete 
care-l însoțeau pe Baynard în seara crimei şi că le aștepta 
dintr-o clipă în alta la Biroul Central. 

— Vin, i-am spus, şi am închis. 

Nu port aproape niciodată rochie, nu din aversiune fa- 
tă de îmbrăcămintea feminină, ci pentru a nu stîirni pofta 
bărbaţilor. Privirile lor insistente, care pornesc de la pi- 
cioare, zăbovesc asupra fundului, se cufundă în decolteu, 
mă înfurie la culme. Mă simt ca un animal asupra căruia 
masculul dominator are toate drepturile ; dacă celelalte fe- 
mei văd în aceste atenţii un omagiu, eu nu le pot suporta. 
De aceea îmi pun aproape totdeauna pantaloni și un pulo- 
văr. În acea dimineaţă, totuşi, mi-am dorit să arăt ceva 

mai atrăgătoare pentru locotenentul Cairn, pe care-l gă- 
seam de o răceală dezagreabilă. Am o garderobă foarte să- 
racă și nu-mi era greu să aleg ; m-am imbrăcat într-o ro- 
chie roșie cu imprimeuri negre, al cărei decolteu în formă 
de V îmi scotea în evidenţă sinii. Aşa m-am prezentat la 
biroul Omuciderilor şi, văzind ce priviri îmi aruncau băr- 
baţii pe care i-am întilnit acolo, am înţeles că produceam 
efectul scontat. Însuşi Michael, salutindu-mă, m-a studiat 
surprins. 

— Dar ești: frumoasă așa, Carol, mi-a spus aproape fă- 
ră voia lui. De ce nu te îmbraci mai des în felul ăsta ? 

— Mă simt mai bine în pantaloni, i-am răspuns cu sin- 

sritate. Ai veşti ? 

= — Da, mai multe. Întii de toate, raportul medicului 
legist. Fixează ora decesului aproximativ între unu trei- 
zeci şi trei. Pistolul Smith și Wesson găsit lingă corp este 
într-adevăr arma crimei, cercetăm în continuare cînd şi 
cui a fost vîndut. Am făcut progrese si în privinţa alibiu- 
rilor. Dumneata si Amanda v-aţi încheiat seara la Water- 
pate Falls, spre două treizeci dimineaţa. Cum acest caba- 
ret se află doar la vreo douăzeci de minute de Bel Air, la 
acea oră Miss Greenwood a avut, teoretic, posibilitatea să . 
comită crima. Spun teoretic, deoarece tot n-o cred vino- 
vată, pentru motivele pe care le știi. 

— E ceea ce DA înțelege prin a da dovadă de tact, bă- 
nujesc, i-am spus cu destulă perfidie. 

— Carol, ce vrei să zici ? 

— Că drăgălaşa asta mititică îmi pare la fel de ino- 
fensivă şi de inocentă ca o tigroaică adultă. 

Michael şi-a înălţat braţele la cer. 

— Hotărit lucru, îi porţi pică. Deşi credeam că sînteţi 
prietene. De cite ori să-ţi repet că e vorba de o crimă co- 
misă cu singe rece, de un ucigaş experimentat, nu de o 
tinără cam nebunatică ? 

— În orice caz, dacă ar fi vinovată tot ai fi în stare 
să-l arestezi pe grădinar, nu ? 

— Carol, de ce eşti azi atit de agresivă ? 

— Michael, fii sincer, ce vei face dacă vei descoperi 
că Amanda şi-a ucis fratele ? 

— O să-l informez pe procurorul districtual care va 
decide. 

— Întocmai aşa credeam şi eu. 

Evident, nu lua şperț ca McEnroy, însă ştia să acorde 
prioritate dorințelor politicienilor faţă de ce-i dicta pro- 
pria conştiinţă. Pricepusem asta de cînd dădusem ochii 
cu el în birou la Honest John Mulligan. Dar, în definitiv, 
cu ce drept îl judecam ? Nu părăsisem noi Vietnamul ca 
să ne supunem politicienilor aflaţi în solda Roşilor, lăsînd 
astfel un întreg popor pradă tiraniei comuniste ? Nu, real- 
mente, n-aveam dreptul să-i fac  reproşuri lui Michael, 
eram şi eu tot aşa de coruptă. Tăcerea mea l-a mirat. 

— Carol, ce se întimplă cu dumneata ? Te ici de mine 
fiindcă ţi-am spus că te găsesc frumoasă ? 

A nimerit-o. Am fost nevoită să recunosc în forul meu 
interior că atitudinea pe care o aveam față de bărbaţi e 
foarte ambiguă. Doream să le plac şi în acelaşi timp mă 
înfuria interesul pe care mi-l arătau, crezindu-se imediat 
îndreptăţiţi să și-l manifeste. Michael Cairn îmi era simpa- 
tic si voiam să ies cu el, să-l aud vorbindu-mi despre me- 
seria lui, despre oraşul lui. Ştiam însă că după aceea o să 
vrea să mă sărute, să se culce cu mine, lucruri normale 
de altfel pe care eu însă nu le puteam accepta. Totuși, ne- 
intenționînd să-l rănesc, i-am spus : 

— Michael, iartă-mă, căldura asta mă face nervoasă. 
Să nu mai vorbim de Amanda. 

M-a privit mirat ; și i-am citit în ochi acel sentiment 
de superioritate stupidă, tipic bărbaţilor care consideră 
erp lg drept o fiinţă schimbătoare şi imprevizibilă. 

Dick Hayes pare, în schimb, să aibă un alibi solid 
a continuat. Şi-a petrecut jumătate din noapte la o recep- 
ție dată de primar, sint vreo sută de persoane care să 
ateste că l-au văzut acolo. 

„— N-ar fi putut să lipsească o oră-două fără să se ob- 


serve ? 

„— M-am gîndit, bineînțeles. În cazul lui, însă, e cu 
totul imposibil. După cină, care s-a sfirşit pe la unspre- 
zece seara, Hayes s-a instalat la o masă și a jucat canastă 
pînă la plecare, în jurul orei patru. O să verific, desigur, 
dar alibiul mi se pare de beton. 

— Și nu găsești că-i suspect ? 
Observaţia mea l-a făcut pe Michael să ridă. 

— Hayes ar fi mai mult ca sigur vinovatul într-un 
serial polițist, de acord, dar nu și în viața de zi cu zi. 
Dacă nu s-a sculat de la masa de joc nu putea fi la Haci- 
enda. 

— De ce n-ar fi apelat la serviciile unui ucigaş pro- 
fesionist ? am sugerat plină de speranţe. 

— Carol, citeşti prea multe romane. Această „profesie“ 
dacă pot spune aşa, există, dar oamenii aceştia nu sint 
accesibili, în afară de cazul în care faci parte din mediul 
lor. Pe de altă parte, Hayes ar fi fost nevoit să se folo- 
-sească de prea mulţi intermediari iar riscurile de şantaj 
ar fi fost enorme... 

Michael și-a întrerupt explicaţiile în momentul în care 
a intrat un poliţist împingînd în faţă două tinere femei. 

— Locotenente, iată-le pe cele două fete, a trebuit să 
le trag din pat și au făcut un tărăboi de toţi dracii, a spus 
rizind. 

Într-adevăr, aveau încă faţa buhăită a celor pe care-i 
trezești cind dorm mai adînc. Mi s-au păruț mai ofilite 
“ca la prima şi scurta noastră întilnire, dar negresa era 
bine făcută: cealaltă, ca şi mine, avea sînii puţin cam 
prea mari. Au început să protesteze vehement împotriva 
acestei arestări arbitrare şi au zis că-şi cheamă avocatul. 
Simţeai că mai avuseseră de-a face cu poliţia. Cînd Michael 
le-a informat despre asasinarea lui Baynard Greenwood 
de care n-aveau habar, s-au domolit numaidecit. Tinăra 
negresă s-a arătat chiar sincer tristă. 

— Un omor e o treabă serioasă, a conchis Cairn. Nu 
vă suspectez în mod special, dar cum aţi fost poate ul- 
timele persoane care au văzut-o pe victimă, sînt obligat 
să vă pun cîteva întrebări. În primul rînd, vorbiţi-mi des- 
pre voi. 

Întii a răspuns femeia albă : 

— Mă numesc Donna Costelli, a zis, am douăzeci şi 
șase de ani, m-am născut în Los Angeles. Acum sînt ani- 
“matoare la localul Monarch, Downtown ; acolo- ne-a cu- 
noscut Baynard. | 


S-a oprit şi s-a întors spre colega ei, de parcă ar fi 
vrut să-i predea ștafeta. Cealaltă a continuat pe dată : 

— Connie McPherson, douăzeci şi patru de ani, năs- 
cută in Santa Barbara, celibatară, tot animatoare la Mo- 
narch. Locuim împreună într-un mic apartament pe Ven- 
tura Boulevard ; acolo au veniţ polițaii dumneavoastră să 
ne scoată din pat, halal trezire ! 

— Ce prieteni aveţi ? 

— N-avem, domnule locotenent, a răspuns Connie, ne 
lipsim de ei foarte bine, bărbaţii nu sînt decit sursă de 
necazuri. 

— O să vedem, a spus Cairn, care nu credea o iotă 
din vorbele lor. Să discutăm despre întîlnirea pe care ati 
avut-o -cu Baynard Greenwood ; de cind îl cunoaşteţi ? 

— Eu îl ştiam din vedere de aproape doi ani, a afir- 
mat Donna Costelli, frecventa cu regularitate barurile de 
noapte și am avut ocazia să-l zăresc de mai multe ori. 
Nu-i vorbisem niciodată pînă n-a început să-i dea tircoale 
lui Connie. 

— Da, a continuat colega ei, eu îl întilnisem la Brown 
Derby, unde m-a dus un tip din Nevada. Baynard.cina a- 
colo cu o fată și, cit a durat masa, nu m-a slăbit din pri- 
viri. Deoarece era un puști destul de frumos și părea plin 
de bani, cind am trecut pe lingă el am făcut scăpată o 
cutie de chibrituri cu adresa de la Monarch. Figura a ți- 
nut, în seara următoare era acolo şi-mi oferea şampanie. 
Cînd mi-a propus să mă ducă la el, la-nceput am pretins 
că sînt fată serioasă. A insistat mult şi după ce am dis- 
cutat de bani am acceptat, în final, cu condiţia să vină 
și prietena mea. 

— Tarif dublu, presupun ? a întrebat Michael, cinic. 

— Nu numai de asta, domnule locotenent, a protestat 
Connie, tinerii bogati sint uneori ţicniţi ; cred că le e 
permis orice. O colegă de-a noastră a fost biciuită iar al- 
teja i s-a turnat acid pe piept. Așa că de cite ori mer- 
gem la un client nou, preferăm să fim două. 

— Bun, să admitem, ce s-a întimplat ? 

— Fi bine, a reluat Connie, băuse realmente prea mult 
Și dacă n-aş fi condus eu maşina lui n-am fi ajuns în. Bel 
„Air fără accident. Donna ne urma într-a ei. Cind am so- 
„sit, soră-sa și o. femeie (a şovăit şi, întoreîndu-se spre mi- 
ne), cred că este această doamnă, ieșeau. 

— Știaţi că Miss Greenwood îi e soră ? 

— Nu, el ne-a spus după plecarea ei. Se certaseră 
niţel... 
— Nu cumva mai degrabă a insultat-o ? 

— Da, e-adevărat, el a insultat-o şi ea n-a răspuns, 
a recunoscut fata. În cameră la el a vrut să mai bem ce- 
va. Donna şi cu mine am băut exact un deget de whisky, 
iar el şi-a turnat de trei ori pe-atit. Imi dădeam seama 
că n-o să mai rămină treaz mult timp şi i-am cerut să-mi 
dea banii pe care mi-i promisese. A făcut-o fără obiec- 
ţii, dar cînd a incercat să se dezbrace a trebuit să-i aju- 
tăm. Am început şi eu să mă dezbrac dar m-a oprit, nu 
mă mai voia pe mine ci pe Donna! 

— Era din ce în ce mai beat, înţelegeţi, domnule lecco- 
tenent, a continuat aceasta din urmă, şi-a infundat capul 
între sînii mei şi s-a pus pe plins. Cînd să facem dragoste, 
a trebuit să-i spun că sint indispusă şi i-am zis să se 
culce cu Connie ; în definitiv, de ea avusese poftă la în- 
ceput, dar asta nu i-a plăcut. S-a înfuriat îngrozitor, ne-a 
făcut tirituri şi ne-a poruncit să ne cărăm. Își recăpăta- 
se întreaga energie și tot înjurindu-ne ne-a împins afară 
aşa de brutal că n-am mai avut vreme să mă îmbrac. 

— La urma urmelor, a zis mai departe Connie, fă- 
cusem o afacere bună ; am încasat fiecare cite două sute 
de dolari fără să trebuiască să ne obosim. La plecare, am 
zărit o negresă tînără virindu-și capul prin uşa de la hol, 
ne-a văzut mai mult ca sigur şi trebuie să-l fi auzit pe 
Baynard. Întrebaţi-o, să vă poată confirma că era în via- 
tă cind, am plecat noi. 

Stiu, ştiu, a mormăit Cairn. Să vorbim acum de 


pistol. 

— Ce pistol ? întrebară cele două fete într-un glas 

— Cînd Greenwood a fost cu voi, avea pistol ig el ? 

— Categorie nu, a protestat Connie. Noi l-am dez- 
brăcat, v-am spus, și dacă ar fi avut vreo armă asupra 
lui am fi observat-o. Pot să jur că n-avea. 

— Şi dumneata ai fi gata să juri ? a întrebat-o Micha- 
el pe Donna Costelli. 

— Da, domnule locotenent, sint la fel de sigură ca 
și prietena mea. N-avea nici o armă şi nici n-am văzut 
vreuna pe noptieră ori in altă parte prin cameră. 

— Bine, vă semnaţi depoziţiile şi vă rog să nu pără- 
siţi orașul fără să mă avertizaţi. Poate că o să am şi alte 
întrebări să vă pun. Carol, vrei să afli ceva de la ele? a 
adăugat întorcindu-se spre mine. 

— Doar o întrebare, am spus. A lucrat vreuna din voi 
la Paloma ? | 

— Nu, a zis Connie, eu am încercat însă nu era nicio- 
dată post vacant ; știu că patronul angajează cît mai pu- 
tini negri, e un rasist împuţit. 

— Aşa-i, a confirmat Donna. Turner face mereu în aşa 
fel încît să aibă doi-trei negri printre salariaţi, ca să nu 
fie acuzat că violează legile privind discriminarea rasială, 
insă o dată atins procentul, nu mai primește. Eu am lu- 
crat șase luni la Paloma în urmă cu ceva mai bine de 
un an. Am plecat pentru că nu-mi plac localurile mari; 
reperezi mai uşor clienţii interesanți în circiumioarele in- 
time. 

— Ai fost amanta lui Turner ? a întrebat Cairn. 

— Nu i-am fost niciodată prietenă recunoscută, dacă 
asta vreţi să spuneţi, dar, normal, m-am culcat cu el. Orice 
fată nou-venită trebuie să treacă prin patul lui, e regula 
casei. De altfel, nu-i o corvoadă, e un bărbat frumos și 
face foarte bine dragoste. Dacă toţi clienţii noştri i-ar 
semăna, ar fi o plăcere ! 

Cele două fete au izbucnit în ris, aruncindu-mi o pri- 
vire complice. 

— Încă o întrebare, am spus. O mai întilniserăți pe 
Amanda Greenwood ? 

— Fata cu care eraţi atunci seara ? 

— Da. 

— Nu, niciodată, a declarat Connie, clătinînd negativ 
din cap. După ce-aţi plecat, Baynard a continuat să ne 
spună că soră-sa e o scîrbă şi o ticăloasă dar atit, n-a mai 
adăugat nimic. 

Intră cineva de la serviciul de pază şi-i înmină locote- 
nentului o foaie de hirtie ; citind-o, acesta căzu pe gin- 
duri. Cele două tinere femei tăceau, în încăpere se lăsa- 
se o atmosferă apăsătoare. Brusc, Michael și-a dat, pa- 
re-se, seama și s-a trezit din visare. 

= — Puteţi pleca, le-a spus fetelor. 

După plecarea lor mi-a întins foaia pe cure o primise. 
Am citit-o la rîndu-mi și am fluierat încetişor : pistolul 
Smith şi Wesson care servise la uciderea lui Baynard 
Greenwood fusese cumpărat din San Diego în urmă cu 
patru ani de un anume Nick Turner. Era aproape prea 
frumos ca să fie adevărat. Am început să rid și am zis: 

— Michael, ţi se oferă pe tavă un vinovat croit pe 
măsură. După părerea mea, dacă o să continui cercetă- 
rile risti să ai surprize neplă icute. Astea fiind zise, crezi 
că Turner poate fi vinovat ? 

— Mira-m-aş. Un profesionist ca el n-ar folosi o armă 
cumpărată legal. 

— Se mai întîmplă să-ţi pierzi capul. Îl convoci sau 
mergem la el ? 

— E preferabil să-l luăm prin surprindere, să nu aibă 
timp să-şi avertizeze avocatul. (Apasă pe clapa de la in- 
terfon.) Hopkins, vino la maşină, mergem la Paloma pen- 
tru depoziţia lui Nick Turner. 

Graţie sirenei poliţiei, cîteva minute mai tirziu goneam 
nebunește pe străzile din Los Angeles neţinînd seamă de 
regulile de circulaţie. Era destul de amețiior, recunosc. E 
de altfel O plăcere după care umblă mulți politai, bănu- 
iesc. M-am abținut să le împărtășesc acest gind celor doi 
însoțitori ai mei care, mai mult ca sigur, nu mi-ar fi 
apreciat răutatea. Oricum, am ajuns la Santa Monica în- 
tr-un timp record şi m-am amuzat întrucitva revăzind 
parcarea unde-l silisem pe Nick să alerge singura sută de 
netri din viaţa lui. o 

Trebuie să fi fost anunţat de sosirea unei mașini a 
poliţiei deoarece ne-a întimpinat un om de-al lui care 
ne-a condus numaidecit în propriu-i apartament, la eta- 
jul întîi al cazinoului. Acolo l-am. găsit pe Turner în ha- 
lat tolănit pe o sofa, în compania unei roșcate plantu- 
roase, într-un deshabille mov. De cum a dat cu ochii de 
„mine, chipul lui Turner s-a întunecat si interpelindu-l pe 
Michael, a izbucnit : 

— Hei! dumneata știi că femeia asta transportă gr 
nade ? Ei trebuie să-i aplici alineatul trei. nu unor Ti 
liti ca mine ! 

Indignarea-i afişată l-a făcut pe locotenent să zîm- 
bească. 

„„— Turner, linişteşte-te, Miss Evans a venit ca observa- 
toare, nimic altceva. Cine-i fata? a adăugat arătind în- 
spre roşcată. 

— “Gina, una din animatoarele mele. Stă cu mine de 
citva timp ; vrei să iasă ? 

— Aş prefera, dar să nu plece,din cazinou, poate am 
nevoie de ea. | 

Pata a înălțat din umeri, s-a ridicat şi, inainte de a 
ieşi, şi-a pus un capot usor peste déshabillé. Michael Ca- 
irn s-a aşezat în faţa lui Turner iar sergentul alături, ți- 
nînd in mină blocnotesul pentru stenografiat. Eu m-am 
retras în fundul camerei. | 

— Trebuie să te avertizez în legătură cu drepturile 
dumitale constituţionale, a început Michael cu voce foar- 
te oficială. 

— Le stiu, ce mi se reproşează ? i-a tăiat-o Turner. 

— Trebuie să te mai întreb și dacă doreşti să fii asis- 
tat de un avocat. 

— Poate, locotenente, totul depinde de ce ai să-mi 
spui. Te ascult. 

— Ai aflat că Baynard Greenwood a fost ucis ieri- 
noapte ? 

— Da, am citit în ziar. Sper că n-o să încerci să-mi 
pui în circ.i povestea asta ? 

— Unde erai la ora crimei ? 

— Locotenente, ascultă, nu juca jocul ăsta de doi bani 
cu un hirşit ca mine. Spune dumneata mai întîi la ce oră 
a fost ucis Greenwood fiul și o să-ţi răspund. 

— Între unu treizeci şi trei dimineața. 

— Am închis la ora două, ca de obicei, apoi am ur- 
cat să mă culc. 

— Ar putea cineva să depună mărturie ? 

— Bineinţeles, m-au văzut toţi oamenii mei pentru 
că verific seară de seară conturile, după care Gina a ve- 
nit la mine. 

— E angajata dumitale, dacă am înțeles bine ? 

— Doar la parter, aici imi e prietenă, mărturia ei fiind 
la fel de valabilă ca a oricărui altuia. 

— Turner, intre noi fie vorba, alibiuri dintr-astea nu 
impresionează niciodată completul de judecată. N-am nici 

E ai 


o îndoială că prietena îţi va confirma povestea acum, cînd 
o s-o interoghez, însă la tribunal e posibil să ciripească 
o cu totul altă melodie. 

Turner a dat din umeri a indiferență. 

— Locotenenie, ştiu că e genul de fată care se înmoaie 
ca o cirpă, dar de data asta n-are decit să spună adevărul. 
Mi-am petrecut noaptea cu ea și n-am nici un amestece 
in uciderea lui Greenwood. De-abia de-l cunoaștem pe bă- 
iatul ăsta şi, zău, nu văd de ce să fiu cu anchetat. 

— Turner, pentru că, vrei nu vrei, esti implicat în 
această treabă. Cunoşti arma asta? a adăugat, scoţind 
din buzunar modelul Smith și Wesson găsit lîngă corpul 
lui Baynard. 

Nick l-a examinat în treacăt, fără să-l atingă, apoi a 
semnalat că n-avea habar. 

— Locolenente, cum vrei să recunosc automatul ăs- 
ta? Am avut cîndva unul la fel, dar nu prezenta semne 
distinctive, pentru mine toate seamănă între ele. 

— De acord, toate seamănă între ele, însă dumneata, 
Turner, știi la fel de bine ca şi mine că nu toate au ace- 
laşi număr de serie. Pe acesta l-ai cumpărat din San 
Diego în urmă cu patru ani. Nu-i nici un dubiu, numele 
şi semnătura dumitale figurează în registru. 

— Bine. E posibil ei, și ? 

— Și tocmai cu arma asta a fost ucis Baynard Green- 
wood. i 
Deși presimțea de citeva clipe lovitura, Turner a fost 
şocat. 

Esti sigur ? 

—. Absolut, probele balistice au fost efectuate ieri du- 
pă-masă, iar azi-dimineață am primit raportul experți- 
lor. Asasinatul a fost comis tocmai cu această armă. 

Și ai să pretinzi, poate, că pe ea sînt amprentele 


mele ? 
— Nu, arma a fost ștearsă. 
A urmat o tăcere destul de îndelungată, timp în care 


Turner reflecta. De la rădăcina părului începeau să i se 
prelingă broboane de sudoare.  N-avea comportamentul 
vinovatului demascat ci mai curind al unuia care încear- 
că realmente să înțeleagă ce a putut să se intimple. Pe 

chip i-au apărut semne de intensă contrarietate, chiar de 
furie. În fine, mi s-a părut că ia o hotărire. 

— Acum mi-aduc aminte, a spus. Îi dădusem această 
armă lui Mrs. Greenwood în urmă cu doi ani. Pe atunci. 
cu toată paza, avuseseră loc niște spargeri în vilele din 
Be! Air, vecine cu Hacienda, iar Raymond B. voia să se 
poată apăra. Am uitat complet după aceea, recunosc. 

— Turner, explicaţia dumitale mi-ar plăcea mai mult 
dacă Mr. Greenwood ar mai fi în viaţă ca să confirme ce 
spui. Soţia sau fiica lui erau la curent ? 

— N-am idee, locotenente ; nu erau de fată cînd i-am 
dat pistolul. 

— Ascultă, Turner, a continuat Cairn pe un ton se- 
ver, nu-i prea convingător. Ca alibi îmi oferi doar măr- 
turia unei prostituate, iar în privința armei, încerci să 
ta ascunzi în spatele unui mort. Nu-i serios ! 

— Locotenenie, e o înscenare, a izbncnit Turner, in- 
cepind să se neliniştească. Cineva încearcă să-mi pună în 
circà povestea asta, jur că n-am nici un amestec. Și-apoi, 
Gina nu-i ce spui dumneata ; e o animatoare, de acord, 
dar e fată cinstită. Întreab-o, o să confirme că de la o 
vreme mi-am petrecut toate serile cu ea, acasă. 

— Să lăsăm asta deocamdată, a continuat Michael. 
Acum aș vrea să știu exact în ce relaţii erai dumneata 
cu bătrinul Raymond B., acest eminent cetăţean căruia 
îi furnizai arme şi care ţi-a oferit conducerea cazinoului 
Paloma. Si nu încerca să-mi vinzi gogoșşi, aflu eu adevă- 
rul DINA la urmă. >. 

în nou s-a așternut tăcerea, aproape la fel de înde- 
luns ca adincauri. Nick Turner şovăia în mod evident. 
' — Ascultă, a zis într-un tîrziu, aparentele sînt împo- 
triva mea... Cred că-i mai bine să nu mai spun nimic și 
să chem avocatul. | 

— În cazul ăsta, te inculpez și- -ti închid localul. - 

— N-ai dreptul ! a răcnit Turrer. 

— Regret, a răspuns locotenentul, dar știi foarte bine 
că există suficiente prezumţii împotriva dumitale, cu sau 
fără mărturia Ginei. 

— O să-mi chem avocatul, a declarat Turner, cu dem- 
nitate. 

Situaţia mi se părea fără ieşire şi mi-am zis că era 
poate momentul să intervin. 

— Ascultă, Michael, am spus, cred că ar trebui să mă; 
lași singură cu Nick. O s-ajung, sint sigură, să-l conving 
să fie sincer cu noi. 

Aceste citeva cuvinte au avut un efect extraordinar 
asupra lui Turner. A sărit în picioare şi s-a repezit la Ca- 
irn apucindu-l de braţe şi zgilţiindu-l cu violenţă. Se bil- 
biia. 

— N-ai... n-ai dreptul... femeia asta m-a lovit... e sa- 
dică, sint sigur. N-ai dreptul să mă lași singur cu ea, voi 
depune plingere ! 

— Ei haide, Turner, a declarat locotenentul, niţel 
surprins totuşi, n-o să spui că un om ca dumneata se te- 
me de această doamnă ? 

— PDumneata n-o cunoşti, e un diavol. 

Liniștindu-se un pic, Turner s-a așezat în fine la loc. 

—- Nick, n-aveam intenţia să te brutalizez, i-am spus 
minţind cu neruşinare. Voiam doar să te conving că ai: 
interesul să ne spui adevărul. Mr. Greenwood o știa pe 
mama dumitale, nu-i aşa ? 

— N-o băga pe mama în treaba asta! a strigat 

Fără s-o fac într-adins, atinsesem pare-se un punct 
sensibil. Nick Turner era pradă unei agitatii nemaipo- 
menite, chinuit de o puternică luptă interioară. În sfir- 
şit, s-a hotărît. 

— Bine, a zis, Cairn, îţi fac dumitale o propunere, ra 
de la bărbat la bărbat. Îţi răspund la întrebări. dar în 
particular ; aşa că expediază-l pe stenograf, iar dacă 
această femeie e sub jurămînt, să iasă și ea. 

— Dacă e vorba de un şantaj, nu-i posibil. 

Nick Turner s-a destins pentru prima oară de cind îr- 
cepuse discuţia. A apărut chiar sincer amuzat. 

— Aici n-ai nimerit-o deloc ! a spus. 

— În cazul ăsta, de acord, a declarat Cairn, surprins. 
Trebuie totuşi să-ţi atrag atenţia că o să pun aceleaşi in- 
trebări și în mod oficial dacă va trebui să-ți cer să faci 
depozitia la tribunal. 

— Nu cred că o să fie necesar, aşa că vreau ca totul 
să rămînă între noi. | 


— Bine, a făcut Cairn, sergentul Hopkins se va re- 
trage. Miss Evans nu aparţine poliţiei, e aici ca persoană 
particulară, ţi-am spus, deci poate rămîne. 

— Înţelegi, a reluat Turner după plecarea sergentului, 
dacă vreau ca totul să rămînă secret, n-o fac pentru mine 
ci din consideraţie față de familia Greenwood. Şi între 
noi fie vorba, m-aș mira să ai dumneata intenţia să-i cre- 
ezi nepliăceri ! 

Michael se arăta din ce în ce mai uluit. 

— Turner, aceste scrupule iN fac cinste, despre ce-i 
vorba ? 

— Raymond B. este tatăl meu, a spus pur şi simplu. 

Am fost si eu la fel de surprinsă, recunosc, nu mi-aş 
fi închipuit una -ca asta. 

— Trebuie să ne întoarcem cu treizeci şi sase de ani 
în urmă, a început Nick. Mama, Anna Turner, lucra la 
biroul din San Diego pentru societatea Greenwood, care 
pe acea vreme era o firmă de importanţă mijlocie. Din 
fotografiile pe care le-am păstrat se vede că mama era o 
tînără destul de drăguță, cam ca Mrs. Greenwood, dar 
mai puţin. distinsă. Raymond B. era pe-atunci celibatar 
și, de fiecare dată cînd afacerile îl. chemau la San . Diego. 
ieşea cu Anna. La-nceput, mergeau doar la restaurant și 
în aceeaşi seară el se întorcea în Los Angeles. Într-o bună 
zi, ca l-a invitat la cină acasă la ea și el a rămas acolo 
peste noapte. Înţelegi, era îndrăgostită de el. Legătura 
lor a durat aproape trei ani, Raymond B. venea s-0 vadă 
pe mama o dată sau de două ori pe săptămînă, iar ca 
se mulțumea cu atît. Nu era o femeie ambițioasă, nici pre- 
tenţii n-avea. Să fie iubită de patron, fie şi pe ascuns, 
i se părea o soartă vrednică de invidiat. Într-o bunå zi 
Anna a rămas însărcinată, fără să fi vrut. Accepta ideea 
să avorteze dar cînd l-a anunțat pe Raymond B., acesta a 
refuzat. I-a spus că nu are copii şi că e hotărit să-i dea 
bani să mă educe. 

— N-a avut niciodată în vedere căsătoria cu mama 
dumitale ? a întrebat Michael. 

— Nu, niciodată. Anna era o femeie simplă, fără edu- 
caţie, l-ar fi făcut de ruşine în înalta societate pe care 
intenționa s-o frecventeze. De altminteri, cred că atunci 

cînd a intervenit accidentul Greenwood se și plictisise de 
ea. În orice caz, şi-a ţinut promisiunea și, de cînd m-am 
născut, i-a trimis lunar un cec de cinci sute de dolari, pe 
care l-a urcat la o mie de dolari cîțiva ani mai tirziu, ceea 
ce era enorm. La inceput, pe cind eram mic, venea să mă 
vadă, dar după ce s-a căsătorit a rupt-o complet cu Anna, 
mărginindu-se să-i trimită sumele lunare, în mod regulat. 
Am fost deci crescut de mama care n-avea cine ştie ce au- 
toritate și n-a știut să mă ferească de un anturaj dăună- 
tor. Am intrat în mai multe bande de scroci mărunți. Am 
avut unele altercaţii cu poliţia. 

— Ştiai cine e tatăl dumitale ? Lai 

— Da, mama mi-a spus de cum am ajuns la virsta să 
înțeleg. Cind eram pusti îl uram ; îmi închipuiam că a fă- 
cut-o pe Anna nefericită, acum însă îmi dau seama că ea 
nu-şi dorise alt gen de viaţă. Cu trecerea anilor am uitat 
de Raymond B., îmi mai aminteam doar în unele momen- 
te cînd, un pic strimtorat, îi ceream mamei să mă depane- 
ze din sumele lunare pe care el i le plătea. Nu mi-ar fi 
trecut niciodată prin cap să-l întilnesc, trăiam în lumi cu 
totul diferite. De mai bine de zece ani nu-i mai telefonase 
Annei, iar cînd a sunat i-a spus că vrea să mă vadă. Asta 
a fost în urmă cu trei ani. Pasi 

— Tot îi mai purtai pică ? 

— Oh, nu! Trecusem de vîrsta copilăriilor și-l consi- 
deram ca pe un unchi îndepărtat, mai degrabă simpatic, 
pentru că se arăta generos cu mama. M-am dus la biroul 
lui din LA oarecum intrigat, chiar cu emotie, recunosc. 
Mi s-a părut mai bătrîn şi mai slab decît în fatografiile pe 
care i le văzusem prin ziare. Am priceput: cînd mi-a des- 
tăinuit că suferă de cancer pulmonar și că nu mai are de 
trăit decit un an - doi. Aşa că, se gindise să-mi ofere un 
post important la una din societățile lui dar renunţase 
constatînd că duc o viaţă de escroc, nu de om cinstit. N-am 
încercat nici să neg faptele, nici să mă dezvinovăţesc deoa- 
rece era un om foarte impozant : el vorbea, tu îl ascultai. 
Atunci m-a informat că tocmai cumpărase fără să ştie ni- 
meni un cazinou, Paloma, şi că o să-l conduc eu, acest fel 
de muncă fiindu-mi mai potrivit. Normal, am fost nebun 
de bucurie şi i-am mulţumit mult, neștiind însă exact re 

atitudine să adopt faţă de el. Era foarte rece, înieleci 
dumneata, mare domn. Mai tirziu aveam să-mi dau sea- 
ma că nu se purta altfel nici cu familia lui. 

— Te-a primit la el? 

— Pa, după ce m-am instalat aici m-a invitat de două 
ori la cină, în vila de la Hacienda. Nici acum nu știi de 
ce. | 

— Nu-i mărturisise familiei că eşti fiul lui nelegitim ? 

— Nu, locotenente. Deşi nu l-ar fi jenat, pentru că 
domnea ca un stăpin absolut: la el acasă, pînă și soției 
îi era frică de el. Imi ceruse însă să-i promit că voi păstra 
secretul, nedindu-mi nici o explicație. 

„— Atunci cum se face că, deşi ştiai că Miss Greenwood 
îți e soră vitregă, ai devenit curtezanul ei ? 

— Locotenente, crede-mă, nu sînt prea mindru de 
treaba asta. Ce-o să spun mai departe e tot secret, de data 
asta pentru Amanda. Am fost deci invitat de două ori 
la Hacienda și am cunoscut familia lui Raymond B. 
Amanda m-a uluit, bineînţeles, nu mai întilnisem o fată 
atit de frumoasă şi de distinsă... Dar, jur, nimic nu s-ar 
fi petrecut între noi dacă ea nu s-ar fi năpustit literal- 
mente asupra mea. 

— Mr. Greenwood si-a dat seama ? 

— Nu de la început. Trebuie spus că nu-l interesa 
defel ce făcea Amanda, în ochii lui conta doar fiu-său. 
Deci, ea mi-a cerut să-i arăt Paloma, lucru pe care, evi- 
dent, nu puteam să i-l refuz. O dată ajunsă aici, si-a fă- 
cut formidabilul ei număr de seducţie și, ca s-o opresc, 
în ciuda a ceea ce-i promisesem tatălui ei, în fine, al nostru 
i-am dezvăluit legătura de rudenie dintre noi, convins că 
apoi osă mă lase în pace. Dimpotrivă, asta cred c-a ex- 
citat-o mai mult şi m-a fortat să-i devin amant. 

— Totuşi nu v-aţi logodit ? am spus. 

-— Nu, am zis-o ca să mă laud, îmi dădeam impor- 
tantă faţă de oamenii mei. 

— Si cît a durat legătura voastră Mr. Greenwood n-a 
bănuit nimic ? a continuat Michael. 

— Am devenit amantul Amandei aproape cu şase luni 
înainte de moartea lui Raymond B. Într-o după-amiază, 
cînd m-am dus la ea acasă, ne-a surprins pe punctul de a 

ne săruta. Momentan mi-a fost frică, recunosc, de reacţia 
lui. Dar n-a zis nimic, de parcă purtarea fiicei lui l-ar fi 
lăsat complet indiferent. Era un om foarte rece, foarte dur. 

— Privitor la dulcea Amanda, ce-ar fi să vorbim 
despre răpirea ei, dragul meu Nick, i-am spus cu nevino- 
văţie. : 

— Sint obligat să-i răspund acestei femei ? l-a între- 
bat pe Michael, trezindu-i-se din nou dușmănia faţă de 
mine. | 

— Consideră că am vorbit eu, i-a răspuns Cairn. Ce ` 
ştii despre asia ? 

— Absolut nimic! Amanda a venit să-mi povestească 
intimplarea oarecum îngrozită, nu înţelegea. De altmiteri, 
mi se părea că o impresionase mai mult intervenţia aces- 
tei femei decit răpirea în sine ! 

Aproape că-i împărtășeam părerea. De cind Amanda 
încercase să mă provoace povestindu-mi parabola cu Ai- 
mée, călugărița, priveam întimplarea aceea dintr-un alt 
unghi. Se vede că Amanda avea întîlnire cu bărbaţii aceia 
la Malibu Beach iar eu am stricat totul. lată de ce se te- 
muse de mine şi-i ceruse lui Nick să afle cine sint şi ce 
intenţii am. Un singur lucru mai rămînea neclar: de ce 
bărbații aceia dacă ea era de acord cu ei, o tiriseră atit 
de brutal în maşina lor ! Oricum am luat-o, ceva şchiopăta 
in povestea asta. Eram totuşi foarte hotărită să limpezesc 
totul. 

— Bun, să admitem, a conchis Michael Cairn. Aceste 
mărturisiri ne permit să înţelegem mai bine situaţia şi, sint 
de părerea dumitale, trebuie să rămînă între noi. Nu te 
astepta totuşi să te cred pe cuvint, am de gînd să-ţi veri- 
fic în mod discret afirmatiile. În orice caz, posibilitatea de 
a-l fi omorît pe Baynard, chiar dacă îţi era frate vitreg, 
nu poate fi eliminată. 

— Ca să omori pe cineva trebuie să ai un mobil. Lo- 
cotenente, gindeşte-te şi dumneata, eu n-aveam nici unul. 
De-abia de-l cunoşteam pe băiatul ăsta, îl întilnisem de 
vreo patru-cinci ori. Ce interes aş fi avut să-l omor ? Par- 
tea lui de moştenire îi revine soră-si, nu mie; n-am nici 
un ciştig de pe urma morţii lui. 

Michael s-a ridicat, eu urmindu-i exemplu. 

— Turner, pentru moment asta-i tot. Mă duc jos să 
iau depoziția Ginei. N-are rost să ne însoțești, ştiu drumul. 

Cum te puteai lesne aștepta, tinăra femeie a confir- 
mat punct cu punct ce spusese Nick. Am găsit-o chiar 
destul de convingătoare ; ce-i drept, ar fi putut avea 
talent de actriţă. Michael n-a ccmentat in nici un fel dar, 
ajungind la mişină, m-a luat farniliar de braţ. 

— Carol, ai accepta să cinezi cu mine diseară ? 

— Michael, primesc, insă n-aş vrea să-ți creez iluzii ; 
eu semăn cu Cenuşăreasa, mă întorc acasă la miezul nop- 
ţii, singură. 

Cairn a început să ridă. 

— S-a înțeles, a zis, trec să te iau la ora sapte. 

Mi-am recuperat Cadillacul, pe care-l lăsasem la sediul 
central al poliției, am ajuns în Hollywood şi m-am dus 
la mine acasă. Întilnirea cu familia Scott era tocmai la 
ora trei, iar căldura fiind atit de umedă m-am grăbit să 
intru în vila mea cu aer condiţionat. Cind am sosit la 
Sunshine m-am dezbrăcat să fac un duş nemaifiind în 
stare să suport multă vreme umezeala ce-mi pătrundea 
prin toţi porii, de care suferisem teribil în Extremul Ori- 
ent. 

În timp ce-mi pregăteam o salată din lăptucă, ardei şi 
cîțiva crabi, am pus discul Truck drivin’ Son of a Gun 
de Dave Dudley. După această masă frugală, am luat 
în mină Francesca, un roman de Angelina Aimes pe care-l 
cumpărasem într-un drugstore" în preziua întrevederii cu 
Amanda şi pe care încă nu-l deschisesem. Ador romane- 
le astea de dragoste cu parfum de trandafir ; mă identific, 
fireşte, cu băiatul, nu cu fata. 

Ca să ies, m-am îmbrăcat iarăși în ţinuta mea obis- 
nuită, pulovăr subţire și pantaloni : mă simţeam mai bine 
așa. Familia Scott locuia în cartierul Venice, aproape de 
țărm. M-am urcat din nou la volan și am luat-o pe auto- 
strada Santa Monica, pe care am părăsit-o la ieşirea de 

pe Venice Boulevard. Acest cartier extraordinăr este ope- 
ra unui nebun al cărui nume l-am uitat, vrind să recon- 
stituie în plin Los Anseles o replică a oraşului italian, 
inclusiv Marele Canal ! Astfel, întilneai ici şi colo vreo 
cîteva bărci ridicole, arhitectura fiind inspirată după pa- 
latul dogilor. ! | 

În loc de gondole, pe canal plutesc rațe și gîşte. Car- 
tierul este acum loc de adunare a tuturor drogaţilor din 
oraş, și numai Dumnezeu știe cîți dintr-ăștia există ! Co- 
boriînd pe bulevard, am văzut desenate pe un zid două 
balene uriaşe; hotărît lucru, cred că LA bate recordul 
pe metru pătrat în privința nebuniei. 

Am scurtat-o mergind de-a lungul canalului Gran Cor- 
so și m-am oprit la bulevardul 23, nu departe de casa 
familiei Scott. Restul drumului l-am făcut pe jos. Mi-a 
deschis însăşi mătușa Amandei, cu siguranță că n-avea 
servitori. Locuinţa contrasta enorm cu luxoasa vilă din 
Bel Air, unde stătea soră-sa, trădind nişte venituri mo- 
deste. Nora Scott m-a primit cu foarte multă amabilitate, 
se simţea mai bine pare-se, fală de ziua precedentă, și 
m-a condus într-un salonaş unde ne aştepta soţul ei. Ho- 
race. Mi-au propus o băutură răcoritoare, pe care am ac- 
ceptat-o. 

— Miss, faceţi parte din poliţie? m-a întrebat Mr. 
Scott. Scuzaţi-mă, n-am înţeles exact cine sinteţi. 

— Oficial, nu fac parte din poliţie dar lucrez cu ea, 
de aceea am asistat la anchetă, i-am răspuns fără se mă 
implic. Sint de asemenea prietenă cu Amanda. 

Această explicaţie mi-a părut că-i satisface şi am pu- 
tut intra în miezul problemei. 

__ As vrea doar să-mi povestiţi despre familia Green- 
wood. Spuneţi-mi tot ce știți legat de Raymond B., de 
soţie, copii, chiar dacă vi se pare lipsit de importanță. 

— O să încerc, a zis Nora Scott, dar mă tem că o să 
vă decepționez. Desigur, Raymond era un om foarte im- 
portant totuşi, în afară de asta, familia noastră n-a avut 
niciodată probleme. 

— Mrs. Scoot, iertaţi-mi brutalitatea, dar nu se Ín- 
timplă crime în familiile fără probleme. Așa că, tot ce-mi 
puteți spune, dumneavoastră şi soţul, îmi va fi de fools. 

— Aveţi poate dreptate, vă pricepeţi mai bine decit 
mine la lucrurile astea. Deci, iată povestea noastră. Eu ȘI 
sora mea Ethel ne-am născut într-un orășel din Arizona. 
Tata era învăţător în sat, un învăţător de modă veche, 
care ne-a dat o foarte bună educaţie. Poate prea bună, 
deoarece curind aveam să nu ne mai simţim în largul nos- 
tru printre acele case construite în deşert. Tot ce puteam 
spera era să ne găsim un soț și să creștem cinci-şase copii 
într-o fermă unde n-ai întilni decit pietre şi cactuşi. Al- 
tele s-ar fi mulţumit cu atita, Ethel și cu mine citisem 
prea multe cărţi romantice, ca să ne satisfacă un aseme- 
nea viitor. Eu, cea dintîi, am ţinut să plec în marele oraş. 
Tata s-a opus vreme îndelungată, era văduv şi se temea 
că rămîne singur dacă noi îl părăseam. Într-un tirziu, 
depășisem bine de tot virsta majoratului, a acceptat în 
fine să plec în California, să-mi încerc norocul acolo. Am 
găsit un post la biroul de informaţii de pe aeroportul 
din Los Angeles şi, după citeva luni, l-am cunoscut pe 
Horace. 

— Da, a continuat acesta, a fost o căsătorie foarte cla- 
sică. În călătoriile mele de afaceri luam deseori avionul 
şi-i ştiam bine pe cei de la biroul de informaţii din aero- 
port. Cînd Nora a apărut acolo, am remarcat-o imediat. 
A trecut ceva timp pînă am prins suficient curaj ca să-i 
propun să iasă cu mine, dar ea a acceptat imediat. După 
citeva săptămîni ne-am logodit, apoi, de cum am găsit 
să cumpăr casa asta, ne-am căsătorit. 

— Atunci Ethel a venit la noi, cum ne înțelesesem, a 
zis mai departe Mrs. Scott. N-a stat mult cu noi, o în- 
timplare uimitoare îngăduindu-i să-l întilnească aproape 
imediat pe viitorul ei soţ. Tata ne insuflase gustul lectu- 
rii, v-am spus, şi după o săptămînă Ethel citise deja mo- 
desta bibliotecă pe care o aveam în vremea aceea. Într-o 
după-masă, s-a dus la raionul de cărţi dintr-un mare ma- 
-gazin să ceară o carte anume. Un client grăbit, care in- 
trase în urma el, a cerut aceeași carte în timp ce ea vorbea. 
Era Raymond B. S-a uitat dintr-o dată la soră-mea şi, ce- 
rindu-și scuze pentru impoliteţe, a invitat-o la o cafea. 
Au stat trei ore, cred, de vorbă în cafenea şi eu eram 
îngrijorată de-a binelea, cînd Ethel s-a întors. Mi-a spus 

că a întîlnit un bărbat minunat, că i-a povestit de-a fir 
în păr viața ei şi că el a cerut-o în căsătorie. Am crezut 
că-i nebună! A doua zi, Raymond B. a venit s-o vadă 
şi am înțeles că era ceva serios. Evident, era cu mult mai 
“în vîrstă decit ea, însă era un bărbat fascinant. Ethel ac- 
ceptase pe dată să se mărite cu el neştiind că deținea o 
poziție importantă în domeniul petrolului. Căsătoria a avut 
loc trei zile mai tîrziu, cît Ethel să-şi cumpere un tru- 
sou. Dacă bietul Raymond ar mai trăi, ei ar fi sărbăto- 
rit în: acest an douăzeci şi doi de ani de căsătorie. 

Noroc că mă pricep să-mi țin în friu emoţiile, altfel 
m-aş fi arătat stupefiată. Douăzeci şi doi de ani! Nu 
aveam nici o îndoială în privința faptului că Amanda 
împlinise douăzeci şi patru de ani... Citisem în permisul 
ei de conducere cînd ne-am întîlnit prima dată... Așa că, 
tare aş mai fi vrut să mi se explice cum putea frumoasa 
copilă să fie fiica unuia care o întilnise pe mama ei si o 
luase în căsătorie la doi ani după naștere ! 

— Cind s-au născut copiii ? am întrebat, prefăcindu-mă 
că nu dau importanţă întrebării. 

Nora Scott a ezitat un pic şi în locul ei a răspuns soţul : 

— Ei bine, Amanda s-a născut la vreo zece luni după 
căsătorie iar frate-său, doi ani mai tirziu. Cumnată-mea 
ar fi vrut și alţi copii dar avea inima șubredă încă din 
adolescenţă, aşa că a trebuit să rămină doar cu aceştia. 

Minţea bine, s-o recunoaştem. Dacă n-aş fi știut cîti 
ani are Amanda, nu mi-aş fi dat seama de nimic. În de- 
finitiv, fata nu părea să aibă mai mult de douăzeci și n-ai 
fi bănuit ceva decit dacă ai fi consultat documentele ofi- 
ciale. Dar, dacă Amanda nu era fata lui Raymond B., ci- 
ne-i era tatăl ? 

Horace Scott vorbea totuşi mai deprate : 

— La începutul căsniciei, Raymond B. n-avea încă ave- 
rea pe care a strins-o mai apoi. A dat lovitura exact după 
trei ani. Cumpărase pe mai nimic terenuri a căror ex- 
ploatare petrolieră era epuizată. Nu ştiu dacă putuse fora 
în secret înainte de a le obține, fapt e că a săpat în altă 
parte.și a dat de o pinză freatică mai adincă. A devenit 
milionar în cîteva luni. Aşa şi-a construit în Bel Air vila 
Hacienda şi a renunţat la cea din Beverly Hills. De-atunci, 

şi-a tot sporit averea ; ban la ban trage, ştiţi. L-a intere- 
sat politica la o vîrstă înaintată și era cit pe ce să i se 
propună funcția de guvernator cind, dintr-o dată, sănăta- 
tea i s-a şubrezit. 

— Îl vedeaţi des ? 

— Nu, a recunoscut, de fapt îl vedeam destul de rar 
e] fiind mereu prins cu afaceri. Eu însumi călătoream mult, 
mă ocupam de import-export, şi asta nu înlesnea apro- 
pierea. Şi-apoi, să privim lucrurile în faţă : îi ştiţi vila 
lui Raymond B., vedeţi și casa în care locuim noi, nu fă- 
ceam parte din aceeaşi lume. N-aş zice că ne dispreţuia ; 
nu, pur și simplu ne ignora. 

— Se pare că i-a ignorat pe mulţi. A fost un soţ bun 
pentru sora dumneavoastră ? am întrebat-o pe Nora Scott. 

— O iubea sincer şi totdeauna i-a dat ce şi-a dorit. 
Poate că ea a dus oarecum lipsă de tandreţe, de căldu- 
ră umană ; înţelegeţi, o punea pe locul doi, după afaceri. 
Totuşi, îi era foarte atașat. După propria mărturisire, se 
îndrăgostise de ea chiar de la prima întilnire, atit dato- 
rită șarmului cît și culturii ei. O respecta mult pe Ethel 
și, cînd afacerile îi lăsau puțin răgaz, rar c-adevărat, dis- 
cutau literatură. Era singura distracţie pe care el şi-o în- 
găduia, iar soră-mea.se bucura s-o împartă cu soţul. Nu, 
n-aş spune că a fost nefericită, îşi iubea soţul, iar el îi 
era credincios şi devotat. Ethel a dus o viață de lux, in- 
vidiată de multe femei ; era doar cam singuratică. 

— Vorbiţi despre ea la trecut... 

— Vai, doctorul Nathan nu ne-a dat mari speranțe. 
Suferea de ani şi ani de anghină pectorală şi tocmai a fă- 
cut alt infarct. Nu trebuie să ne înșelăm, e sfîrşitul. Bia- 
ta Amanda o să rămînă în curînd singură. 

— Îşi iubea mult mama ? - 

— Da, au fost totdeauna foarte apropiate, mai cu sea- 
mă pentru că Raymond îl prefera pe băiat. Desigur, Aman- 
da nu-i foarte deschisă, e un pic egoistă, dar are suflet 


bun. | 

— Mi s-a spus că e pe cale să se logodească cu un bă- 
iat pe nume Nick Turner, aşa e? 

— Doamne sfinte, nu ! Cine v-a putut povesti o nero- 
zie ca asta ? Acest Turner e o canalie, patronul unui cazi- 

nou care se află înspre plajă ; bineînţeles că nu-i o par- 
tidă pentru o tînără onorabilă. Raymond B. l-a primit de 
vreo două trei ori la el acasă, sinceră să fiu n-am înteles 
de ce, nu se asemănau. 

— Cred că vă pot spune eu, Mrs. Scott. În fapt, ade- 
văratul proprietar al cazinoului condus de Turner era Mrs. 
Greenwood. Iată de ce l-a primit şi i-a permis să iasă cu 
Amanda. 

Uluirea celor doi nu era prefăcută, erau absolut side- 
raţi, aproape ca şi cum le-aş fi dezvăluit că Preşedintele 
are o reţea de bordeluri în oraş. | 

— Sinteţi sigură ? m-a întrebat Horace Scott. 

— Absolut. 

— N-aş fi crezut așa ceva despre el!Un om atit de 
rigid, de puritan în anumite privințe. E de necrezut... 

— M-am gîndit la trei explicaţii, am continuat. Prima 
e că a acţionat astfel ca să ascundă fiscului unele benefi- 
cii suplimentare. 

— Teoretic e posibil, mi-a tăiat-o Scott, nu însă şi din 
partea lui Raymond B., pot s-o garantez. Primise o edu- 
caţie protestantă severă, şi-ar fi tras poate pe sfoară par- 
tenerii de afaceri, dar n-ar fi comis niciodată o fraudă fis- 
cală. Cînd apăra interesele firmei Greenwood avea totdea- 
una impresia că munceşte în slujba binelui, chiar de-ar fi 
fost să ruineze familii întregi. Prin comiterea unei fraude 
însă ar fi știut că acţionează în slujba răului, și asta n-ar 
fi făcut-o. 

— Înţeleg. Am avut în vedere o a doua posibilitate : 
Turner l-ar fi putut şantaja pe Mr. Greenwood ; înţelegeţi, 
ar fi ştiut ceva din trecutul lui. 

— La drept vorbind, a spus Nora, noi n-am ştiut nici- 
odată mare lucru din viaţa lui Raymond pînă în momen- 
tul în care l-am cunoscut. Nu se dezvăluia deloc ; era un 
om închis și taciturn, fusese orfan de mic și nu avea fami- 
lie. La căsătorie au venit să-l felicite doar cîțiva prieteni. 
Totuşi, cum v-a spus Horace, era un om foarte rigid, foar- 
te drept şi nu-l văd comiţind vreun act condamnabil. 

Nu mă simţeam defel obligată prin acordul convenit 
între Cairn şi Turner să nu dezvălui ce anume îi lega. 
Era treaba lor, nu şi a mea. De aceea, am continuat: 

— Există o a treia ipoteză și, după cum evoluează an- 
cheta, se poate vorbi aproape de certitudine : Nick Tur- 
ner era fiul nelegitim al lui Raymond B. Greenwood. 

Bieţii oameni nu-și mai reveneau din uimire. După o 
clipă de tăcere, Nora şi-a înălţat braţele la cer: 

— Sper ca Ethel să nu afle niciodată, a spus pur şi 
simplu. Ce ruşine, să-l primească la el acasă ! 

— Liniștiţi-vă, informația asta nu va fi dezvăluită pre- 
sei. Aşa stînd lucrurile, că Raymond B. l-a invitat mai 
treacă-meargă, dar să-l lase să-i facă soră-sii curte..., am 


adăugat cu perfidie. 
— Da, evident, e revoltător, a răspuns extrem de ne- 


convinsă. 

Din motive pe care acum le pricepeam, nu era așa de 
şocată pe cît ar fi trebuit să fie la gîndul acestei perspec- 
tive. Căci, dacă Turner era de acelaşi sînge cu Greenwood, 
lucru de care habar n-avusese pînă atunci, Amanda nu era. 
si asta o ştia perfect de bine. 

— Vedeți, în familia Greenwood nu-i chiar atîta lim- 
pezime pe cit vă închipuiaţi, am adăugat cu puțină cruzi- 
me. Şi despre Baynard ce-mi puteți spune ? 

— Era copilul răsfăţat al tatălui lui, care-i însăduia 
toate capriciile, a răspuns Horace Scott. Nu-i acorda însă 
mai mult timp decit celorlalţi din familie. Regret că trebuie 
să-l vorbesc de rău pe acest sărman băiat care a dispărut 
așa de tragic dar, mă gîndesc că-i necesar să cunoaşteţi 
adevărul. Baynard era mult mai puţin inteligent decit soră- 
sa şi, mai ales, tare lipsit de voinţă. Nu-l interesau decit 
distracţiile cu prietenii şi cu fetele, fete ușoare, s-o spu- 
nem răspicat. Evident, cînd ai un tată ca Raymond B. tre- 
buie că te simţi strivit, recunosc. Baynard nu-şi făcea pro- 
bleme în legătură cu viitorul lui, îl aştepta postul de pre- 
ședinte al consiliului de administrație. Avea deci scuze. 

— Mr. Greenwood s-a ocupat personal de împărţirea 
bunurilor sale între copii ? 

— Da, fireşte, prevăzuse totul de multă vreme prin 
testament. Partajul era destul de inegal, în favoarea lui 
Byanard, dar Raymond B. avea atita avere că partea cu- 
venită Amandei e îndestulătoare ca să trăiască foarte bi- 


ne pină la sfîrşitul vieţii ei. 

— Oh ! da, a întărit Nora Scott, Amanda este o par- 
tidă frumoasă, cum se zice. Tatăl a trebuit să-i alunge pe 
vînătorii de zestre care-i dădeau tircoale încă de acum trei- 
patru ani. Vă închipuiţi, drăguță cum e şi așa de bogată ! 
Horace, bietul îngeraş, o să rămînă fără nimeni, şi ne re- 
vine nouă să avem grijă de ea. 

Mi-am reprezentat-o pe Amanda cu aripioare pe spa- 
te şi m-am străduit din răsputeri să nu rînjesc. Hotăriît 
lucru, vrăjise pe toată lumea, fie că era vorba de Honest 
John, de doctorul Nathan, de Nick Turner ori de Nora 
Scott. Pe toată lumea, nu şi pe mine, dar poate că mă or- 
bea gelozia... 

— O ultimă întrebare : îl ştiţi pe Dick Hayes ? 

— L-am întilnit doar de două ori, a răspuns Scott. Ray- 
mond B. spunea că este un băiat serios în care te poţi în- 
crede ; poate un pic timorat. Dar, repet, se vede treaba 
că avîndu-l în preajmă pe Greenwood nu-i era încurajat 
spiritul de iniţiativă. Nu pot să vă spun nimic altceva, iar 
novastă-mea nu-l cunoștea mai mult decit mine. 

— Bun, vă mulţumesc, mi-aţi permis să-i situez mai 
clar pe diverşii membri ai familiei Greenwood ; e foarte 
important în genul ăsta de anchetă. i 

M-am ridicat şi am dat mîna cu Horace Scott, după 
care am fost condusă de soție. Pe cînd îmi deschidea uşa 
am întrebat-o cu un zîmbet dezarmant : i 

— Ah! în treacăt fie spus, am trăit multă vreme în 
Arizona. De unde anume sînteţi ? = 

Intrebarea a luat-o prin surprindere. Era limpede că 
ar fi preferat să nu răspundă,.dar n-a găsit nici un sub- 
' terfugiu. | 

— Dintr-un sătuc de origine spaniolă, numit Carefree; 
e lingă Phoenix. PS pa 

— ÎI ştiu ; e la nord de Scottsdale, nu ? 

— Da, așa-i. 

— Am fost pe acolo cînd eram mică. Păcat, n-o să mai 
am ocazia să-l revăd. 

Țineam s-o liniştesc înainte de a-mi lua rămas bun. 
Eram ferm hotărită să-mi ofer chiar a doua zi o scurtă ex- 
cursie în Arizona. ; 

M-am întors acasă şi mai aveam încă o oră bună ca să 
mă pregătesc pentru întîlnirea din seara aceea cu Michael 
Cairn. M-am dezbrăcat, am făcut alt duș, simţindu-mă du- 
pă aceea ceva mai bine. Am pus discul Girl talk de Lesley 
Gore, timbrul vocii sale juvenile amintindu-mi de Aman- 
da. 

Amanda : cu cît ancheta avansa cu atit fata asta mi se 
părea mai învăluită în mister. În fapt, cine era ea ? O cli- 
pă mi-a venit să fac bilanțul a tot ce știam, dar am res- 
pins cu groază ideea : eu sînt o femeie de acțiune, nu de 
reflecţie. Caut, mă avînt cu îndrăzneală, lovesc în caz că 
trebuie ; nu mă simt nicidecum în stare să analizez, să de- 
duc. Miine o să mă duc la Carefree şi voi încerca să aflu 
cit mai multe în legătură cu dulcea copilă ; pină atunci 
însă, era mai bine să mi-o scot din cap. Şi asta cu atît-mai 
mult cu cît aveam de rezolvat o problemă mai urgentă şi 
în fond la fel de importantă : cum mă îmbrac în seara 
aceea ? Dacă aş rămîne la ţinuta obişnuită l-aş decepţiona 
pe Michael ; dacă mi-aş pune rochia de cocteil, ar deveni 
probabil îndrăzneţ. Mi-am aruncat halatul de baie şi, fără 
bunăvoință, mi-am cercetat corpul într-o oglindă în care 
te vedeai în întregime. Pînă la mijloc, mergea, picioare-: 
le-mi erau: lungi, viguroase și: musculoase, talia, normală, 
n-aveam burtă. Mai sus, lucrurile se stricau ; în primul 

rind pieptul, prea mare. Era încă destul de bine, însă din 
cauza greutăţii sinii formau de pe acum o cută dezgustă- 
toare. Cred că mi-ar fi plăcut să trăiesc printre amazoane! 
Fetele la colegiu, îmi ziceau că arăt ca o lăptăreasă ; ma! 
rău, toţi băieţii încercau să mă pipăie, iar eu m-aş fi lipsit 
bucuroasă de chestia asta. În final mi-am cercetat faţa, 
era banală, nici frumoasă, nici urită, încadrată de un păr 
şaten închis, tuns scurt; ochii-mi erau căprui şi aproape 
tot așa de expresivi ca ai unei rumegătoare privind cum 
trece expresul de Santa Fé. Bine machiată, puteam părea 
destul de drăguță, altminteri nu mă remarca nimeni. Asta 
îmi servise frecvent în misiunile anterioare, cu excepția 
Asiei, unde din pricina înălţimii era greu să trec neob- 
servată. 

Totul se reducea în fond la aceste întrebări simple : 
doream să-i plac lui Michael ? Răspuns : da. Și pînă unde 
să merg ? Aici îmi era imposibil să răspund la fel de ca- 
tegoric. Nu se punea, bineînţeles, problema să-i devin 
amantă ; aş accepta, poate, un flirt... Efectiv nu ştiam. 
Oricum, era obligatoriu să mă îmbrac în rochia de coc- 
teil, altfel l-aş fi decepţionat pe Michael. Măcar în aceas- 
tă privinţă eram pe deplin lămurită. Mi-am pus sutienul 
franțuzesc, avantajul fiind că se vedea cu tot_decolteul 
pătrat al rochiei. Apoi am consimţit să îndur machiajul, 
pe care-l detestam. Mi-am desăvirşit ţinuta încreţindu-mi 
părul cu fierul de ondulat. Eram aproape bine. 

N-au trecut nici zece minute între momentul în care am 
fost în sfîrşit gata şi sosirea locotenentului. Din privirea 
lui am înţeles că-mi aprecia strădaniile. 

— Carol, ești foarte frumoasă ; scuză-mi lipsa de origi- 
nalitate a declaraţiei dar, te asigur, e sinceră. De ce joci 
dumneata rolul de cenuşăreasă ? m-a întrebat. 

— Deformare profesională, Michael, i-am răspuns rî- 
zînd. Ce vrei, obiceiul să trec neobservată. 

— Ei bine, e un obicei prost de care voi încerca să te 
dezbăr. Dacă ești gata, te iau. 

M-am dus să-mi caut poşeta, după care l-am urmat la 
mașina lui.- 2 

— Îți place bucătăria marocană ? m-a întrebat de cum 
a demarat. 

— De ce nu? Practic, îmi place orice în afară de peş- 
tele crud şi de rațiile din armată. 

— Raţiile din armată, înţeleg, dar de ce peştele crud? 

— O lună și jumătate am trăit singură pe o insulă pus- 
tie, hrănindu-mă doar cu nuci de cocos, cu fructe din ar- 
borele de piine, cu scoici şi cu peștii pe care izbuteam să-i 
prind. Fără foc, se-nţelege, deşi am încercat totul, am fre- 
cat două bețe, am produs scîntei ciocnind cremenea sau 
m-am folosit de sticla de la ceasul meu ca de o lupă. Ei 
bine, nimic nu egalează chibriturile, crede-mă ! Am min- 
cat pește crud patruzeci şi trei de zile încheiate... 

— Patruzeci şi trei de zile! Cum de-ai ajuns acolo ? 

— E o poveste lungă, Michael, şi nu prea am chef s-o 
spun. Să n-o iei drept rea-voinţă, nici discreţie pe care 
mi-ar impune-o regulile de securitate, dar nu-mi place să 

evoc trecutul. Prea tinde să mă acapareze. 

— Carol, iartă-mă, nu voiam să fiu indiscret. Ceai 
îți potrpromite că nu va fi peşte crud în meniu. Te duc la 
restaurantul Dar Mahreb de pe Sunset Boulevard. Fac cea 
mai bună friptură de berbec la proţap din tot LA, dar te 
previn : mănînci cu mina. 

— Michael, e cel mai bine așa, totdeauna am fost de 
părere că furculiţa e o invenţie decadentă. 

Proprietarii localului Dar Mahreb mizaseră într-adevăr 
pe pitoresc, decorul trebuind să-ți sugereze un-palat din 
„O mie si Una de Nopţi'“. Mincai pe jumătate întins pe 
nişte perne trîntite chiar pe podeaua acoperită cu un co- 
vor gros, oriental, la mese joase din aramă. Chelnerii ara- 
bi, în costume tradiționale, se agitau în jurul fiecărui nou 
client. Unul ne-a condus la masa noastră, iar Michael m-a 
ajutat să mă instalez. 

— Carol, e a doua oară cînd vin aici, îți place? m-a 
intrebat. | 

— Foarte mult, Michael, iar ambianța de aici ţi se po- 
triveşte cu mult mai bine decit groaznicul dumitale bi- 
rouaş. - 

— Și încă nu știi cum arătau vechile clădiri, era cu 
mult mai rău ! Cînd ne-am mutat în noul sediu, acum ciţi- 
va ani, era lux! res 

— Am fost un pic surprinsă, recunosc, i-am spus. Cre- 
deam că poliția din Los Angeles e una dintre cele mai 
bine dotate și mai moderne din lume. : 

— În parte e adevărat. Avem, de exemplu, un poli- 
gon de antrenament  ultraperfecţionat. Proiecţiile pe un 
ecran uriaş permit instruirea oamenilor noştri punindu-i 
în condiţii de viață reală. Trebuie să reacționeze cum ar 
face-o pe stradă, să calculeze dacă intervenţia lor e nece- 
sară și dacă pot sau nu să facă uz de armă. Dacă trag în 
siluetele filmate, precizia instrumentelor de măsurat e atit 
de mare că putem determina cu exactitate unde ar fi țin- 
tit. În caz că te interesează, o să te duc să-l vezi într-una 
din zilele următoare. 

— Cu plăcere, Michael. Am mai auzit şi de un labora- 
tor de criminalistică celebru. 

— Da, e în Santa Anna. Acolo se lucrează nu numai 
pentru comunitatea urbană LA, ci pentru toată California. 
Fără doar și poate, e unul din cele mai bine dotate labora- 
toare din lume. Pornind de la un singur fir de păr desco- 
perit la locul crimei obţii un portret fizic complet al celui 
căruia îi aparţine ; mai mult, curînd o să se poată indica şi 
numele, motivul crimei şi locul unde se ascunde crimina- 
lul ! 

Am rîs şi am ridicat paharul de Martini sec pe care un 
chelner taman îl adusese : am închinat pentru seara noa- 
stră. Curiînd a sosit alt chelner aducindu-ne o tavă cu ape- 
ritive : pui prăjit cu lămîie, miel dat prin miere şi salate - 
marocahe. Cred că Michael ar fi luat ceai dar eu sînt o 
incorigibilă băutoare de vin. La cererea mea, a comandat 
o sticlă de château montelena 1974, un foarte bun cabernet 
sauvignon, pe care avusesem deja ocazia să-l apreciez. 

Graţie vinului, Michael Cairn mi-a vorbit despre mese- 
ria lui, apoi despre el însuși. Se împliniseră șapte ani de 
cînd divorțase, soţia nesuportînd obligaţia să-l aștepte la 
nesfîrşit şi să renunţe la viaţa mondenă sau la week-end- 
urile programate deoarece mereu se ivea un nou caz. Se 
recăsătorise cu un avocat din Santa Parbara, iar el îşi 
vedea fiul doar din două în două duininici. 

— Carol, şi despre dumneata nu-mi! spui nimic ? m-a 
intrebat mai apoi. i 

— Michael, Amanda mi-a pus aceeaşi înterbare şi i-am 
răspuns că nu-i nimic de zis. N-am nici trecut, nici vii- 
tor, trăiesc numai în prezent. 

Michael a reflectat un timp la acest răspuns, cere- 
monialul cu friptura de berbec picind tocmai la timp pen- 
tru a risipi stinghereala care începuse să se instaleze în- 
tre noi. Apoi a preferat să îndrepte discuția pe un teren 
mai neutru. 

— În privinţa cazului Greenwood, mi-a spus, știi că 
procurorul districtual mi-a tras o săpuneală ? 

— Cum aşa ? l-am întrebat surprinsă. 

— Se pare că am fost brutal cu Amanda Greenwood 
cind am. interogat-o. Oricum, asta i-a declarat lui Honest 
John cînd s-a dus la ea să-i prezinte condoleanţele. 

— Ce drăcuşor împuţit! am exclamat. Nu mă miră 
din partea ei ; Michael, te-am pus în gardă. 

— Stai liniştită, am văzut eu şi altele iar DA nu se 
lasă el dus pe cît vrea să arate, de fandoselile tinerei per- 
soane. Care a insistat să-i dezvăluie cine eşti dumneata 
în realitate, și i-a spus. A avut chiar tupeul s-o întrebe 
dacă o deranjezi, ea mărginindu-se însă să-i ridă în nas. 
Tocmai lui, care ţinea să-și dea importanţă ! 

— Ce ţi-a reproșat în mod precis ? 

— Oh ! a pretins în special că nu trebuia să-i pun în- 
trebări într-un asemenea moment. Într-un fel, a avut drep- 
tate ; numai că, în cazuri de moarte violentă, sîntem si- 
liți să acţionăm așa dacă vrem să adunăm mărturii so- 
lide. Cred că am menajat-o totuşi pe cît a fost cu pu- 
tinţă, în timp ce ea nu ne-a ușurat munca. 

— Michael, să nu te laşi impresionat de circul ei, n-a 
suferit nici un pic la moartea fratelui ; nici atitica, am 
adăugat pocnindu-mi unghia de un dinte. Îl ura și e în- 
cîntată să rămînă unica moştenitoare a imperiului Green- 
wood. E o mică egoistă împuţită, se iubeşte doar pe sine. 

— Haide, Carol, nu te ambala... 

— Mă revoltă că totul îi este permis pentru că-i bogată 
şi frumoasă. Sint sigură că dacă ar exista martori care s-o 
fi văzut apăsînd pe trăgaci, Honest John, ar afirma că 
sărmana porumbiţă e victima unei conspirații ! Atita vre- 

me cît o vor ţine frumuseţea şi averea, orice-ar face va 
fi albă ca zăpada. 

— Nu greşești, Amanda e de bună seamă o scorpie 
însă nu ea a tras în Baynard, sînt sigur, şi-ţi vorbese 
după cum judec eu, nu după cum vrea DA. Carol, mi-ar 
plăcea să mă crezi. 

— Te cred. Michael. Mai ştii ceva despre Turner ? 

— Încă n-am putut să-i verific declarațiile decît într-o 
singură privință. Una din băncile lui Greenwood i-a con- 
firmat lui Honest John că de cum s-a născut Nick, Ray- 
mond B. îi trimitea lunar Annei Turner o sumă de bani. 
Sînt aproape sigur că nu. ne-a mințit, e realmente fiul 
lui Greenwood. 

— Şi eu gîndesc la fel. Și, sincer vorbind, nu văd de 
ce l-ar fi omorît pe Baynard, n-avea nici-un interes. 

— La aceeaşi concluzie am ajuns şi noi cu DA. L-aş 
putea aresta dacă aş vrea, alibiul nu face doi bani, însă 
avocatul l-ar elibera imediat. Degeaba e fiul lui Raymond 
B., asta nu-i conferă nici un drept la moştenire iar crima 
nu-i foloseste la nimic. 

— Doar dacă s-ar căsători cu Amanda. 

— Da, însă a destăinuit că s-a lăudat, iar Miss Green- 
wood a venit să ne confirme că nu fusese niciodată vorba 
de așa ceva. Nu s-ar căsători totuși cu fratele ei vitreg. 

— Bineînţeles, Michael, bineînţeles. Mrs. Scott și doc- 
torul Nathan mi-au spus şi ei că n-a existat nici un pro- 
iect de logodnă. Cu toate acestea, povestea mi se pare 
ciudată, se arăta atît de sigur pe el cind l-am întîlnit pri- 
ma oară. Drept e că încerca mai cu -seamă să mă impre- 
sioneze şi n-avea cum să prevadă că ne vom revedea aşa 
de curînd. Da, asta trebuie să fie explicaţia. Prin urmare 
să-i lăsăm pe Amanda și pe Nick ; ce se aude despre Dick 
Hayes ?- 

— Alibiul lui e bun, l-am verificat minut cu minut ; 
n-a plecat de la recepţia primarului înainte de patru di- 
mineaţa astfel că, inevitabil, e nevinovat. 

— Și dacă Baynard o fi murit după ora patru dimi- 
neaţă ? 

— Medicul legist e categoric şi îşi cunoaște meseria. 
Totuși, să admitem ; Hayes s-a întors la el însoţit de o 

frumoasă brunetă bine dezvoltată, în genul dumitale, Ca- 
rol. O cheamă Lisbeth Mulligan şi e nepoata lui Honest 
John ; e gata să jure că și-a petrecut noaptea cu Dick 
Hayes. 

Am gemut de-a binelea, făcindu-i pe cei de la mesele 
vecine să-şi întoarcă privirile spre noi. 

— Michael, zău, nu-i posibil! Nimeni nu poate fur- 
niza un alibi atit de trainic decît dacă-i la fel de vino- 
vat precum Cairn. El este, precis. 

— Carol, cum te mai repezi! a exclamat rizind. No- 
roc că nu lucrezi în poliţie, ce de boroboaţe ai mai face. 
Trebuia să te resemnezi, Hayes nu-i implicat. 

— Să admitem, am zis fără tragere de inimă. Ce-ai 
spune de Amanda ? 

Michael şi-a înălţat braţele la cer în semn de disperare. 

În timp ce vorbeam, chelnerii ne-au adus desertul, 
apoi cafeaua, pe care am  băut-o uitîndu-ne la o tînără 
arăboaică, destul de durdulie, care dansa din buric, nu 
prea excitant, în ritmul unei orchestere traditionale. S-a 
retras după o vreme, muzicanţii îndeletnicindu-se cu schim- 
barea instrumentelor ca să-i incite pe clienţi la dans. Mi- 
chael m-a invitat; am acceptat după ce, mai întîi, l-am 
prevenit că dansez foarte prost, ceea ce era adevărat. El 
în schimb m-a surprins în mod plăcut deoarece era un 
dansator bun și, cu toate că mă ţinea niţel cam strîns 
pentru gustul meu, m-am lăsat în voie fără prea multă 
neplăcere. A avut eleganța să nu flirteze. 

A aşteptat pină m-a dus acasă, în pragul uşii, ca să-şi 
încerce norocul. 

— Carol, te doresc foarte mult, pot să intru ? 

— Michael, regret, ştiai de la bun început că mă în- 
torc totdeauna singură. | 

Înainte de a deschide ușa l-am sărutat atingîndu-i ușor 
buzele. S-a îndepărtat nemaizicînd nimic, de bună seamă 
nițeluș înciudat. A 

Cînd am aprins lumina m-am trezit în fața a doi băr- 
baţi care mă amenințau cu arma. 

— Bună seara, le-am zis, sper că nu v-am făcut să 
mă așteptați prea mult ? 

— Lasă jos poşeta, mi-a spus unul din ei. La cel mai: 
mic gest nesăbuit, tragem. 

M-am conformat și, cu o lovitură de picior, tipul mi-a 
expediat poșeta în celălalt colţ al camerei. 

—  Înaintează, mi-a poruncit, şi ţine mîinile deasupra 
capului. 

Am ridicat din umeri şi m-am executat. Pesemne că 
văzuse chestia asta la TV, în vreun serial prost. Mai în- 
tilnisem cîțiva imitatori de ucigași, dar ăştia imi păreau 
deosebit de jalnici. 

— Charlie, a mai spus, asigură-te că poliţaiul care-o în- 
sotea a plecat şi du-te după mașină. Dumneata, fato, nu 
mişca ; mi s-a povestit că ești periculoasă şi n-o să rise. 

Complicele lui a ieşit şi putin timp după aceea am au- 
zit zgomotul unei mașini oprindu-se în faţa vilei. A des- 
chis larg ușa. | 

— Jeşi, mi-a spus cel care părea şeful, și ia loc pe 
bancheta din spate. 

— Drăguţ că mă.duceţi la plimbare, am remarcat. 
Unde mergem ? | 

— Într-un colţişor unde să putem trăncăni liniștiți, fără 
riscul de a ne întrerupe careva. 

— Ador să trăncănesc. l-am asigurat. 

„M-am suit în maşină, un Chrysler vechi, iar el s-a 
strecurat lîngă mine în vreme ce Charlie se așeza la volan. 
Am simţit patul armei în coaste. 

— Fără prostii, ai? mi-a şuşotit la ureche. Chestiile 
astea pornesc singure. 

Și Charlie a demarat. 

Chryslerul n-a luat-o spre oraş, cum mă aşteptam. Dim- 
potrivă, am mers pe lîngă Griffith Park, după care ne-am 
îndreptat către rezervorul de apă din Hollywood. În tre- 
cere, am putut recunoaşte Canyon Oak Drive, iar ceva mai 
incolo am zărit scînteind în noapte apa din Mirror Lake. 
Gardianul meu mă lăsa să contemplu peisajul, total in- 
diferent. Nu-şi închipuia, fireşte, că aş avea posibilitatea 
să schimb situaţia în favoarea mea. 

M-am întrebat cine mi le-o fi trimis pe secăturile astea 
două care-şi dădeau silinţa să facă pe durii cu o convin- 
gere înduioșătoare. Aveam de ales între Nick Turner — 
era cel mai probabil — care-mi plătea. o poliţă şi dispunea 
de gorile, necunoscuţii de la Malibu Beach — nu mă mai 
îincumetam să-i numesc răpitorii Amandei — și dulcea co- 
pilă în persoană, pe care o credeam în stare de orice. Agre- 
sorii mei nu schimbau nici o vorbă între ei, aidoma ade- 
văraților profesionişti, iar presiunea armei din coaste nu 
slăbea cu nici un chip. . 

:— Tinere, obiectul ăsta mă apasă rău în coaste, n-ai 
putea să-l dai niţel mai la o parte ? N-am intenţia să vă 
părăsesc, i-am zis vecinului, mă simt bine în tovărășia 
voastră. 

Tipul a îndepărtat patul armei cu cîțiva milimetri fără 
să scoată un cuvînt. Amicu’ nu era vorbăreţ. Simţeam cum 

mă cuprinde iritarea. Trebuia să mă calmez, furia nefiin- 
du-mi sfetnic bun în situaţii dintr-astea cînd ai nevoie de 
tot sîngele rece ca să profiţi de greșelile pe care, mai de- 
vreme sau mai tirziu, le comit adversarii. În fine, speram 
să nu fie prea tirziu... Am rîs pe muţeşte, şi asta mi-a 
spulberat pornirea aceea de furie, lăsindu-mă pradă unei 
mari bucurii. Totdeauna am simţit că trăiesc din plin 
numai în aventură, în pericol şi cînd mirosea a moarte. 
Aveam să redevin, puteam, eu însămi, cea de altădată, 
de pînă în momentul în care nişte birocraţi înguști la 
minte mă siliseră la inactivitate. Trebuia doar să izbu- 
tesc să mă înfrînez îndeajuns pentru ca aceşti doi tipi să 
încapă pe mîna mea fără să-i omor. Morți, nu mi-ar sluji 
“la nimic; vii, ar putea să-mi dezvăluie cine i-a trimis. 
Nu bănuiau probabil că mă gîndeam să le cruţ viaţa, ci 
crezînd, dimpotrivă, că dispun de a mea ! N-am vrut, însă 
comicul situaţiei m-a făcut să puinesc în ris; neliniștit, 
vecinul şi-a înfipt iarăși arma în -coastele mele. În loc de 
durere am simţit o excitare sexuală. 

— Ei, nu mai poate omul să se distreze ? am spus. Cu 
doi bărbaţi atit de ursuzi lîngă mine trebuie să mă fac 
singură să rîd. 

— Tipa asta-i scrîntită ! a exclamat Charlie. 

— Nu da atenţie, mergi înainte! i-a ordonat colegul. 

N-am mai scos o vorbă pînă ce mașina s-a oprit în faţa 
unei case în construcție, cocoţată pe coasta unei coline, 
la nord de Hollywood. N-au riscat nicicum. Charlie a ieşit 
primul și, cu arma în mină, mi-a deschis portiera, cole- 
gul lui sprijinindu-și revolverul în șalele mele. M-au dus 
spre şantier, şoferul luminîndu-ne drumul cu o lanternă 
electrică. A luat-o înainte pe o scară, iar noi am coborit 


după el. 
— Ne oprim aici, mi-a spus cel care mă împingea. 
Ne aflam într-o pivniță pe care o amenajaseră anume 
pentru întîlnirea cu mine. Aduseseră un scaun şi două 
lanterne puternice, funcţionînd pe bază de baterii. Char- 
lie a făcut lumină în timp ce colegul mă așeza pe un scaun. 
— Miinile la cap, mi-a ordonat. Bine întinse. 
M-am executat docilă. 

Aparent satisfăcut, s-a dat cîțiva paşi înapoi și, după 
ce a tras în sus cocoșul armei, şi-a aprins o ţigară. 

— Nu-i aşa de cumplită, a observat Charlie. 

Cel care părea a fi şeful a continuat să fumeze o vreme 
în linişte, cercetîndu-mă gînditor. A scuturat din cap. 

— Să nu ai încredere, uită-te la ea, nu-i e deloc teamă, 
e o adevărată profesionistă şi ar mai putea să ne facă 
neplăceri. : 

— Domnilor, sînt foarte sensibilă la complimentele pe 
care mi le faceţi, le-am spus, aş putea să aflu ce vreți de 
la mine? - 

.Charlie m-a privit compătimitor şi, după ce şi-a băgat 
arma în holster*, s-a dus să se-aşeze pe un scaun în fun- 
dul pivniței. Operaţiile următoare nu mai intrau în atri- 
buțiile lui, pare-se. 

— Am cîteva întrebări pentru dumneata, a Început ce- 
lălalt. Dacă răspunzi satisfăcător, o să-i scrii poliţaiului 
care te-a însoțit pînă acasă ca să-l anunți că pleci. 

— Într-o lume mai bună ? 

„— La ţară, unde prietenul meu și cu mine o să te 
ţinem cîteva zile. Știm să ne purtăm, n-o să fii deranjată. 
În caz că nu vrei să răspunzi, va fi păcat de dumneata. 
Nu sînt un sadic, nu torturez femeile ; pur și simplu o 
să-ţi vir un glonţ în burtă, acolo unde doare. O să ai la 
dispoziție toată noaptea ca să mori. Dacă eşti politai, cum 
cred unii, trebuie să ştii ce-nseamnă asta. 

Stiam. 

— Du-te la GE. i-am răspuns cu calm. 

“Tipul a făcut la iuţeală doi pași spre mine şi m-a păl- 
muit zdravăn. Eram să cad de pe scaun într-atit de vio- 
lentă a fost lovitura. 

— Păpușico, tu ai interes să fii politicoasă cu mine, 
mi-a zis pe un ton foarte rece. Nu sînt rău, dar nu-mi 
place să mi se facă necazuri. 

S-a dat înapoi și şi-a aprins altă ţigară de la celă- 
lalt chiștoc. Colegul lui nici nu-şi ridicase privirea, părea 
indiferent la ce se întîmpla. 

— În fond, ce vrei dumneata să ştii ? l-am întrebat. 


* În engleză în original : tocul armei. (N.T.) 

— Cine eşti tu, pentru cine lucrezi și de ce te interesezi 
atita de familia Greenwood ? 

Mi-am oferit luxul să-i spun adevărul ştiind că o să-l 
respingă. 

— Mă cheamă Carol Evans, nu lucrez pentru nimeni, 
iar cazul Greenwood mă interesează. pentru ochii frumoşi 
ai Amandei. 

— E de-a dreptul sărită, a mormăit Charlie din col- 
tul în care şedea. 

Complicele lui se afla în faţa mea, cufundîndu-și pri- 
virea în decolteul pătrat al rochiei mele. A arătat cu de- 
getul înspre sîni, fără să-i atingă. 

— Păpuşo, ești drăguță şi ai marfă bună acolo înă- 
untru, aşa că nu strica totul. Nimeni n-o să te găseasci 
aici. Dacă mă sileşti să-ți torn plumb în mate, o să ago- 
nizezi ore-n şir şi va fi prea tîrziu ca să-ţi regreţi încă- 
păținarea. De ce ești tu autorizată să anchetezi cu loco- 
tenentul Cairn şi ai acces la sediul central al politiei ? 

Acum, după ce refuzase adevărul, îl simțeam gata să 
admită orice minciună care să-i pară verosimilă. 

— Întrucît fac parte din FBI, sînt agent federal, i-am 
spus. 

— Drace, unul federal ! a exclamat Charlie. 

Cît despre coleg, chipul acestuia s-a întunecat şi m-a 
studiat cîteva clipe în tăcere. 

— De ce să intre în acţiune FBI-ul ? 

— Din cauza tentativei de răpire a cărei victimă a fost 
Amanda Greenwood ; e o crimă federală, ştiţi asta. Dacă 
mă lichidaţi, tot departamentul o să vă urmărească. 

— E-adevărat ce zice, a gemut Charlie, nu crezi c-ar 
fi mai bine să-i dăm drumul ? 

— Gura. Acum e prea tirziu, ne cunoaște, nu putem 
șterge cu buretele. 

— Mai ales dacă voi sînteţi cei care l-au lichidat pe 
Baynard Greenwood, am adăugat. Cairn gîndeşte că e trea- 
bă de profesionist, şi îmi păreţi taman potriviţi. 

— Aici te-nșeli, mi-a răspuns tipul, pînă azi-diminea- 
tā noi eram în afara acţiunii ăsteia. Nu ştiu mai mult de- 
cit tine despre chestiile astea cu  omorul şi răpirea, ba 

poate chiar mai puţin. Prin urmare, o să-mi povesteşti fru- 
mușel tot ce știi despre povestea asta, pe cine bănuiesti etc. 

— Dacă înțeleg bine, dumitale nu-ţi e de ajuns că ai 
aflat că fac parte din FBI, vrei să știi unde sîntem cu cer- 
cetările. 

— Exact. 

— De ce? 

— Nu tu pui întrebările. 

— Te interesează mai mult familia Greenwood sau 
Nick 'Turner ? 

— Toată lumea. Aşa că vorbește, n-am chef să-mi pierd 
toată noaptea. 

— Ti-am şi răspuns, prietene. Du-te la dracu. 

A fost pe punctul să mă pălmuiască iarăși, însă s-a răz- 
gindit. S-a apropiat şi mi-a înfipt patul armei exact sub 
buric. Am observat că n-a coborit cocoşul, crezindu-se în 
siguranță, înşelat de pasivitatea mea. Nu bănuia că hotă- 
risem să termin cu ei mai înainte ca situaţia să devină pe- 
riculoasă pentru mine. 

— Ascultă, păpuşico, ai spus, că eşti ori nu agent FBI, 
nu-mi pasă. O să număr pînă la cinci, iar la cinci, dacă 
n-ai început să ne povestesti tot ce ştii, îti găuresc matele. 
Apoi, în timp ce tu o să mori încetişor, eu voi continua să 
te interoghez pină ce îmi vei povesti totul. Prin urmare, 
hotărăște-te, și repede. Unu... doi... 

N-a prea înţeles ce i se întîmpla. Era aplecat deasupra 
mea, cu picioarele răşchirate. Picioarele mele s-au ridicat 
brusc și l-au izbit sub burtă, cu mîinile smulgîndu-i revol- 
verul. A căzut pe spate iar Charlie, după o clipă de stu- 
poare, și-a dus prea tirziu mîna la holster. Coborisem co- 
coșul şi asigurasem arma. Charlie a murit înainte de-a a- 
puca să-şi scoată propria armă. 

Mi-am simțit trupul arzînd de flacăra unei puternice 
excitări. Excitarea de a fi fost într-un pericol mortal, de 
a mai fi cîştigat o dată, de a fi ucis... Nu mă mai stăpi- 
neam, transpiraţția îmi ţişnea prin toţi porii şi-mi simțeam 
vaginul umezindu-se. Nu trebuia să-l omor pe celălalt, 
trebuia să-l fac să vorbească... Miinile îmi tremurau un 
pic şi îndreptasem acum revolverul spre tipul pe care-l 
lovisem. Era culcat pe jos, ţinîndu-se de burtă; mă fixa 

buimăcit de moartea colegului şi de durere. Nu trebuia 
să-l omor... Trebuia să-l interoghez, să descopăr cine-l 
folosise, să-l predau locotenentului. O undă de plăcere 
imensă mi-a inundat trupul şi pesemne că tipul s-a între- 
bat de ce mă tot răsuceam pe scaun de parcă aș fi fost 
curentată. Chipu-mi şiroind de nădușeală, gura întredes- 
chisă, gifiiala îi sporeau teama care, acum, îl sugruma. 
Nu izbutea să-şi ia privirea de la patul armei pe care-l 
aţintisem spre el. Nu trebuia să-l omor... Pe buze a înce- 
put să-mi picure bale, mă mai străduiam încă să mă con- 
trolez ; apoi, brusc, focul pe care-l simțeam în sex mi 
“s-a răspîndit în tot corpul, incendiindu-l. De-abia de-l mai 
vedeam pe tipul ai cărui ochi exprimau acum groaza. Ştia 
c-o să-l omor ; ştia că nimic nu mă va opri. Am făcut un 
ultim efort să-mi recapăt sîngele rece, am încercat să mă 
gîndesc la Amanda, la Michael... Nu trebuia să-l omor... 

Am apăsat pe trăgaci iar el a căzut fulgerător. 

A trecut ceva timp pînă să-mi revin. M-am întrebat 
dacă trebuia să-l chem pe Michael sau să purced la o mică 
înscenare pentru a lăsa impresia unei răfuieli între es- 
croci. Pînă la urmă am considerat că pentru Instituţia 
mea era preferabil să nu fiu implicată în această po- 
veste. Există totdeauna oameni rău intenţionaţi care să 
susțină că ucid din plăcere. Nu-i adevărat, dacă o fac e 
pentru că nu mă pot stăpini. 

Cele două revolvere erau de 9 mm, am scos deci un 
glonț, din arma nefolosită și l-am pus în cealaltă. Apoi 
am aşezat corpurile într-o poziţie compatibilă cu traiec- 
toria gloanţelor ; în fine, am îndepărtat tuburile ejectate. 
Totul mi se părea pus la punct. Înainte de a pleca i-am 
percheziţionat pe cei doi tipi ; cum mă aşteptam, n-aveau 
nici un act asupra lor. Am recuperat cheile mașinii din 
buzunarul lui Charlie, am ieşit din încăpere și m-am ur- 
cat în Chrysler. Am lăsat mașina pe bulevardul Los Feliz 
și am parcurs Glendower pe jos, ca să nu se poată stabili 
nici cea mai mică legătură între ei şi mine. Eram destul 
de mîndră de înscenare. 

Cind, în cele din urmă, am ajuns acasă, mi-am spus 
că dacă seara începuse cam monoton, cu Michael, se în- 
cheiase într-un mod mult mai plăcut. 

M-a trezit telefonul. A durat ceva pînă să-mi vin în fire. 
Eram atît de enervată după expediţia nocturnă că trebu- 
ise să iau somnifer tare ca să adorm. Am aruncat maşi- 
nal o privire la ceasul de la mină, era unsprezece dimi- 
neața. Telefonul suna în continuare. M-am sculat şi, îm- 
pleticindu-mă, m-am dus să răspund. Era Michael. voia 
să trec numaidecit pe la el, la-birou. Tonul lui imperativ 
nu-mi permitea să mă eschivez de la acest ordin şi-mi 
prevestea alte neplăceri. N-avusese totuși timpul mate- 
rial să mi-i descopere pe drăgălaşii amici din ajun și să 
facă asocierea cu mine! Am renunţat să-mi mai bat ca- 
pul cu supoziţii și, după un duş la iuţeală, chiar fără să 
mai măninc, m-am îmbrăcat și am pornit-o spre sediul 
central al poliţiei. 

— Locotenentul vă așteaptă, Miss Evans, mi-a spus poż 
liţistul de gardă. 

Am urcat la Michael în birou. Stătea de vorbă cu doi 
poliţişti și, de cum m-a zărit, i-a poftit să iasă. M-a salu- 
tat ceremonios, fără să dea mîna cu mine, şi mi-a oferit 
un scaun. M-a întrebat dacă stînjeneala i se datora frus- 
trării din seara precedentă ori unui cu totul alt motiv. 

— Carol, am impresia că te-am trezit telefonindu-ţi 
„în dimineaţa asta, aşa-i ? 

— Michael, mă tem că da, luasem un somnifer. 

— Nu ne-am întors totuși atit de tirziu aseară. 

Am preferat să stopez această tergiversare şi am brus- 
cat lucrurile. 

— E ceva în neregulă ? | 

— Aldo Marchiotti şi Charles Doughts, îi cunoşti ? 

— Absolut deloc, i-am răspuns de bună-credintă. 

— Au fost găsiţi morți azi-noapte într-o vilă în con- 
strucţie din Bonnie Hill Drive. 

— Azi-noapte ? m-am mirat. 

— Da, întimplător. Un vecin, care obișnuiește să-și 
plimbe ciinii foarte tîrziu, a remarcat o maşină Chrysler 
staţioniînd în fața șantierului. A fost uimit pentru că nu se 
mai lucrează acolo de cîteva luni. Apropiindu-se a auzit 
două focuri de armă care proveneau din subsolul vilei. A 
rămas să pindească ce se întîmplă şi a văzut ieşind o fe- 
meie care a pornit-o cu Chryslerul. După un timp, s-a 
eventurat în casă şi a zărit lumină în pivniţă. A coborit, 
cîinii mergind înainte, și exact acolo a dat peste cele două 
corpuri. S-a dus imediat acasă să sune la poliţie. Sergentul 
de gardă a fost cel care a făcut primele constatări. Pe mine 
m-au informat doar azi-dimineaţă. 

— Cine erau aceşti oameni ? 

— Doi bandiți notorii, unul dintre ei, Aldo Marchiotti, 
fiind considerat ucigaș profesionist. Mai înainte de a ac- 
tiona pe cont propriu a lucrat pentru Mafie. După poziția 
corpurilor. cei doi par a se fi omorit unul pe altul. 

— Pentru misterioasa femeie ? 

— Poate. În orice caz, am hotărit să pun capăt anche- 
tei admitind tocmai această concluzie. 

— Michael, nu pari convins că lucrurile s-au petrecut 
aşa. ` | 
— Într-adevăr. Întîi de toate, doar una din cele două 
arme a fost folosită și cineva a încercat să lase impresia 
că fusese utilizată și cealaltă, virindu-se un glonț în ea. 
Una din ţevi n-are nici o urmă de praf de puşcă, iar ana- 
liza striaţiunilor de pe gloanțe a arătat că acestea fuseseră 
trase cu aceeaşi armă. După aceea, am făcut un test cu 
parafină pe mîinile celor doi; n-am descoperit nici o ur- 
mă de praf de puşcă, fapt care exclude posibilitatea de a 
fi tras ei înşişi. 

— Rămine deci femeia ? 

— Întocmai, i-a lichidat apoi a purces la această însca- 
nare ca să ne inducă în eroare. 

— Michael, atunci de ce n-o cauţi ? 

— Carol, pentru că pie e i-ai omorît, mi-a răspuns 
încetișor. 

Înțelesesem de cîteva fast unde voia să ajungă ; mă 
intriga în schimb uşurinţa cu care mă aL ia Că Mă bă- 
tuse de data asta! 

— Eu! De ce, Dumnezeule mare! am exclamat pre- 
făcindu-mă extrem de uluită. 

— Afacerea e clasată, Carol, ţi-am spus, așa că să pu- 
nem cărțile pe masă. Aseară, cînd te-am lăsat acasă am 
văzut un Chrysler vechi, crem, parcat ceva mai jos de locu- 
inta dumitale ; știi, am reflex de poliţai, observ. M-am 
oprit înainte de bulevard ; recunosc, întîlnirea noastră îmi 
provocase o  insatisfacţie. Am făcut stinga-mprejur și 
m-am întors. La intersecția cu Glendower, am văzut Chrys- 
lerul îndepărtindu-se. Am putut doar să disting un bărbat 
și o femeie pe bancheta din spate. Am revenit la dumnea- 
ta, uşa era întredeschisă ; am intrat şi te-am strigat. Casa 
era pustie şi ţi-am zărit poşeta zăcînd într-un colţ al În- 
căperii. Nu-mi trebuia mai mult ca să ghicesc că te-au 
prins la întoarcere. Nu mai puteam ajunge din urmă. 
Chryslerul și am ordonat patrulelor să încerce intercep- 
tarea maşinii, dar totul a fost zadarnic. Eram foarte în- 
grijorat, mărturisesc. ` 

— Din pricina mea ? 

— Da, din pricina dumitale. Nu mă pot împiedica să 
mi te-nchipui ca pe o femeie, nu ca pe o maşină de ucis. 

— Drăguţ, Michael. 

Și eram sincer impresionată. 

— Azi-dimineaţă cînd am aflat amănunte despre cele 
întîmplate, am făcut imediat legătura. Martorul n-ar avea 
cum să te identifice însă descrierea . pe care mi-a făcut-o 
despre femeie, în special culoarea rochiei, te indică pe 
dumneata. Am cerut să fie găsit Chryslerul în perimetrul 
din vecinătatea vilei dumitale, fără să spun de ce. Maşina 
a fost descoperită în Los Feliz. | | 

— Concluzia ? 


— Cei doi te aşteptau acasă şi te-au dus în locuinţa 
aceea izolată ca să te facă să vorbeşti ori să te lichideze. 
Cum ar fi trebuit să mă aştept, i-ai omorit dumneata. 

— Era deci legitimă apărare ? 

— Oh! Nu încape discuţie, de aceea am şi clasat afa- 
cerea. Aş fi preferat totuşi să mă chemi în loc să te dedai 
la acea înscenare copilărească. Poate că eşti un agent de 
acţiune remarcabil, însă nu ştii nimic despre chichițele 
meseriei de polițist. 

— Michael, admiţind, simplă ipoteză, că e adevărat ce 
spui, se poate înţelege că n-am avut prezenţa de spirit să 
semnalez serviciului vostru acest incident. În definitiv, o 
femeie slabă are dreptul să-şi piardă capul, nu ? 

M-a privit o clipă zimbind un pic trist. Cred că această 
discuţie era mai penibilă pentru el decît pentru mine. 

— Carol, neaczul e că nu eşti o femeie slabă, nici pe 
departe. Vezi, povestea asta m-a făcut să mă informez ni- 
tei despre dumneata. Așa cum ţi-am spus cînd ne-am în- 
tilnit prima dată în birou la DA, am un prieten care lu- 
crează pentru CIA. Nu la departamentul Acţiune, e un 
funcţionar ca şi mine. Azi-dimineaiă am telefonat pe coa- 
sta de Est şi am reușit să dau de el. Mă gindeam că i-ar 
trebui şi lui timp să se informeze, doar Instituţia voastră 
are un personal foarte numeros, însă te cunoștea foarte 
bine. Se pare că eşti celebră în serviciul dumitale. 

— Michael, vrei să spui : jalnic de celebră ? 

— Ei bine, fiecare poate avea părerea lui, diferită, du- 
pă cum te consideră prieten sau dușman ; după cum tră- 
im în vremuri de pace sau de război. În Vietnam se pare 
că ai avut state de serviciu strălucite, comuniştii puseseră 
un preţ pe capul dumitale, numele fiindu-ți însoțit de 
mențiunea „agent foarte periculos“. 

— Preţ pe capul meu, expresia nu-i exactă. Ştii cum 
sint Roşii, nu oferă bani. Eram pur şi simplu pe lista agen- 
tilor de lichidat cu prioritate. 

— Da, fireşte. Dar nu numai vietnamezii te considerau 
foarte periculoasă. Presupun că eşti la curent cu porecla 
pe care o aveai în propriul departament, nu ? 

— O ştiu, am spus. 


— Asasina, iată cum îţi ziceau deşi, Dumnezeu știe, co- 
legii dumitale nu sînt nici ei îngeri ! Dacă CIA era mulțu- 
mită de serviciile pe care i le aduceai, militarii în schimb 
cum am aflat, nu prea erau. Colonelul, comandant al bazei 
de care aparţineai, a cerut să fii rechemată din cauza 
atrocităților comise împotriva populaţiei. 

Am sărit auzind cuvintul atrocitate. 

— Asta-i bună! Am dat ordin să fie arse nişte sate. 
Ştii, se proceda curent în felul ăsta. 

— Da, ştiu, însă în principiu satele erau evacuate îna- 
inte de a fi arse, nu? 

— Le evacuam totdeauna, i-am răspuns cu oarecare 
brutalitate. De acord, am lăsat poate niscaiva vietnamezi 
în el, dar eram sigură că sint comunişti. 

— Era un motiv să-i arzi de vii ? mi-a replicat dur. 

— Ascultă, Michael, n-ai fost niciodată în Vietnam ; eu 
am fost de două ori, cîte doi ani. O să-ţi povestesc ce a în- 
semnat șederea mea acolo prima dată ; era la începutul lui 
1968, de-abia împlinisem douăzeci și unu de ani. Am înso- 
tit cel dintii comando care s-a dus la Do Mai, cîţiva kilome- 
tri la sud de Hué, după ce trecuseră pe acolo Roșii. Am 
descoperit aproape cinci sute de cadavre, mai toți civili, 
inclusiv femei, copii şi bătrîni. Unii, puţini, fuseseră ucişi 
cu gloanţe, ceilalți, masacrați cu bîte sau topoare. Riul 
transporta într-atit de multe leșuri încît apa era roşie. 
Pînă şi la Hué, sute şi sute de persoane fuseseră extermi- 
nate în condiţii groaznice. Îmi aduc aminte, am intrat în 
locuința unui demnitar care, de altfel, trecea drept simpa- 
tizant al comuniştilor, şi oroarea spectacolului la care am 
fost martoră mi s-a întipărit pentru totdeauna în minte. 
Fusese omorită întreaga familie, pînă și un prunc de citeva 
luni ; nimănui nu i se cruțase viaţa, fuseseră omoriţi pînă 
şi servitorii, pînă şi animalele domestice. Pentru mine ăsta 
a fost botezul focului, dacă pot spune aşa. Prin urmare, 
de acord, am ars cîteva. sate vietnameze şi cîțiva Roşii 
odată cu ele; nu cred totuşi că actelor mele li se poate 
aplica termenul de atrocitate, nu, după cele comise de 
alții. Cînd te dedai la un război murdar, o faci murdar, 
asta-i tot. 

— De acord, războiul e totdeauna ceva oribil. Să nu 
mai vorbim de anii pe care i-ai petrecut în Vietnam, ac- 

ţiunile îţi erau poate justificate. În schimb, am mai aflat că 
anul trecut, într-o misiune în Japonia, ai folosit metode 
brutale. 

— Trebuia să distrug o organizaţie de extremă dreaptă, 
inspirată din teoriile generalului Tojo ; avea de gînd să cu- 
cerească puterea. De acord, am mers poate niţel cam prea 
departe dar aveam o misiune de dus la bun sfirşit, să cu- 
răţ locul de buruieni. Mi-am făcut meseria. 

— Unii susţin că ai aruncat în aer o locuinţă cu toţi cei 
care se aflau înăuntru, bărbaţi, femei, copii, animale. 

— Cine-i imbecilul care ţi-a povestit chestia asta ? N-are 
nici o legătură cu ce s-a întîmplat. Am aruncat în aer 
sala de întrunire a grupului. Sînt sigură că nu erau acolo 
copii, poate soțiile ori amantele acelor domni, și nu valo- 
rau mai mult decit ei. 

— Ciţi morţi au fost ? 

— Cincizeci şi doi. 

S-a aşternut o tăcere jenantă. 

— Dacă am înţeles bine, după această întîmplare ai 
fost trecută în rezervă. 

— Oho! rezervă, cuvintul e prea tare. Să spunem că 
mi s-au acordat cîteva luni de odihnă pentru oboseală ner- 
voasă. 

— Nebunie ucigașă n-ar fi un termen mai potrivit ? 

Am izbucnit în rîs de-a binelea. 

— Nici gînd, încă mai știu să-mi aleg ţinta. Nu ţi-a 
spus-o corespondentul dumitale ? 

— Da, recunosc. Voi continua să fiu sincer. Cînd i-am 
dezvăluit intenţia mea de a cere oficial Washingtonului 
să fii rechemată, m-a sfătuit stăruitor să nu fac aşa ceva. 
După părerea lui, Departamentul dumitale te-ar susţine 
serios şi ar fi foarte fericit să distrugă un biet polițai mă- 
runt de provincie, chit că te va sancţiona după aceea. 
Mi-ar rămîne doar să-ţi interzic pur și simplu să participi 
la această anchetă, însă, părerea lui e că, pe lingă faptul 
că aş avea puţine şanse să mi se dea ascultare, soluţia 
asta ar fi tot o formă de sinucidere... 

-= — Hai, Michael, sper că nu crezi asemenea inepţii ! 
Nutresc multă simpatie faţă de dumneata, chiar prietenie. 
Astea fiind zise, cum ţi-a spus-o fără doar şi poate priete- 
nul atît de bine informat, nu sînt o femeie normală. 

A făcut un gest de aprobare, iar eu am continuat : 

— Înainte de a-ţi accepta invitaţia nu ţi-am. ascuns că 
n-o să obţii nimic în plus. De altmiteri, ca să-ţi spun ade- 
vărul, sînt îndrăgostită de Amanda şi de aceea mă intere- 
sează acest caz. Nimic altceva. 

A ridicat braţele la cer şi a exclamat : 

— Bineînţeles ! Ce idiot am fost, totul se explică, pînă 
si pilceava pe care i-o cauţi, deoarece mă tem că fata 
nu-ţi împărtășește gusturile. Ne-a indus în eroare aparte- 
nenţa dumitale la CIA, n-am crezut realmente nici o 
clipă că acţionezi pe cont propriu. 

N-aţi fost singurii. | 

— Ei da, cel care ţi i-a trimis pe Wtigaşi a comis 
aceeaşi eroare. N-aş vrea însă să te crezi obligată să-l 
lichidezi şi pe el. 

— Michael, nu-l cunosc, jur. Am profitat de prima 
imprudenţă a agresorilor ca să-l dezarmez pe unul dintre 
ei şi am fost canstrinsă să trag. N-am aflat nimic. 

— Carol, te cred. Pot să-ţi spun că dacă Marchiotti 
acționa pe cont propriu, celălalt lucrase ca şofer pentru 
Nick Turner. A fost dat afară în urmă cu cîteva luni. 

— Ceea ce ne duce iarăși la Turner. 

— Te rog, nu-l cotonogi pe nefericitul ăsta ca să des- 
coperi dacă el ţi i-a trimis pe cei doi tipi. E treaba mea, 
mă ocup eu. 

— Bine, Michael, pe viitor o să-mi aştept pasivă asa- 
sinii şi n-o să mai întreprind nimic pentru a mă apăra. 

— Carol, nu spune prostii, nu te împiedic să te aperi, 
iți cer pur şi simplu să nu provoci o vendetă. Eşti înar- 
mată ? 

— Am acasă un colt 45 Commander, iar în maşină, 
în cutia de la bord, un Sig Sauer P.220, plus citeva gre- 
nade şi explozive. Asta-i echipamentul meu redus de 


vacanţă. 

Michael Cairn a suspinat şi a binevoit să zimbească ; 
ingropasem securea de război. A 

— Carol, noroc că nu toată lumea are părerea. dumi- 
tale despre vacanță. Baftă cu Amanda, a adăugat cînd 
să ies din birou. 

Dimineaţa aceea fusese penibilă, nu pot suferi să aud 
evocîndu-mi-se astfel trecutul în Extremul Orient, mai 
cu seamă părţile lui cele mai contestabile. Ce vină am 
eu dacă drogul și politicienii au degradat războiul acela ? 
Mă încrezusem în Nixon, iar el a vîndut Vietnamul Roşilor 
la preţ redus ! În fond, trebuie să fi avut dreptate acel 
coleg doborit în apropiere de Hué care susținea că toţi 
preşedinţii Statelor Unite, de la Truman încoace, sint 
criptocomuniști. Am fost trădaţi din interior. 

Nu mîncasem nimic de ieri-seară şi m-am dus la 
Farmer's Market, însă eram aşa de enervată că n-am 
avut chef de nimic. Am dat pe git, unul după altul, două 
pahare mari de vin chardonay şi fixam cu privirea uriaşa 
salată de fructe comandată, neputind înghiţi nici o þu- 
căţică. Reproșurile lui Michael nu explicau pe de-a în- 
tregul de ce nu prea aveam poftă de mîncare. Mai bine 
să recunosc, n-o văzusem pe Amanda de treizeci şi şase 
de ore şi-mi lipsea. Aş fi vrut s-o simt ghemuită lingă 
mine ca o pisicuţă cu ochii verzi. Nu mai puteam re- 
zista şi i-am cerut chelneriţei să-mi păstreze masa cit dă- 
deam un telefon. 

— Ah! sînteţi Miss Carol, mi-a răspuns Julie cana am 
prins vila Hacienda, mă duc s-o chem pe Miss Amanda, e 
la piscină. - 

A trebuit să am răbdare cinci minute bune pînă cînd 
Amanda a binevoit să ridice receptorul. 

— Bună ziua, a spus cu o voce de departe. 

— Aici e Carol, te pot vedea după-masă ? 

— Nu prea am chef, a răspuns micuța scirbă. 

— Am veşti pentru dumneata. 

— Atunci vino diseară, puţin înainte de ora şapte. 
Dick Hayes vine să cineze cu mine, practic s-a invitat 
singur. Măcar n-o să-mi mai facă avansuri dacă eşti şi 
dumneata de faţă: 

— Nu ştiam că-ţi face curte. 

— De fapt renunţase, dar mă. tem să nu-și încerce 
iarăşi norocul. Carol, înţelegi, băiatul ăsta e încă celiba- 
tar la treizeci şi opt de ani şi are în mînă toate afacerile 
noastre fără să posede nici o acţiune. I-aş părea demnă 
de cea mai puternică pasiune chiar de-aş fi strimbă si 
pocită. : 

j — Şi cum dumneata ești foarte frumoasă..., i-am spus 
ca pe ceva destul de banal. 

— Aşa că vino, o-să vă acoperiţi unul pe altul. 

Îi mai auzeam risul la celălalt capăt al firului chiar 
şi după ce a închis. Mă simţeam uşurată ştiind că o să-mi 
petrec seara cu ea, dar şi frustrată la ideea rolului pe 
căre sconta să-l joc. Acest telefon îmi făcuse totuşi bine, 
îmi îndepărtase gîndul de la nemulțumirile din cursul 
dimineţii. M-am întors la masă şi m-am năpustit cu poftă 
asupra salatei de fructe. În acel moment mi-am amintit 
de călătoria proiectată în Azirona. Aş! O s-o amin pe 
miine, mi-am zis dînd din umeri. În definitiv, ancheta 
putea să aştepte, era doar un pretext ca să mă apropii 
de Amanda. 

M-am întrebat cum să-mi ocup după-amiaza. Cine- 
matograful nu mă tenta. Satul de pescari Marina del Rey 
e întotdeauna atrăgător pentru plimbare, însă am renun- 
tat si la acest obiectiv. Oriunde m-aş duce, n-aş fi în 
stare să-mi scot din minte cazul Greenwood. 

Tot nehotărită eram şi cînd am părăsit Farmer's Mar- 
ket. Conduceam maşinal și m-am mirat eu însămi con- 
statind că n-o luasem înspre colinele din Hollywood ci 
înspre Beverly Hills. La urma urmelor, nu era o idee 
rea ; poate aş izbuti în fine să dau de Mrs. Greenwood, 
in caz că starea sănătăţii i s-ar fi ameliorat. 

Am oprit maşina în parcarea rezervată clinicii Stil- 
woods Heights, de jur-iîmprejur domnind o tihnă rurală. 
La informaţii se afla aceeaşi Joan Robbins pe care o 


înspăimîntasem la prima vizită. Mi-a părut şi acum la 
fel de terorizată cînd m-a zărit, totuşi n-am un aer care 
să inspire o frică atit de mare! Chiar de-ar fi intrat ile- 
gal în California şi tot ar fi trebuit să priceapă că nu fac 
parte din serviciile de Imigrare, pentru că nu păţise ni- 
mic după ultima mea vizită. Vocea îi tremura cînd m-a 
întrebat ce doresc. 

— Mrs. Greenwood poate fi văzută astăzi ? 

— Nu ştiu, Miss, şi doctorul Nathan nu-i aici momen- 
tan. O s-o chem pe infirmiera şefă care se ocupă.de pa- 
cienții dumnealui. | 

Aceasta, o anume Mrs. Magruder, a sosit repede. 
N-avea fizicul tradiţional al celor care deţin o asemenea 
slujbă. Era so femeie micuță, durdulie, fără vîrstă, cu 
părul blond, buclat. I-am spus şi ei că vreau să stau de 
vorbă citeva clipe cu Mrs. Greenwood. 

— Vai, Miss, e absolut imposibil, Mrs. Greenwood 
este într-o stare disperată. Nu mai e conştientă şi nu se 
poate vorbi cu ea. 

Aveam impresia, poate dintr-o deformare profesională, 
că femeia asta e neliniștită și n-are decit o dorinţă : să 
se debaraseze cît mai urgent de mine. 

— Există vreo speranță de salvare ? 

— N-ar trebui să spun, dar mă tem că nu, Miss, e 
sfirşitul. 

Am fost cel putin mirată că o infirmieră își per- 
mite să prezică moartea unei bolnave, mai cu seamă 
cînd răspunde la întrebarea unei străine ; e contrar ori- 
cărei reguli de deontologie. Am presupus totuşi că nu-i 
mai sînt o străină şi că doctorul Nathan o sfătuise să 
mă îndepărteze, în caz că aş reveni. s 

— Stie că i-a murit fiul ? 

— Fireşte că nu! Cum v-am spus, nu mai e conști- 
entă ; o menţinem în viată, asta-i tot ce putem face. 

N-am insistat şi i-am mulţumit. M-a condus pînă la 
ușă, ai fi zis că ţinea să se asigure că plec. În trecere, am 
văzut că Joan Robbins mă cerceta pe furiş și că mîinile 
îi tremurau. Ştiu că uneori inspir teamă însă, în gene- 
ral, în condiţii ceva mai îndreptăţite. Plutea un oarecare 
mister în toată treaba asta şi mi-am promis să-l elucidez 
cu prima ocazie. În aşteptare, nu mai aveam altceva de 
făcut decit să mă resemnez cu întoarcerea acasă: 

Întîi de toate mi-am examinat rochia pe care o îmbră- 
casem cu o seară înainte, singura convenabilă pentru o 
cină la Hacienda. Am răsuflat uşurată observind că se 
afla în bună stare. Am hotărît s-o port fără sutien și 
să mă machiez cu grijă ca să-i arăt Amandei că, deşi 
n-aveam cum să rivalizez cu ea, eram măcar capabilă 
să mă preschimb într-o femeie seducătoare. 

Am fost gata cu o oră înainte de a o porni spre Bel 
Air şi, ca să-mi umplu timpul pe care-l aveam de pier- 
dut, am încercat să citesc un roman de Pamela Wallace. 
După citeva pagini mi-a picat din mină şi m-am resem- 
nat să deschid televizorul. Am dat peste un episod deo- 
sebit de întristător din serialul Trapper John, M.D. dar, 
în sfirşit, m-a ajutat să-mi omor timpul. 

Cind am ajuns, cu puţin înainte de şapte, mi-a des- 
chis Julie, care mi-a făcut complimente în legătură cu 
vestimentația. 

— Te înţelegi cu Amanda ? am întrebat-o. 

— Da, Miss, mi-a răspuns. Miss Amanda e mai dră- 
guţă acuma de cînd sîntem singure. Chiar am mincat 
impreună la prînz! N-aş fi crezut, Doamne, că-i posibil, 
a adăugat rotindu-şi ochii pentru a-şi exprima mai bine 
uluirea. 

— Ei, vezi, nu-i chiar aşa de rea. 

Mă prepăteam să urc spre camera  Amandei cînd 
aceasta a apărut sus, în capul scărilor. Purta o rochie 
lungă din moar verde, ce-i dezgolea braţele și umerii. 
Încarna frumuseţea diavolului ; cobora scările iar eu o 
contemplam, pierdută. S-a oprit în faţa mea, cercetin- 
du-mă curioasă. 

— Omida noastră se transformă în fluture pare-se, 
mi-a. spus cu un zîmbet ironic. Dacă ai de gind să-l se- 
duci pe Dick Hayes, ai cîștigat de pe-acum. 

— Nici vorbă. Ce vrei să zici ? 

Amanda, fără să-mi dea explicaţii, m-a luat de braţ 
si m-a condus pe terasă unde, în jurul unei mese de 
grădină, fuseseră aşezate trei scaune de același fel. 

— Julie, adu-ne cocteiluri, a poruncit. Carol, spu- 
ne-mi, e-adevărat, faci parte din CIA ? 

— Da, e-adevărat, văd că Honest John s-a arătat ex- 


cesiv de vorbăreţ. 

— Nicidecum, o fată ca mine trebuie să știe cu cine 
are de-a face. Aşadar, eşti spioană, credeam că nu în- 
tilneşti asemenea specimene decit la cinema. 

— Amanda, nu sînt spioană. E-adevărat, în cadrul 
CIA există agenți de informaţie, dar eu nu aparţin aces- 
tei branşe, lucrez la departamentul Acţiune. 

— Ce mai, stilul Moonraker. 

— Dacă vrei, dar mai puţin spectaculos. 

— Carol, aici nu mai pricep, de ce te pot interesa pe 
dumneata oameni ca noi ? 

— Nu mă interesează, jur. Dacă nu mă crezi întrea- 
pă-l pe DA, o să-ţi confirme că CIA nu e autorizată 
să acţioneze în interiorul Statelor Unite. Am venit în 
California să mă odihnesc și, pînă să te întîlnesc pe dum- 
neata, mă apucase o plictiseală de moarte. De cînd te-am 
văzut, ai devenit distracţia mea numărul unu. 

A făcut ha! ha! şi a ridicat paharul în semn de bun 
găsit. 

— Înţeleg, a zis, intervenția dumitale e întimplătoare 
şi nu eşti genul de persoană care să se lase intimidată cu 
una cu două. Să te duci la cazinoul Paloma cu o grenadă, 
e de necrezut ! (A pufnit.) N-o să te opreşti pînă n-o să 
descoperi toate măruntele noastre secrete, aşa-i ? 

— Crima priveşte poliţia, nu-i treaba mea. Ce vreau 
eu e să aflu dedesubturile acestei răpiri, adevărate sau 
false. Amanda, n-ai vrea să fii măcar o dată sinceră ? 

— Nu cred că am chef. 

— O să descopăr, ştii asta! de pe-acum ştiu că Nick 
Turner era fiul lui Raymond B. M-ai minţit prefăcîndu-te 
că n-ai idee de ce tatăl dumitale a cumpărat Paloma și 
a lăsat-o pe mîinile lui. 

— E normal să protejez reputaţia familiei, a răspuns 
netulburată. 

— Amanda, nu te ştiam atît de grijulie. De unde-ţi 
vine această subită pietate filială ? 

— Îmi apăr numele meu, nu pe al lui Raymond B. 
Oricum, lucrurile astea ne privesc doar pe noi. 

Mai să-i spun că nu era cea mai potrivită să, apere 
onoarea numelui Greenwood. M-am reţinut la vreme, aș 
fi putut s-o rănesc inutil şi pentru moment era prefera- 
Fil să nu-i divulg această informaţie. 

— Amanda, sînt de acord. În schimb, cînd mi se trimit 
ucigași, ca aseară, consider că treaba asta mă priveşte şi 
pe mine. 

— Ucigaşi ? s-a mirat. 

— Da, două gorile care mă aşteptau acasă şi m-au 
luat la o plimbare, după expresia consacrată. Şi ei voiau 
să ştie ce urmăresc în afacerea asta. 

— Cum ai scăpat de ei ? 

— I-am omorît pur şi simplu. - 

Amanda s-a înecat cu băutura. A trebuit să tuşească 
de vreo două-trei ori, făcînd ochii mari. 

— Dumneata... n-o să ai neplăceri cu poliţia ? 

— Dorasul e clasat, s-a tras concluzia că a fost o 
răfuială între gangsteri, nu te neliniști în privinţa mea. 
Deocamdată nu ştiu cine mi i-a trimis, dar o s-o aflu şi 
pe asta într-o bună zi. Dumneata, Amanda ? 

A zimbit ţintuindu-mă cu privirea. 

— Poate, a murmurat încetișor de tot. 

Sosirea lui Dick Hayes a pus capăt acestui scurt duel 
verbal. Nu era foarte înalt, însă bine făcut. Era mai de- 
grabă genul unui solid cadru de conducere decit al unui 
lup tinăr, dinamic. Amanda a făcut prezentările. 

— Oho ! Miss Evans, am auzit multe despre dumneata, 
mi-a spus, ești pare-se o adevărată teroare. 

— Totdeauna se exagerează, Mr. Hayes, i-am răspuns 
cu prudenţă. 

— Spune-mi Dick, a zis, Amanda, a adăugat întorcin- 
du-se spre gazdă, îmi mai dai voie să-ţi spun pe numele 
MIC, sau trebuie să te numesc doamnă Preșşedintă ? 

Sub zeflemea, i-am ghicit o îngrijorare reală. Omul 
conducea una din principalele societăţi financiare ale ora- 
şului şi deţinea cele două chei ale succesului, banii şi pu- 
terea ; le deţinea atita vreme cit această fragilă fată îl 
va accepta. Amanda îl putea arunca în mizerie de azi 
pe miine şi, recunosc, era îndeajuns de capricioasă ca să 
i se justifice îngrijorarea. 

— Dick, nu uita, mama mai trăieşte, i-a răspuns. 

— Vai, îmi cer scuze, nu te-am întrebat cum se simte. 

— Nu grozav, i-am telefonat doctorului Nathan, tot 
nu e conștientă. Dick, mă tem că vei fi nevoit să te 
obișnuiești cu ideea că voi fi în curind preşedintă. 

— Amanda, îmi pare rău pentru mama dumitale. În 
schimb, ideea de a te avea preşedintă mă bucură. Sper 

că vei binevoi să te ocupi de afaceri, o să-ncerc să-ți ex- 
plic fără să fiu prea plicticos. 

— O să mai vedem, Dick. Poate îţi voi lăsa liberta- 
tea să iei singur deciziile, poate o să te supraveghez ne- 
scăpîndu-te nici o clipă din ochi, sau Îmi voi lua un soţ 
care să preia răspunderea afacerilor. N-am avut vreme 
să mă gîndesc. 

— Un soț, n-ar fi poate o idee rea. Pot să mă număr. 
printre pretendenți ? 

A ris. 

— Dick, nici să nu-ţi treacă prin cap, eşti prea bă- 
trin. (A adăugat, ridicîndu-se :) Să intrăm, Julie ne-o fi 
adus mîncarea. 

Dick Hayes a încasat cu' îngăduinţă refuzul brutal si 
s-a grăbit să dea la o parte scaunele ca să ne ridicăm. 
I-am remarcat din mers privirea atrasă ca de-un magnet 
de sinii ce mi se legănau în mod vizibil sub rochia din- 
tr-un material subţire. A observat și Amanda, care mi 
se părea că se amuză. 

Masa a fost mai bună decit mă aşteptam. Amanda 
comandase toată mîncarea la un restaurant, Julie avind 
doar grija să o ţină încălzită pînă ne-a servit. Conver- 
sația a fost întreţinută de Dick Hayes; a schiţat un ta- 
blou amănunţit al activităţilor de la firma Greenwocd, 
puniînd accent pe importanţa acţiunii lui. Nu-mi închipu- 
iam că imperiul financiar condus de bătrinul Raymond 
B. era atit de valoros. Aproape trei mii de persoane aveau 
să lucreze de-acum încolo pentru Amanda şi să depindă 
de bunul ei plac. Dick Hayes mi se părea că şovăie în- 
truna în legătură cu atitudinea pe care s-o adopte faiă 
de ea. Trebuia s-o trateze ca pe o fetiţă ce n-ar putea să 
i se opună, să încerce s-o cucerească sau s-o vadă drept 
patronul de miine, cu mină de fier, precum fusese tai- 
că-său ? 

Cit a durat masa am constatat, surprinsă, şi că din 
punct de vedere fizic mă considera mai atrăgătoare decit 
ea. Mi s-a mai întîmplat, bineînţeles, să trezesc interesul 
bărbaţilor, dar în faţa frumuseţii radioase a Amandei 
aveam impresia că nici nu exist. 

În ceea ce-o priveşte, Amanda s-a arătat mai adultă de- 
cît aş fi crezut-o, într-atît eram de obişnuită s-o văd jucind 

rolul de femeie-copil. Comportamentul pe care-l afişa nu-ţi 
permitea să prevezi ce intenţii are față de Dick Hayes. 
Problema conducerii firmei nu prezenta oare nici un in- 
teres în ochii ei sau, dimpotrivă, lăsa din calcul să pla- 
neze îndoiala ? Aş fi fost tentată s-o cred indiferentă dar 
competenţa de care dădea dovadă în abordarea subiec- 
telor discutate, deşi foarte tehnice, m-a făcut să-mi schimb 
părerea. Amanda era perfect capabilă să-i succeadă lui 
Raymond B chiar dacă, prin naştere, acesta nu-i era 
tată. : 

Cind am ajuns la cafea, ei dezbăteau bilanțul expor- 
turilor ; înc&pusem să mă plictisesc de-a binelea cind, 
deodată, Amanda a declarat ca din întîmplare, de parcă 
n-ar fi dat nici o importanță: | 

— Dick, ştii că de fapt  Baynard se hotărise să-și 
asume preşedenţia efectivă a societăţii cu ocazia urmă- 
toarei adunări în plen a acţionarilor ? ? 

— Îmi pomenise ceva, i-a răspuns, fiind imediat cu 
ochii în patru. 

E Tis spusese şi că o să-ţi ceară să te retragi? Avea 
de gind să-l ia ca director general pe unul dintre colegii 
lui de la universitate, Brian Levin. 

Hayes a pălit. 

— Ticălosul, a izbucnit, de-aş fi ştiut treaba asta... 

— Atenţie, Dick, i-a spus Amanda rizînd, n-o să zici 
că l-ai fi omorît! Prietena noastră Carol i-ar putea ra- 
porta aceste vorbe imprudente locotenentului de poliţie 
care se ocupă de anchetă. Nu au secrete unul față de ee- 
lălalt. 

Hayes mi-a aruncat o privire fugară. Era prea furios 
ca să se mai frăminte în privinţa legăturilor mele cu bri- 
gada de criminalistică. 

_— Lucrurile astea se rezolvă cu un pumn în mutră, 
nu cu revolverul, a spus. 

— Credeam că frate-meu ţi-a vorbit, nu? . 

— În fapt mă informase că avea de gînd să ajungă 
preşedintele firmei, ceea ce era foarte normal. În schimb, 
nu s-a pus niciodată problema să fiu înlocuit cu bubosul 
de Brian Levin. Asta mai lipsea, în douăzeci și patru de 
ore am fi căzut la Bursă cu zece puncte ! s 

— Oricum, aşa eşti numai bun de-a fi suspectat, dra- 
gul meu Dick, a dăugat Amanda cu perfidie. Mă simţeam 
niţeluş cam stingheră în această categorie nu prea de 
invidiat. | 

— Nu fi absurdă, poliţia nu te suspectează deloc : Ho- 
nest John mi-a vorbit şi ieri foarte călduros despre dum- 
neata. În ceea ce mă priveşte, programul pe care l-am 
avut în noaptea crimei n-are nici o fisură, cit de mică. 
Eram la o recepție dată pe primar şi de la miezul mopţii 
pină la patru dimineaţă nu m-am sculat de la masa de 
canastă. : 

_— Dick, un asemenea alibi, i-am spus zimbind, te 
face suspectul meu numărul unu. În orice roman poliţist 
bun vinovatul este, fără- excepţie, personajul cu. alibiul 
cel mai solid. 

Hayes a ris din toată inima. 

— Aşa-i, a recunoscut. În viața reală totuși se în- 
timplă altfel, iar eu n-am darul ubicuităţii. 

— Şi dacă Baynard a fost omorît după ora patru ? 
a intrebat Amanda. 

— Cred că familia lui Honest John Mulligan ar mer- 
ge pină într-acolo încît ar garanta pentru Mr. Hayes, 
i-am spus, deloc nemulțumită de modestul meu efect. 

Mi s-a părut că Dick a rămas uluit. Nu s-a supărat, 
dimpotrivă, printr-un gest al miinii mi-a dat de înţeles, 
cumva că mă aprobă. 


— Carol, presupun că pe lingă văditul EAT A şarm 
mai ai şi darul intuiției ! a exclamat. 

.— Pot să mă retrag dacă vă stingheresc, a spus 
Amanda, pe care amabilitatea invitatului ei față de mine 
incepea s-o agaseze. 

— Amanda, glumeam, s-a grăbit să adauge. Ca să 
revenim la următorul consiliu, dacă biata Ethel n-o să 
se însănătoşească o să reclami dumneata președinția ? 

— Dick, sinceră să fiu, nu ştiu încă. îţi pot spune 
totuşi că nu voi cere înlocuirea dumitale, dacă asta te 
frămiîntă. 

Părea uşurat prefăcîndu-se totodată că nu acordă cine 
ştie ce. importanţă acestei afirmaţii. 

—- Oh! eu nu sînt- decît o rotiţă în cadrul firmei. Ca 
să pot insă trece la acţiuni pe termen lung e mai bine 
să fiu asigurat că rămîn în postul ăsta. Amanda, mul- 
țumesc pentru confirmare. Sper să vii cit mai curînd să 
vezi birourile, nu cred că te-am zărit pe-acolo în tovă- 
răşia tatălui dumitale. 

— Dick, vrei să rizi; Tata n-ar fi tolerat nicicînd ca 
o creatură inferioară, adică femelă, să pătrundă în locu- 
rile alea sfinte. Nici Mama, nici eu n-aveam dreptul să 
ne ccupăm de lucruri serioase, rezervate bărbaţilor ! 


— Ştiu, tatăl dumitale era din vechea gardă, timpu- 
rile s-au schimbat însă şi, zău, Amanda, dacă te decizi să 
asiguri președenţia efectivă a firmei, îţi garantez, toată 
lumea va găsi că-i foarte normal. Trebuie să trăieşti în 
pas cu vremea ta, a conchis pe un ton din care nu pu- 
teai desluşi. dacă se considera mulţumit sau îi părea rău. 

Ne-a părăsit la puţin timp după aceea, pretextind că 
are o zi încărcată. Înainte de a se retrage a avut tupeul 
să-mi ceară numărul de telefon pretinzind că-i posibil să 
aibă a-mi comunica unele informaţii pentru ancheta pe 
care o efectuam. Amanda a mai ris şi după plecarea lui. 

— Carol, ai făcut o cucerire, mi-a spus. 

— Sint prima care mă mir. Nu numai că eşti infinit 
mai seducătoare decît mine, dar băiatul ăsta are tot inte- 
resul să-ți rămînă în graţii ; ce l-a apucat ? 

— Întîi de toate, ştie că n-are nici o şansă cu mine, 
a mai încercat acum doi ani. Si-apoi, cînd ai apărut în 
rochia asta am știut imediat c-o să-i placi. Eşti exact ge- 
nul lui de femeie, subţire cu piept mare; mereu l-am 
văzut cu fete dintr-astea. Iată că te-ai căpătuit ! 

— Stii foarte bine că nu-i ce-mi trebuie, i-am spus 
cam indispusă. : 

— Nu te supăra, mi-a zis amuzată. Mai bine expli- 
că-mi aluzia dumitale la familia Mulligan cînd ai vor- 
bit de alibiul lui Dick; n-am priceput, recunosc. 

— Se pare că şi-a petrecut noaptea cu o nepoată de-a 
lui DA. 

— Lisbeth ? 

-— Da, cred. 

— Nu mă miră, e ca o lăptăreasă. 

— Cum sint și eu ? 

Amanda a zîmbit, necatadicsind să-mi răspundă. S-a 
dus în spatele meu şi mi-a desfăcut fermoarul rochiei ; 
aceasta a alunecat încetișor, dezgolindu-mă pînă la mij- 
loc. Apoi s-a proptit în faţa mea şi m-a cercetat înde- 
lung ; cu vîrful unghiilor mi-a atins binișor pielea în- 
cepind de la gît pînă Ja sfircul unui sin. Am simţit un 
val de dorinţă, a ţişnit din pintece şi mi-a pirjolit tot 
corpul. Continuind să tacă, mi-a ridicat rochia la loc, 
mi-a aranjat-o, m-a sărutat uşor pe git și a fugit pe scări. 
De cum a ajuns la jumătatea drumului, mi-a strigat : 

— Noapte bună, Carol ! 

Cind, a doua zi dimineaţă, am sosit la aeroport, cel din- 
tii avion cu destinația Phoenix era un vechi DC 8 al 
unei companii locale, Hughes Airfreight. Aparatul era 
vopsit într-un galben strident, justificîind astfel afişele 
publicitare vizibile mai peste tot, din California pînă 
in Nevada: „Cea mai mare banană din vest!“ M-am 
urcat în avion, am plătit şi am aşteptat cu răbdare de- 
colarea. O oră mai tirziu, m-a trezit din toropeală vo- 
cea pilotului anunţind aterizarea la Sky Harbour, aero- 
portul din Phoenix. 

Cînd am coborit din avion, căldura de afară m-a su- 
focat. O căldură uscată, arzătoare, cred că erau peste 
400 la umbră. Întîi de toate am mîncat ceva în fugă, apoi 
m-am dus:la sucursala din aeroport a companiei Dollar- 
Rent-a-car, ca să închiriez un Ford vechi de un an. Nu-mi 
place oraşul Phoenix, e monoton şi urit, cu bulevarde 
mari, drepte, străjuite de palmieri. În căldura dogori- 
toare totul pare fără viaţă. Am traversat orașul, aproape 
pustiu la acea oră, am luat-o pe Scottsdale și m-am în- 
“dreptat spre Paradise Valley. După cît îmi aminteam, 
Carefree se afla mai la nord de această vale ce-şi datora 
numele pinzei de apă subterană graţie căreia puteau fi 
cultivate flori şi legume. Peste tot altundeva se întinde 
un deşert arid unde nu întilnești decît firavi arbuşti 

plini cu spini și cactuşi mari, ici şi colo şi vreun şarpe 
cu clopoței. 

Adăpostită în maşina mea cu aer condiţionat, traseul 
mi s-a părut foarte plăcut. În mâi puţin de o oră eram 
la Carefree. Acest sat se bucura de interes turistic gra- 
ţie centrului său alcătuit dintr-un grup de case vechi, 
spaniole. Ele erau construite de jur-imprejurul unei gră- 
dini ovale, în mijlocul căreia ţișnea, zglobie, o fîntînă ar- 
teziană. Mi-am parcat maşina şi am dat ocol acestui patio 
comun tuturor caselor, ale cărui arcade îți ingăduiau să 
te plimbi pe la umbră şi astfel să scapi de arşiță. De jur 
imprejurul grădinii vedeai dughene ale artizanilor şi pră- 
vălioare cu amintiri. Am intrat într-un magazin care vin- 
dea pălării indiene şi m-am interesat de biroul şerifului. 
Intrebarea pare să-l fi uluit într-atit pe negustor că a 
trebuit să i-o repet ca să obțin un răspuns. Mai înainte 
de a părăsi satul spaniol mi-am cumpărat o pălărie de 
pai fără de care mi-ar fi fost imposibil să fac cei cinci- 
zeci de metri pină la postul de poliţie. 


În birou nu era nimeni însă  detunăturile pe care 
le-am auzit m-au dus în spatele clădirii unde am zărit 
un bătrin, avînd pe cap o pălărie cu boruri largi, care 
se exersa trăgînd cu un colt 45 într-o cutie de conserve 
plasată la o distanţă de circa cincisprezece metri. Picioa- 
rele îi erau ușor îndoite, ţinea revolverul cu ambele 
miini, simţeai că e un trăgător antrenat. De faţă cu mine 
a nimerit cinci din şase gloanţe, ceea ce nu-i la indemina 
oricui. Asurzit de zgomotul împușşcăturilor nu m-a sim- 
tit aşa că a avut o tresărire cînd l-am interpelat. 

— Sinteţi șeriful Rawson ? l-am întrebat. 

' M-a privit cu coada ochiului în timp ce-şi reincărca 
arma, nescoțind nici o vorbă: Trebuie să fi mestecat tu- 
tun pentru că şi-a întors brusc capul și a scuipat-departe 
un jet de salivă de un cafeniu-inchis. Apoi m-a cercetat 
iarăşi. Să tot fi avut vreo şaizeci şi cinci de ani buni, părul 
îi era alb, iar pielea ca pergamentul din pricina soarelui. 
Si-a înălțat privirea spre pălăria mea cea nouă, de pai, 
și pe buze i s-a conturat un fel de rictus, între zimbet 
şi strimbătură. M-am simţit un pie ridicolă. A prins re- 
volverul de ţeavă şi mi l-a întins. 

— Ştii să tragi, băiete ? m-a întrebat. 

Aeru-i batjocoritor dovedea cu prisosinţă că era din- 
tre-acei bărbaţi care consideră că o femeie nu-i în stare 
să tragă. Agasată de aceste neroade prejudecăţi masculine, 
m-am hotărît să-i dau o lecţie. Am luat coltul şi, în loc 
să trag normal, l-am proptit de şoldul drept. Mina-mi 
stingă, peste armă, cobora cocoşul după fiecare împușşcă- 
tură. Cutia dansa, bombardată de cele șase gloanţe care 
se succedaseră într-un ritm de circa unu .pe secundă. 
I-am înapoiat bătrinului .arma şi el a reîncărcat-o încet, 
fără să scoată o vorbă. A scuipat iarăși, şi-a virit revol- 
verul în toc şi a pornit-o spre birou. 

— O bere, băiete ? mi-a propus. 

—- N-o să refuz, i-am spus . 

M-am așezat fără să fi fost invitată. Deşi aveam pă- 
lărie, după cele cîteva momente petrecute la soare capul 
imi ardea şi mă simţeam şiroind de transpiraţie. Speram 
că şeriful mă va lăsa să- i folosesc duşul. Rawson însă se 
dusese să ia două cutii de bere dintr-un mic frigider şi 
le desfăcuse. Mi-a întins una şi amîndoi am băut direct 
din cutie. Și-a şters gura cu dosul palmei, apoi a rigiit. 

— Am mai văzut trăgîndu-se așa, era la un concurs, 
băiete, cu mulţi ani în urmă. Unde ai învăţat ? 

— Oh! ici şi colo. E mai ales chestie de antrenament. 

— Poate, băiete, dar nu vezi asta în fiece zi. Íi ştiu pe 
toți trăgătorii buni din regiune, nici unul nu-i în stare 
de aşa ceva cu o armă atît de grea, deşi e un sport care 
se practică mult pe meleagurile astea. Oamenii vin chiar 
din Europa, în grupuri mari, drept e că nu lipseşte spa- 
` țiul. Eşti înscrisă la vreun club ? 

— Nu, nu-mi place să trag în ţinte. 
— Atunci, pe ce te antrenezi ? J 
— În general, pe oameni. 


Seriful Rowson s-a aplecat puțin în față ca să-mi cer- 
ceteze mai bine chipul ; n-a zărit nici umbră de zîmbet. 

— Oricum, a zis, un lucru e sigur, băiete, n-ai venit. 
la mine să te apăr! 

Și s-a pornit să rîdă în hohote. 

— Întîmplător sînt fată, dacă n-aţi observat. 

— Am văzut, băiete, a spus, şi ochii lui mici s-au 
încreţit a răutate. Cu ce pot să-ţi fiu de folos ? 
— Sînteţi de multă vreme șerif în Carefree ? 

— Curind fac douăzeci de ani, iar înainte am fost 

ajutor de șerif. Nu m-am clintit din ținutul ăsta. 
* — În cazul ăsta trebuie să fi cunoscut două fete care 
au locuit aici în urmă cu aproximativ un sfert de secol. 
Nu le ştiu numele de familie, doar prenumele, Ethel şi 
„Nora, iar tatăl lor era învăţător în sat. 

— Micuţele Craig, da, aşa-i. 

— Aș vrea să-mi vorbiti despre ele. Tot ce v- ză pu- 
tea aminti. 

— De ce? 

Caracterul ferm şi totodată categoric al întrebării imi 
arăta că şeriful nu s-ar lăsa cu una cu două să i se smulgă 
informaţii. Era un om viclean-şi inteligent; va trebui 
probabil să-i dezvălui mai multe decit aş fi vrut ca să-l 
determin să vorbească. 

— Fiul lui Ethel Greenwood — e numele ei după că- 
sătorie — tocmai a fost ucis în Los Angeles. Sora aces- 
tuia, Amanda, are douăzeci şi patru de ani; or, Ethel 
s-a măritat în urmă cu numai douăzeci şi doi de ani, cu 
un bărbat pe care de-abia îl cunoscuse. Aici e un mister 
pe care poate m-aţi ajuta să-l dezleg. 

Șerilul şi-a întors capul şi, cu dibăcie, a aruncat un 
jet de salivă negricioasă drept într-o scuipătoare aşe- 
zată lingă perete. 

— Pe cine reprezinţi dumneata ? m-a întrebat. 

— Nu reprezint pe nimeni în mod special. 

— Eşti de la poliţie ? 5 

— Nu, nici de la- poliție nici de la asigurări, dacă 
asta-i ce vă interesează să aflați. 

— În cazul ăsta, băiete, n-am nimica să-ți spun. Îmi 
pare rău pentru că-mi eşti simpatică, nu dai în orice 
zi peste un trăgător atit de iscusit. Dar le-am iubit mult 
pe micuţele Craig şi nu vreau să le fac vreun rău. 

— Deci știți ceva.. 

— Băiete, inutil să gi i n-o să mă las tras de lim- 
bă. Dacă te poate consola, nu i-aş fi zis nimic nici unui 
polițai din California, aici n-au autoritate. 

— Șerifule, ce v-ar determina să vorbiți? O ordo- 
nanţă semnată de judecător ? 

— Posibil. Pi ; 

— Şi asta ? 

Văzind că nu mai aveam altceva de făcut, i-am în- 
tins legitimaţia de acreditare. S-a uitat surprins la drep- 
tuwghiul din plastic şi l-a citit de două ori cu atenţie. 

— Iată de ce tragi atit de bine, a mormăit. De fapt, 
mă gindisem la o instituţie guvernamentală cind mi-ai 
spus că te exersezi pe vinat uman. CIA, nici mai mult 
nici mai puţin! Ce amestec are în povestea asta ? 

— Șerifule, îmi pare rău, eu pun întrebările. 

De data asta a început să rîdă. 

— Cind te gindeşti că am pronunţat de atit de multe 
ori această frază, şi o aud iarăşi. Miss Evans, ce mi se 
va intimpla dacă refuz să-ţi răspund ? 

— Am zimbit şi i-am răspuns într-adins : 

— Oo! refuzul colaborării cu o instituţie de stat se 
consideră probabil ca o activitate antiamericană. Două- 
zeci de ani de muncă silnică e minimum ce se poate pre- 
vedea. 

— Aha! n-or să mă împuşte ? M-am liniştit. 

— Șerifule, atenţie, am continuat pe un ton serios, 
aşa-i, puteţi refuza să-mi răspundeţi. Ştiţi însă foarte 
bine că o să mă întore miine cu o ordonanţă semnată de 
judecător, prin urmare de ce m-aţi face să-mi pierd 
timpul ? 

Era o păcăleală fireşte, n-aveam nici un drept să-mi 
folosesc legitimaţia în scopuri personale. Ca să fiu pri- 
mită de un District Attorney sau ca să interoghez un şe- 
rif de ţară mai treacă-meargă, dar de aici şi pină la a 
cere un document oficial unui judecător... Din fericire, 
bătrinul îmi era binevoitor graţie talentului meu la tir. 
A capitulat. | 

— Bine, a spus, mă supun. Încă o bere înainte de a 
începe ? 

— Cu plăcere, şerifule. În viața mea, rar mi-a fost 
aşa de cald, cu toate că mi-am petrecut mai mulţi ani în 
"Extremul Orient. Căldura de aici e atit de uscată încît 
ai impresia că eşti ars cu fierul încins. 

— Chestie de obișnuinţă, băiete, eu nu mai dau aten- 
ție. Bine, ce vrei să ştii exact? a adăugat după ce a 
scos alte două cutii cu- bere din frigider. 

— Tot ce-i legat de domnişoarele Craig. În special 
motivele plecării lor din Carefree şi circumstanţele în 

care s-a născut Amanda, dacă lucrurile s-au petrecut 
aici.. 

— inţeleg. Ei bine, trebuie să ne întoarcem cu tfèi- 
zeci de ani în urmă, pe atunci satul nu cunoştea acti- 
vitatea turistică de acum. Oamenii erau săraci, distracțiile 
rare şi viața aspră. Oraşul reprezenta un miraj care-i 
atrăgea pe mai toţi tinerii. Stephen Craig era învățător 
aici, un om de treabă care a avut ghinionul să-și piardă 
soția de foarte tînăr. Răpusă de tifoidă, cred. Oricum, 
a rămas singur cu cele două fete; le dăduse o foarte 
bună educaţie, ele avind intenţia să studieze mai departe, 
la universitatea din Phoenix. Moartea mamei lor a schim- 
bat totul ; Crais se temea să nu-l părăsească. Pe deasupra, 
Ethel, întreacăt fie zis, o fată foarte drăguță, stătea prost 
cu sănătatea, avea ceva la inimă. 

— Da, in acest moment e pe moarte, șerifule. 

— Asta-i trist. 

Ca şi cum ar fi vrut să-şi acorde un răgaz de gindire, 
şi-a luat din sertarul biroului tutun de mestecat, rulat 
în formă de morcov, şi a mușcat cu poftă. 

— În acea vreme locuia în Carefree şi familia Sa- 
muel Lepofsky ; el a murit demult dar soţia, bătrina Sa- 
rah, mai trăiește încă aici. Samuel avea o prăvălie în 
care vindea de toate, ca în magazinele gen drugstore din 
ziua de azi. Nu era bogat, destul de înstărit insă ca să-și 
trimită copiii la colegiu și să plătească studiile de medi- 
cină ale fiului mai mare. Băiatul venea în fiecare an să-şi 
petreacă vacanţa la Carefree. Normal, le cunoștea pe mi- 
cuţele Craig, fuseseră împreună la școala comunală. In- 
tr-o vară a început s-o curteze pe Ethel şi... s-a întim- 
plat ce trebuia şă se întimple. 

— A rămas însărcinată ? 

— Ei da, finalul e mereu același. 

— De ce nu s-au căsătorit ? 

— Un evreu cu o protestantă! Cum poate să-ţi treacă 
așa ceva prin cap, băiete? Pe deasupra, familia Craig 
nu era bogată, iar Lepofsky-tatăl avea, cum se zice, am- 
biții pentru fiul lui. Reţine, era un om cumsecade şi ar 
fi consimţit la căsătorie de n-ar fi fost problema .reli- 
giilor. Și Samuel și Stephen erau la fel de încăpăţinați, 
fiecare avînd pe buze un singur cuvint : convertirea. Nu 
s-a făcut nimic. Ethel a născut o fetiţă, i-am uitat nu- 

mele, şi n-a mai îndrăznit să iasă din casă deoarece tot 
satul o arăta cu degetul. 

— Şi tatăl copilului ? 

— Bătrînul Samuel îl expediase pe Nathan la oraş ca 
să-și continue studiile. 

— Nathan ? Asta-i era numele mic ? 

— Da, Nathan Lepofsky. De ce ? 

— Nimic, mă gîndeam și eu, aşa. 

— Taman atunci Nora Craig a plecat din Corefree 
să-şi încerce norocul în Los Angeles. După citeva luni 
„şi-a chemat sora şi n-am mai auzit de ele. 

—- Presupun că tatăl lor a murit, nu? 

— Oho, de multă vreme! Îl duseseră într-un azil 
de bătrini din Phoenix. lată, e tot ce ştiu, nu prea văd 
la ce ţi-ar servi. 

— Te-nşeli, şerilule, voiam să ştiu cine-i tatăl Aman- 
dei şi dumneata mi-ai spus-o. 

— Chiar aşa ? 

— La opt zile după ce a sosit în LA, Ethel Craig l-a 
cunoscut pe Raymond B. Greenwood, un bărbat deja bo- 
gat şi vizibil mult mai în vîrstă decit ea. S-au căsătorit 
trei zile mai tirziu. Cind Raymond B. a devenit milionar 
s-a stabilit în Bel Air cu soţia şi cei doi copii, Amanda, 
mai mare, şi fratele ei, Baynard. 

— O adoptase ? 

— Probabil, din moment ce poartă în mod legal nu- 
mele de Greenwood. I-am văzut permisul de conducere. 

— Pușştiul a fost ucis ? 

— Da. Tatăl a murit de cancer acum doi ani. Ethel 
n-o duce nici ea mai bine, deşi e încă tînără. Este car- 
diacă şi de curînd a făcut alt infarct. Medicul ei curant 
se ocupă de ani de zile de ea și de Amanda, conduce: 
clinica unde e internată. Se numeşte doctorul Nathan. 

Şeriful şi-a ridicat brusc privirea. 

— la te uită, a spus, curioasă treabă. Doctorul Nathan, 
hei ? 

— Da, a pretins că a cunoscut-o pe Mrs. Greenwood 
in clinica lui din Beverly Hills, însă am avut impresia 
că minte. Arăta față de Ethel o grijă care nu era doar 
profesională, iar despre Amanda vorbea cu atita afec- 
ţiune încît am crezut că-i îndrăgostit de ea. Mă întreb 
dacă nu era mai degrabă vorba de dragoste paternă. 

— Nu te ambala, poate-i o întîmplare, în cariera mea 
am întilnit cazuri şi mai uluitoare. 

— N-ai zis că mai locuiesc aici unii din familia Le- 
pofsky ? 

— Așa-i, mama lui Nathan mai trăieşte încă, dar e 
surdă ca o ciubotă şi încăpăţinată ca un catir. N-ai ciş- 
tiga nimic să te duci la ea. Am o soluţie mai simplă, ai 
să vezi. 

S-a ridicat, s-a dus la birou şi a format un număr de 
telefon. 

— ALO, Martha, aici e Rawson. Trebuie să- 5) întîlnesc 
pe Lepofsky fiul, îi ştii cumva adresa ? (...) Da, notez. 
Mulţumesc, Martha, salută-l pe George. 

A închis şi s-a aşezat din nou în faţa mea, cu blocno- 
tesul in mină. 

— E funcţionara de la poștă, mi-a explicat, e la CU- 
rent cu tot ce se întimplă pe-aici. Lepofsky-fiul îi scrie 
cînd şi cînd maică-sii și-i trimite regulat bani. Martha 
crede că-și aminteşte că-i medic într-o clinică din Los 
Angeles, numită Stilwood Heights. Îţi spune ceva ? 

— Da, oarecum. 

— El e doctorul Nathan al dumitale ? 

— Fără doar şi poate. 

— Înseamnă că a regăsit-o pe Ethel. 

— De regăsit, a regăsit-o cu siguranţă, dar nu ştiu 
ce sens trebuie dat acestei expresii. Mi se pare că nu- 
treşte o afecţiune specială pentru Amanda și o mindrie 
cu totul paternă. Nu ştiu mai mult, mai sînt destule puncte 
neclare, totuși piesele acestui puzzle încep să se ordoneze. 

— Băiete, ai de gind să iei avionul în seara asta ? 

— Da, pe cel de ora zece. 

— Atunci ai timp să mănînci cu mine o bucăţică de 
Chili con carne. Sînt un vechi celibatar şi nu gătesc prea 
prost, trebuie să am chiar și o sticlă de gamay-beaujolais 
la rece. Ai putea să-mi povesteşti de-a fir a păr despre 
istoria asta, nu-s decit un polițai de ţară dar poate c-aş 
.avea şi eu vreo idee. 

— SŞerifule, de acord cu invitaţia. Cît despre povesti- 
rea acestui caz, regret, totul trebuie să rămină secret. 

— Hotărit lucru, voi, cei din instituţiile guvernamen- 
tale, aveţi pasiunea secretului ! 

— E normal, şerifule. Singura noastră șansă ca să 
ne luăm salariul la sfîrșitul lunii e să tăinuim cu cea 
mai mare sfinţenie ceea ce facem realmente ! Altminteri... 

— Ei! făcu el, m-ar surprinde să fie altfel. Bine, 
dacă nu vrei să spui nimic, păcat, o să-ți povestesc eu 
cîteva întîmplări din Vestul de altădată. Fiecare din ar- 
mele. Winchester pe. care le vezi pa atirnate în rastel, 
iși are istoria ei. 

— Întru totul de acord, şerifule, iar eu o să-ţi vorbesc 
despre Vietnam. 
| — Era un război scîrbos, dar nu-i nimic, băiete, nu 

întilneşti zilnic un trăgător aşa de bun. Vino cu mine 
în bucătărie. 


m- 


Şeriful Rawson era tot atît de plăcut la vorbă pe cît era 
bun bucătar, iar vinul lui a fost excelent. Trecuse de 
ora zece, cind am terminat cu masa, şi pierdusem avionul. 
Seriful mi-a propus să dorm în camera de oaspeți; dacă 
ar fi fost mai tinăr i-as fi refuzat oferta, însă virsta lui 
m-a liniştit. Am pornit-o spre aeroportul din LA abia 
a doua zi, în plină dimineaţă. 

Mi-am recuperat mașina din parcare şi am luat-o 
înspre Beverly Hills. Devenea presant să am o discuţie 
serioasă cu doctorul Nathan. Cînd am ajuns la Stilwood 
Heights era aproape unu ; Joan Robbins își și scosese ha- 
latul, alb pregătindu-se să iasă în pauza de masă. Ca de 
fiecare dată, de cum m-a văzut a cuprins-o pare-se o 
spaimă aşa de cumplită că, în primele clipe, vorbele pe 
care mi le-a adresat erau fără şir; izbutind în fine să 
se stăpinească, m-a anunţat : 

— Mrs. Greenwood a murit în cursul nopţii. Azi- 
dimineaţă au pus-o în sicriu iar fiica ei a trimis corpul 
la Bel Air pentru ca prietenii să-i poată aduce un ultim 
omagiu. Miss, dacă vă grăbiţi, puteţi ajunge la timp. 

— Unde e doctorul Nathan ? 

— E şi el acolo, nu știu cind se va întoarce, întreg 
programul dimineţii a fost dat peste cap. 

— De acord, mă duc. 


142 


+ 


Cit a durat această conversaţie am cercetat-o cu 
atenție pe tinăra femeie. Era lividă şi nu ştia să-și as- 
cundă panica ; era evident, de mine, personal, se temea 
şi nu de poliţia pe care se presupunea c-o reprezint. Ră-. 
minea să aflu de ce. 

M-am prefăcut că plec şi, de cum am ieșit din cîmpul 
ei vizual m-am ascuns într-un boschet din parc de unde 
puteam supraveghea intrarea în clinică, neriscind să fiu 
zărită. Cind venisem, această Joan Robbins părea pe 
punctul de a ieşi, eram curioasă să văd unde se ducea. 
N-a trebuit-să aştept mult, o maşină a oprit în faţa ușii 
de lă intrare iar şoferul a claxonat scurt. De la postul 
- meu de observaţie nu-l puteam distinge. Joan Robbins 
a apărut aproape imediat, şi-a aruncat o privire primpre- 
Jur, ai fi zis ca să se asigure că n-o supraveghează ni- 
meni, şi s-a urcat în mașină. Ca să iasă din clinică tre- 
buiau să treacă pe lingă mine, iar cînd au ajuns în drep- 
tul meu l-am recunoscut, fără să greşesc în vreun fel, 
pe şofer. Era unui din cei doi agresori ai Amandei. 

Intr-o clipită m-am urcat în Cadillac și am demarat 
în trombă. Mai-mai să-i pierd din vedere cînd s-au an- 
gajat pe Bulevardul Santa Monica, unde circulaţia e 
foarte intensă, dar am reuşit să-i prind din urmă la un 
stop. Au luat-o spre West Los Angeles şi au coborit pe 
bulevard pînă la templul mormonilor. De acolo au cotit-o 
inspre Midvale Avenue şi s-au oprit în fața unei căsuțe. 
Am parcat ceva mai în spate, între timp ei intrind înă- 
untru. Mi-am luat pistolul Sig Sauer pe care-l păstram 
-pentru orice eventualitate în cutia de la bordul maşinii. 
După ce am verificat dacă era bine încărcat, l-am” virit 
în. poșeta încăpătoare pe care o purtam în. bandulieră. 
Îi promisesem, pare-mi-se, lui Michael Cairn să nu fac 
uz de armă decit dacă aş fi atacată, dar nu mă aștepta 
oare un atac ? Aşadar... 

Poarta de la gardul de lemn care împrejmuia grădina 
de jur împrejurul casei era doar împinsă. Am intrat și 
am sunat. Aveam pistolul în mîna stingă, mascat de po- 
şetă. De cum Joan Robbins a deschis, am dat-o la o parte 
cu violenţă şi am năvălit în încăpere cu arma în mînă. 
Efectul de surpriză a fost total. Bărbatul, care-și scotea 
haina, n-a mai mişcat şi m-a privit cu un aer de-o stu- 
pizenie perfectă. De aproape l-am identificat încă şi mai 

precis, era cel care rămăsese cu Amanda în maşină ; al 
doilea pe care-l lovisem zdravăn. 

— Pumneata închide uşa şi vino aici, i-am poruncit 
fetei. 

Nu erau indignaţi că pătrunsesem abuziv la ei în casă 
ci pur şi simplu năruiți şi înspăimiîntaţi. I-am făcut semn 
bărbatului să se apropie şi i-am pipăit buzunarele asi- 
gurindu-mă că nu-i înarmat. 

— Pumneata, la perete. 

S-a întors fără să bănuiască ceva, iar eu l-am lovit 
uşor cu patul armei în ceafă. S-a prăvălit ca un bolovan. 
Tovarășşa lui a scos un firicel de strigăt, reprimat la iu- 
ţeală la vederea pistolului aţintit spre ea. 

— Mrs. Robbins, dă-mi o sticlă goală, te rog, i-am 
spus pe un ton foarte neutru. 

S-a executat fără să înţeleagă. 

— Treci la perete, cu faţa la mine. 

De cum s-a supus, am apucat sticla de gît şi am spar- 
t-o lovind-o scurt .de colțul mesei. Mi-am strecurat pis- 
tolul la centură, m-am apropiat de fată și i-am tras fusta 
în jos. Am apăsat sticla ascuţită pe porțiunea de piele dez- 
velită. I-am spus foarte calm ! 

— Acum îmi povestești totul, altfel îți înfig sticla în 
burtă. A 

— Nu, vă implor! a izbucnit, înnebunită de groază. 
O să vă spun tot, o să vă spun tot... 

Striga periculos de tare şi ca s-o calmez a trebuit s-o 
pălmuiesc. A început să plingă încetișor. 

— Acum ajunge, i-am spus. Dacă vorbeşti n-o să 
ţi se întimple nimic. 

M-am aşezat pe un scaun de unde puteam supraveghea 
ușa avîndu-i totodată sub control și pe fată şi pe bărba- 
tul întins ceva mai încolo. 

— Cine eşti dumneata ? am întrebat-o. 

— Mă cheamă Joan Robbins pentru că trăiesc cu 
acest om (a indicat trupul întins) care se numește Pete 
Robbins. Numele meu de fată e Juana Morales, sint din 
Mexic, naturalizată americancă. 

— Nu eşti măritată cu Robbins ? 

— Nu, fiindcă n-am divorțat de primul meu soț; 
Miss, cred că-l cunoaște, se numeşte Nick Turner. 


— Cum? 

— Da, Miss, Nick s-a căsătorit cu mine la San Diego 
pe cînd avea douăzeci de ani ; eu aveam optsprezece. Era 
în 1968. Am rămas căsătoriţi doi ani, apoi a igtrat într-un 
mediu rău famat şi m-a lăsat baltă pentru o cintăreaţă 
de night-club. Deoarece nu aveam nici copii nici casă, 
pur și simplu am plecat. 

— Şi n-ai divorţat ? 

Aa E 

— Poți dovedi ceea ce spui ? 

— Da, am certificatul de căsătorie. Dacă vreți să-l 
vedeţi trebuie să mă duc să-l caut în sertarul de la co- 
modă, acolo îl tin. 

— Bine. 

Am însoţit-o asigurindu-mă că nu încerca să ia vreo 
armă. Dar nu, mi-a întins exact fotocopia unui certificat 
de căsătorie. Femeia aceasta era fără doar şi poate so- 
ţia legitimă a lui Nick Turner, sau cel puţin fusese. Dar . 
dacă ar fi divorţat, de ce să mă fi minţit ? Totul începea 
să arate foarte interesant. y 

— Treci la locul dumitale, i-am spus. Acum vreau 
să știu ce făceai la clinica doctorului Nathan, din ce motiv 
prietenul dumitale a încercat s-o răpească pe Amanda 
Greenwood şi, în fine, de ce te înspăimîntam într-atit. 

—- Miss, vă povestesc totul, jur. Dacă-mi îngăduiți, 
o să-ncep cu începutul, îmi va fi mai uşor decit să vă 
“răspund la întrebări. 

— De acord, ascult. 

— După ce l-am părăsit pe Nick am fost chelneriţă 
sau bufetieră în mai multe orașe da pe coastă. Cu cinci 
ani in urmă, în La Jolla l-am cunoscut pe Pete şi de 
ceva mai mult de trei ani ne-am instalat aici. Am aflat 
doar din ziarul Los Angeles Times că Nick devenise pa- 
tronul cazinoului Paloma. Apoi am citit știrile în legătură 
cu el, așa, mai degrabă din curiozitate decit cu scop 
precis. Acum vreo citeva luni se anunţa la rubrica de 
mondenităţi că iese cu o moștenitoare bogată, Amanda 
Greenwood. Pete a lucrat citeva zile ca angajat suplimen- 
tar” în cazinoul lui Nick şi m-a informat că se vorbea 
mult despre viitoarea logodnă a patronului. 

— Logodna lui Nick Turner cu Amanda? am în- 
trebat, vrînd să pun punctul pe i. 

— Da, aşa-i. Pete s-a gindit... 

S-a oprit, încurcată. 

— La un mic șantaj, nu ? 

— Vai! eu nu eram de acord, știam c-o să avem ne- 
cazuri. El însă nu voia să renunţe afirmînd că în felul 
ăsta ciștigam uşor nişte bani. Pete nu munceşte în mod 
regulat, mai ales joacă la curse. Mie îmi era frică, știam 
că Nick e capabil de violenţă, însă Pete a rîs de teme- 
rile mele şi mi-a zis că se ocupă el de tot. I-a trimis lui 
Nick o fotocopie după certificatul de- căsătorie inainte 
de a-i cere la telefon cinci mii de dolari în schimbul ori- 
ginalului. Nick a acceptat şi i-a dat întîlnire într-o seară, 
spre docuri. Tot cîştigul lui Pete din seara aceea au fost 
două, gloanțe de revolver, unul rănindu-i uşor brațul. 
Noroc că-și parcase maşina foarte aproape şi a putut să 
fugă. Credeam că asta o să-i servească drept lecţie dar 
nu, cind s-a înzdrăvenit a hotărît să stea de vorbă cu 
Mrs. Greenwood, gîndindu-se că ea va fi foarte fericită 
să se poată debarasa de un vinător de zestre. . 

— Într-adevăr, era mai puţin periculos. 

— Necazul e că n-am reușit deloc să dăm de Mrs. Gre- 
enwood deoarece era mereu bolnavă şi nu ieşea din casă. 

— Nu i-aţi trimis ca lui Turner, o fotocopie după 
document ? 

— Nu, fireşte, fot&copia i-ar fi fost de ajuns ca să-l 
îndepărteze pe Nick, originalul neinteresîndu-l decit pe 
el. Pete a urmărit care erau obiceiurile la vila Hacienda 
şi şi-a dat seama că o dată pe săptămînă venea o ambu- 
lanță s-o ducă pe Mrs Greenwood la clinica Stilwood 
Heights. Am aflat mai apoi că i se făceau în mod regu- 
lat niște examene medicale. Acum două luni s-a eliberat 
un post de funcţionară la informaţii, m-am prezentat 
numaidecit şi am fost angajată. Din nefericire, n-a fost 
chip să mă apropii de Mrs. Greenwood, care era mereu 
însoțită și la dus şi la întors de o infirmieră. 

— Era previzibil ; în schimb, trebuie s-o fi putut ve- 
dea într-una din zilele astea, cu ocazia internării. 

— Asta-i altă poveste, Miss, nu pricep nimic: Mrs. 
Greenwood nu era în cameră. 

— Ce spui ? 

— Nu era himeni în camera în care se presupunea că 
stă, am putut să mă strecor o dată acolo. 

— Bun, vom reveni la problema asta, e preferabil 
să nu amestecăm lucrurile. Continuă-ţi povestirea. 

— Un prieten de-al lui Pete, Ricardo, un băiat des- 
tul de drăguţ, a cunoscut-o pe slujnica familiei Greenwood, 
o micuță negresă. Sub pretextul s-o poată suna, i-a cerut 
numărul particular al vilei, care nu figurează în cartea 
de telefon. Aşa că Pete a sunat-o pe Miss Greenwood 
ca să-i facă o ofertă. 

— Cit i-a cerut ? 

— O mie de dolari, documentul era mai puțin valo- 
ros pentru ea decit pentru Nick. Știindu-l căsătorit, o 
bună agenţie de detectivi particulari ar fi dat în cele 
din urmă de firul acestei căsătorii. Cumpărarea certifi- 
catului de căsătorie i-ar fi permis tocmai asta, să cîştige 
timp. RE, 

— Dacă ţinea să scape de Nick. Ce a zis dulcea 
Amanda ? g 
S-a arătat foarte interesată şi i-a dat întilnire lui 
Pete pe plaia de la Malibu, luni dimineață. 

— Pe plajă? 

— Da, doar că Pete nu mai avea încredere după ce 
se trăsese în el data trecută. Dacă ar fi fost vorba de 
Mrs. Greenwood s-ar fi dus ţintă la întilnire, fără oco- 
lişuri. S-a temut însă că fata e sincer îndrăgostită de 
Nick şi l-o fi înştiințat. A hotărît ca Ricardo s-o astepte 
în maşină, s-o urce şi pe ea şi s-o pornească încheind 
tranzacţia pe drum. Li se părea mai puţin periculos 
decit să se aventureze la malul apei, unde ar fi fost o 
țintă uşor de nimerit. Necazul e că din cauza circulaţiei 
au întîrziat, iar Amanda Greenwood a sosit pe plajă 
înaintea lor. Ca să acţioneze, au fost nevoiţi să aștepte 
ca ea să părăsească Sea Lion. Le era frică, ăsta a fost 
motivul pentru care au urcat-o în mașină niţel cam bru- 
tal ; nici o clipă nu şi-au închipuit că povestea semăna 
cu o răpire. Mai cu seamă că i-au explicat numaidecit de 
ce s-au purtat așa iar Miss Greenwood i-a înţeles foarte 
bine. După aceea, aţi intervenit şi nu s-a mai făcut nimic. 

— Vinzarea a avut totuşi loc ? 

— Da, Pete a sunat-o din nou pe Miss Greenwood. 
Ea i-a spus că n-a înţeles o iotă din tot ce s-a întim- 
plat și i-a confirmat că e de acord să cumpere docu- 
mentul. In cele din urmă, el i-a dat întîlnire într-un bar 

în dimineaţa zilei cînd fratele tinerei fete a fost omorît. 
Acolo totul a decurs bine. 

— Bun, de acord. Punctul doi: de ce-ţi era dumitale 
frică de mine ? 

— Toată seara Pete şi Ricardo au vorbit despre dum- 
neavoastră. Vă descriseseră atit de precis că de îndată 
ce v-aţi prezentat la clinică v-am recunoscut, mai ales 
că purtaţi aceleaşi haine. Nu știu de ce, dar m-am gîndit 
că veneaţi pentru mine. 


— Inţeleg, acum să revenim la Mrs. Greenwood, la 
internarea ei. Ce ştii cu exactitate ? 


— Cînd am aflat că Mrs. Greenwood fusese internată 
in cursul nopţii, am încercat numaidecit s-o văd. Mrs. 
Magruder mi-a interzis, pacienta era prea slăbită ca să 
fie deranjată. M-au intrigat măsurile neobişnuite care 
au fost luate, numai doctorul, soţia lui şi Mrs. Magruder 
aveau voie să intre la ea. Nici măcar femeile de serviciu 
nu se duceau să-i facă patul. Alaltăieri au fost două ur- 
genţe în același timp, iar eu am profitat de acel moment 
de confuzie ca să mă strecor la Mrs. Greenwood. Doar 
am întredeschis uşa, camera era goală. Totuşi, dimineaţă 
s-au dus s-o pună în sicriu chiar in camera aceea. 


— Interesante chestiile astea, i-am spus. Unde să fi 
fost dusă femeia ? 

— Zău că habar n-am Miss. N-am priceput nimic 
din treaba asta. 


A tăcut văzînd că mă gindeam. De ce Mrs. Greenwood 
nu era în cameră? Evident, se putea presupune că de 
fapt nu fusese internată la Stilwood Heights, dar... 


— Cine a constatat decesul ? am întrebat-o. 

— A venit dis-de-dimineaţă ofițerul de la Poliţia ju- 
diciară. 

— Ai văzut corpul i AS, personal ? 


— Da, Miss, eram aşa de uluită încit m-am dus să 
arunc o privire. Nimeni nu m-a împiedicat şi am recu- 
noscut-o pe bătrina doamnă, dacă asta-i ce vă preocupă. 

Prin urmare, corpul acestei Mrs. Greenwood se afla 
efctiv în clinică. Vedeam o singură soluţie posibilă : mu- 
rise deja cînd a ajuns acolo. Apoi, doctorul Nathan con- 
servase probabil cadavrul într-o cameră frigorilică, să 

nu intre în putrefacție şi, la momentul potrivit, să poată 
anunţa decesul. Nu se făcuse bineînţeles nici o autopsie 
iar ofiţerul, ştiind că biata femeie era foarte bolnavă, pro- 
cedase la o examinare superficială. De data asta îl aveam 
la mină pe doctor, o să fie nevoit să vorbească şi să-mi 
explice raţiunea înscenării. 

— Excelentul dumitale prieten Pete nu s-a gindit să 
speculeze şi chestia asta, ca să obţină un mic profit ? 

— Vai nu, Miss, vroiam să părăsesc slujba de îndată 
de Miss Greenwood ne-ar fi plătit cei o mie de dolari. 
Pete insă mi-a cerut să rămîn ca să nu atragem atenţia. 
Degeaba i-am spus că nimeni n-ar face o legătură între 
el şi mine, n-a vrut să mă asculte. Aş fi preferat să fiu 
cit mai departe de Nick Turner; dacă o să mă gă- 
seuscă, o să se răzbune. 

— Probabil. Iar prietenul dumitale Pete nu-i mai 
breaz, ar fi mai bine pentru dumneata să pleci departe 
si singură ; altminteri, mai devreme sau mai tirziu ajungi 
ori la morgă ori după gratii. Acum, alege : sau te arestez 
pentru tentativă de şantaj şi extorcare de bani sau imi 
semnezi o scrisoare pe care ţi-o voi dicta eu. 

— O declaraţie ? 

— Nu tocmai, nimic ce te-ar incrimina în mod di- 
rect. Pur şi simplu relatezi în ce circumstanțe a primit 
Miss Greenwood certificatul de căsătorie de la dumneata. 
Cuvintul şantaj nu va figura în această relatare. Poliţia 
o să vrea să știe mai multe, bineînțeles, încît după ple- 
carea mea te sfătuiesc s-o ştergi iute şi să dispari. 

S-a instalat la masă iar eu i-am dictat o poveste în- 
dulcită despre evenimente. Era evitată orice aluzie pre- 
cisă la Nick Turner. În schimb, se explica în mod lim- 
pede falsa răpire. Pete Robbins. se trezise pe jumătate 
cind a isprăvit de scris. După ce,m-am asigurat că Joan 
nu m-a tras pe sfoară, am luat foaia şi am împăturit-o 
cu grijă punind-o în poșetă. Mi-am așezat pistolul la lo- 
cul lui şi am aruncat sticla spartă pe care o mai ţineam 
in mină. 

— Miine dimineață voi înmiîna hirtia locotenentului 
Cairn, i-am spus ridicîndu- -mă. Aşa, ai timp berechet 
să-ți faci bagajele. 

Cînd m-am urcat în Cadillac nu mă simțeam nemul- 
tumită. Dominam situația. Îmi mai lipsea un singur 
element : de ce se întirziase anunţul decesului acestei 
Mrs. Greenwood ? Ca să aflu motivul mă bizuiam foarte 
mult pe scumpul doctor Nathan. 


Mai înainte însă trebuia să mă duc la vila Hacienda 
ca să-i prezint Amandei condoleanţele. 


~ 

Am sosit la Bel Air cu puţin înainte de ridicarea trupului 
neînsuflețit. Mulțimea se înghesuia în jurul catafalcului 
din hol. I-am văzut pe Nora Scott şi soțul ei îndeletni- 
cindu-se cu primirea noilor veniți, pe Dick Hayes într-o 
discuție aprinsă cu Honest John Mulligan și cu Michael 
Cairn, pe doctorul Nathan care răspundea la întrebările 
unui grup de necunoscuţi. Nici urmă de Amanda, juca 
mai mult ca sigur rolul fetei nemîngiiate. 

Primul care m-a zărit a fost Dick Hayes şi mi-a fă- 
cut semn să mă duc la ei. District Atthorney m-a salu- 
tat amabil iar Michael s-a arătat bucuros că mă vede. Îl 
bănuiam că se plictiseşte la culme. 

— Carol, pe unde ai fost? m-a întrebat Hayes. Am 
încercat zadarnic să dau aseară de dumneta, şi nici loco- 
teneniul nu s-a dovedit mai norocos azi-dimineaţă cînd 
a vrut să te anunţe că Ethel a decedat. 

— Noaptea trecută m-a reţinut un șerif. 

— Dumnezeule mare! a exclamat Honest John. Să 
fi fost cumva arestată ? 

— Nicidecum, doar invitată. Dar liniştiţi-vă, domni- 
lor, invitaţia a fost cu gind curat, avea pe puţin șaizeci 
şi cinci de ani. 

— Nu ştiu pe nimeni de virsta asta, s-a mirat Mi- 
chael. 

— S-a petrecut în Arizona, am făcut puțin turism 
prin părțile alea. 

Cairn s-a arătat surprins, iar Honest John a continuat 
discuţia descriind ferma pe care o are lingă Tucson. DA 
și Dick Hayes erau înconjurați de alţi notabili ai orașu- 
lui, aşa că am Pro titei şi m-am retras discret împreună cu 
Michael. 

— Ceva nou? m-a intrebat. Mai să cred că ai fost 
iarăşi răpită. 

— Michael, am tras şase focuri de armă, i-am spus ca 
să-l facă să turbeze. 

— În cine ? s-a neliniștit. 

— Intr-o cutie de conserve, în compania şerifului din 
Carefree. 

— Ce-ai căutat acolo ? 

— Acolo s-au născut Ethel şi: Nora Craig. 

— Și ai aflat ceva interesant ? 

— Michael, e posibil, o să trec miine dimineaţă pe 
la dumneata, la birou. Acum trebuie s-o văd pe Amanda. 

Am încuviințat din cap şi s-a întors la grupul în care 
era DA. M-am dus spre Nora Scott care, fără să mă prea 
aştept, m-a sărutat, ochii îi erau încă umezi de plins iar 
eu i-am şoptit cîteva fraze banale, exprimîndu-mi con- 
doleanţele. 

— Dacă vreţi s-o vedeţi pe Amanda duceţi-vă acum, 
deoarece o pornim curind înspre cimitir. Se odihnește în 
camera ei, doctorul Nathan i-a dat un calmant. Sărmana 
fetiţă, a fost încercată foarte greu. 

“I-am mulţumit şi m-am strecurat prin mulţime pină 
la scări : familia Greenwood avea un mare număr de prie- 
teni şi cunoștințe iar holul, deși foarte incăpător, era În- 
țţesat. Am ajuns la camera Amandei, am ciocănit şi, ne- 
aşteptind un răspuns pe care oricum nu l-aș fi primit, 
am intrat. Fata stătea întinsă pe pat, toată în negru. M-a 
privit abătută. 

— Amanda, îmi pare rău, ENE pentru mama 
dumitale, i-am spus. Trebuia să te-aștepţi, fireşte, dar 
ştiu, nu-i o consolare. 

— Mulţumesc. Mă îmbolnăvește să-i văd pe toţi oa- 
menii aceia adunaţi acolo, jos. Mai cu seamă că le pasă 
de moartea mamei cît negru sub unghie. 

— Atunci de ce-au venit ? 

— Pentru mine, pentru că Baynard a murit iar eu 
reprezint de acum încolo firma Greenwood. 

— Or să meargă cu toţii la cimitir ? 

— Dumnezeule mare, nu. S-a stabilit o scurtă cere- 
monie la templu şi doar familia va însoţi sicriul la ci- 
mitir, ceilalţi se vor întoarce la casele lor. Carol, ce-ai 
mai făcut ? Sint treizeci şi şase de ore de cînd nu te mai 
învirţi prin jurul meu, te credeam plecată. 

Scorpia asta mică nu-şi pierduse nici un pic din agre- 
sivitate. Am hotărît să mă arăt şi eu perfidă. 

— M-am întors din Carefree, un orăşel în Arizona, 
cunoşti ? 

Amanda nu s-a tulburat absolut deloc, i-aş fi putut 
declara că reveneam de pe lună, efectul. ar fi fost ace- 
laşi. 

— În Arizona ! Ce idee năstruşnică, mi-a spus. Mama 
și mătuşa mea s-au născut pe acele meleaguri, dar eu 
n-am fost niciodată acolo. E un ţinut uitat de lume, 
„ce-ai căutat acolo ? 

— Oh! nimic important, mi-am revăzut un vechi 
prieten, i-am răspuns un pic incurcată. 

Ușa s-a deschis şi a băgat capul Nora Scott. 

— Draga mea, pastorul te aşteaptă să cobori ca să 
dai semnalul ridicării corpului, trebuie să vii. 

— Sosesc, a spus Amanda suspinînd. 

— Te las, i-am zis. Amanda, trec să te văd mîine 
dimineață, o să fii mai liniştită. 

—- Atunci, spre prînz ; la noapte o să i-au somnifere. 
Ce zi! 

_Si-a luat de braţ mătuşa pornind-o spre mulţimea care 
le aştepta. De cum a apărut Amanda zarva a scăzut în 
intensitate, curînd lăsîndu-se tăcerea nu atit din respect 
faţă de suferința Amandei cît ca omagiu adus noii re- 
gine a imperiului Greenwood. Pentru nimic în lame n-aş 
fi vrut să fiu în locul ei. 

N-am ieşit din cameră decit după ce a plecat toată 
lumea. Mai era doar Julie care se uita înmărmurită la 
dezordinea lăsată. | 

— la te uită, Miss Carol, mai sinteţi aici? Nu vă 
duceţi cu ceilalți ? 

— Sînt destui. Julie, spune-mi, ştii dacă doctorul 
Nathan însoţeşte corpul la cimitir ? 

— Vai! cum să nu, Miss Carol, era un foarte bun 
prieten al sărmanei doamne. O cunoştea de multă vreme. 

— Da, de multă vreme, am murmurat şi pentru mine 
şi pentru ea. 

Am ieşit încetişor din vila Hacienda care se golise ca 
prin farmec. Se mai auzeau doar păsărelele cîntînd şi 
vintul foşnind prin frunzele copacilor. M-am dus la ma- 
şină, ultima din parcare. Eram nitel tristă din cauza a 
ceea ce aveam să fac. O clipă mi-a trecut prin minte 
să mă duc ţintă la aeroport și să mă urc în primul avion 
cu destinaţia New York. În definitiv, ce-mi păsa mie... 
Da, însă la mijloc era Amanda. Nu mă puteam hotărî s-o 
las. Avea nevoie de mine, chit că nu-şi dădea seama. 

O dată instalată la volanul Cadillacului, am simţit un 
“gol în stomac. M-am oprit la primul drugstore ce mi-a 
ieșit în cale şi am mîncat un hamburger la tejghea, pen- 
tru ca mai apoi să-mi continui drumul spre Stilwood 
Heights. 

Cum mă aşteptam, la informații nu era nimeni și 
am putut lesne pătrunde în biroul. doctorului Na than, 
care nu se întorsese încă de la cimitir. Am profitat şi 
am  scotocit ` prin“ sertare, nu conţinea nimic deosebit 
de interesant cu excepţia diplomei de doctor în medicină. 
pe numele Nathan John Lepofsky. Asta nu era propriu- 
zis o descoperire. A trebuit să aştept cu răbdare o ju- 
mătate de oră pînă ce doctorul a sosit. A înţepenit in 
prag văzindu-mă aşezată pe locul lui. 

— Ce căutaţi aici? m-a întrebat cu duritate. 

— Doctore, cred că avem de vorbit. 

— În nici un caz acum, sînt ocupat. Vă rog să plecați. 

— Doctore, m-am întors din Carefree, ar trebui să 
închideţi uşa și să intraţi. | 


A şovăit o clipă, după care a capitulat. 

— Nu știu ce-aţi găsit în trecutul meu care să vă 
justifice pătrunderea abuzivă în birou. Dar, oricum, nu 
cred că am vreun interes să continui discuţia asta. Prefer 
să-i încredinţțez afacerea avocatului meu. 

— Doctore, aţi face o greşeală, ați observat că Joan 
Robbins nu mai este la informaţii ? 

— Da, dimineaţă era, după-masă însă n-a mai fost 
văzută. Care-i legătura ? 

— Nu mai vine. Îşi luase slujba doar ca s-o contac- 
teze pe Mrs. Greenwood. Doctore, știați că fata asta e 

măritată legal cu Nick Turner şi că încerca să-şi vindă 
certificatul de căsătorie familiei Greenwood ? 

Nathan întruchipa la perfecţie stupefacţia. 

— Ei, a murmurat, ea, soţia lui Turner... Cine s-ar 
fi gindit ? 

— Doctore, apreciez că v-a revenit brusc memoria, 
il ştiaţi deci pe Nick ? 

Ce importanţă are, Miss Evans, asta nu schimbă 
cu nimic faptul că n-o să vă răspund la nici o întrebare 
în absenţa avocatului meu. 

— Într-o dimineaţă, am continuat de parcă n-ar fi 
„suflat o vorbă, Joan Robbins s-a furișat în cameră la 
Mrs. Greenwood şi a observat că nu era nimeni. Doc- 
tore, dacă cer exhumarea cadavrului, autopsia va dez- 
vălui data exactă a morţii, aşa-i ? 

Dintr-o dată, de pe faţa lui Nathan s-a dus tot sîngele, 
nu se aștepta la această lovitură. A părut că se chir- 
cește şi s-a prăvălit pe un scaun. 

Mai că mi-a stirnit mila. 

— Doctore, dacă dau în vileag lucrurile astea, credeți 
că e în interesul Amandei ? 

— Nu, a şoptit cu glas înăbușit de emoție. Nimeni nu 
trebuie să afle, niciodată. 

— Nu fac parte din poliţie; dacă-mi spuneti totul, 
zic Pa totul, aş fi poate în stare să vă ajut să nu fie 
tulburată liniştea fiicei dumneavoastră. Poate... 

Nathan a tăcut o bună bucată de vreme. Ghiceam 
sentimentele care-l hărțuiau şi i le-am respectat. 

— Imi promiteți că n-o implicați pe Amanda în isto- 
ria asta ? m-a întrebat într-un tîrziu. 

— Totul Aah de ce-o să-mi spuneți. Doctore, tre- 
buie să aveți încredere în mine, e ultima șansă a Aman- 
dei. 

— O să vă explic totul, mi-a zis. Îmi puteţi da sticla 
de whisky pe care o ţin în sertarul din dreapta al birou- 
iu? Am nevoie de ea. 

Reperasem sticla atunci cînd scotocisem prin birou. 
Era alcool cinstit și i l-am oferit. A băut două pahare 
pline. 

— Da data asta nu mai am scăpare, a continuat. E 
normal să plătesc. N-ar fi trebuit să le părăsesc, pe Ethel 
şi pe fetiţa mea. 


+ 


155 


Nu mai avea glas şi l-am văzut gata să izbucnească 
în plins. 

— Doctore, reveniţi-vă, nu sinteţi obligat să evocaţi 
amintirile acelea penibile, știu ce s-a întimplat în Ca- 
reiree 

Probabil că nu mă asculta întrucit a zis mai departe : 

— Ethel şi cu mine ne-am născut într-un sătuc din 
Arizona. Eram de aceeaşi virstă şi am crescut împreună. 
Avea o sănătate fragilă, suferea de pe-atunci de inimă, 
dar era foarte dulce, foarte drăguţă,. și naivă deoarece 
nu vedea pe nimeni în afară de tatăl ei. Eu îmi conti- 
nuam studiile la Phoenix.şi veneam să-mi petrec va- 
canța în Carefree. Într-un an, am sedus-o neavînd ce face 
fiind şi infumurat. Prima crimă am comis-o atunci cind 
am aflat că e însărcinată, am părăsit- O. 

— N-o iubeaţi ? 

— Nu, dar nu-i o scuză, am fost laş, ăsta-i adevărul. 
Puteam bineînțeles invoca faptul că familiile noastre se 
opuneau căsătoriei, însă aş fi putut trece peste : totdeauna 
ești responsabil de actele tale. După nașterea Amandei 
am pierdut-o din vedere pe Ethel. Aveam un cabinet în 
Santa Barbara la care am renunțat de cum mi s-a ofe- 
rit un post de medic la UCLA. Acolo am cunoscut-o pe 
Rebecca, viitoarea mea soţie. Cu paisprezece ani în urmă 
atăl ei a murit şi i-a lăsat o moștenire destul de sub- 
stanţială, care mi-a permis să cumpăr clinica din Stilwood 
Heights. Îmi şi schimbasem numele din Lipofsky în John 
Nathan, care suna mai bine. Rebecca şi cu mine duceam 
o viaţă fericită, deşi ne părea rău că n-avem copii. To- 
tul s-a dat peste cap din momentul în care o anume Mrs. 
Greenwood mi-a cerut o consultaţie pentru fata ei. Erau 
Ethel şi Amanda, fetiţa mea. În loc să mă duşmănească, 
Ethel, bună şi ca totdeauna indulgentă, s-a arătat mulţu- 
mită că mă reiîntilnește. Cu toate că-i ridicol pentru un 
bărbat de virsta mea, am plins în fața ei. Am chemat-o 
pe Rebecca şi i-am mărturisit totul; Ethel era ofilită, 
se veșştejise, aşa că Rebecca n-a văzut-o ca pe o rivală 
și a acceptat foarte bine situaţia. Și n-a greşit căci din 
ziua aceea n-am întreținut cu fosta mea amantă decit 
raporturi strict profesionale. În schimb, întreaga mea iu- 
bire, dorința mea neîmplinită de a avea un copil s-a re- 
vărsat asupra micuței Amanda. Cît avusesem explicația 

aceea cu Rebecca o scosesem pe fetiţă din cameră, iar 
cînd s-a întors a văzut un medic plingind și două femei 
îmbrăţişindu-se. Nu pricepea nimic, biata copilă! Ii ce- 
rusem lui Ethel să nu-i spună nimic, gata să mă sacrific 
și iubind-o doar de la distanţă. Conșştientă insă că so- 
țul ei n-o îndrăgea pe fetiță și că aceasta suferea, a pre- 
ferat să-i dezvăluie adevărul chiar aici, în biroul ăsta. 
Pe atunci, Amanda trebuie să fi avut unsprezece ani. 
Mai apoi am văzut-o săptămînă de săptămînă, o aducea 
mama ei pretextind că are sănătatea șubredă. Cu vre- 
mea, intre noi s-a creat o oarecare intimitate şi i-am de- 
venit un fel de confident şi un reazem. Raymond B. n-a 
avut niciodată nici umbră de bănuială. 

— De ce i-aţi ascuns? În definitiv, ştia că nu-i ta- 
tăl Amandei. 

— Greenwood era un om dur, imprevizibil, ar fi pu- 
tut să se ofenseze şi s-o dezmoştenească pe Amanda. Ve- 
deţi dumneavoastră, căsătorindu-se cu Ethel nu adoptase 
legal copilul, îi schimbase doar numele în cel de Green- 
wood. Altfel spus, Amanda n-avea nici un drept la suc- 
cesiune şi depindea de bunul plac al tatălui vitreg. Cu 
citiva ani în urmă făcuse un testament, ne era tuturor 
cunoscut. Îi lăsa lui Ethel uzufructul averii sale iar lui 
Baynard imperiul Greenwood, ceea ce era normal. Aman- 
da primea totuşi o rentă suficient de mare ca să ducă 
viaţa de lux cu care se obișnuise. Tocmai atunci Raymond 
B. a început să se topească după acel fiu pe care l-a avut 
cu o femeie din San Diego, pe nume Nick Turner. 

— Toţi ştiau că e fiul lui ? 

— Nu, Ethel n-a aflat niciodată, nu şi-a dat seama 
niciodată ce se urzea în jurul ei. Turner a lost acela care 
i-a spus Amandei iar aceasta m-a înștiințat pe mine. La 
început povestea mi s-a părut nostimă: Raymond B. 
avusese, prin urmare, măcar o slăbiciune în viaţa lui! 
Mai apoi, cu puţin timp înainte de a muri, comedia s-a 
preschimbat în dramă. I-a încolţit în minte, nu ştiu de 
ce, o idee monstruoasă : s-o căsătorească pe Amanda cu 
Turner. O fată aşa de reuşită cu pușlamaua aia, trebuia 
să fii nebun ! 

— Știu că Mr. Greenwood i-a surprins pe punctul să 
se sărute în parcul din Hacienda. Poate de acolo s-a tras 
totul. 

Nathan a scuturat din cap, furios. 

— Imbecilul, ce-i un sărut? La urma urmelor, poate 
că aveţi dreptate, e posibil ca acea scenă să-i fi dat ideea 
asta criminală. 

— Să nu exagerăm. 

— Nu exagerez, Miss Evans, o copilă atit de frumoasă 
și de pură ca Amanda cu jigodia aia, era o crimă! Ori- 
cum, Raymond B. a întocmit cu citeva zile înainte de a 
muri un alt testament, fără să știm noi. 

— Avea nevoie de martori. 

— Nu, dacă testamentul era în totalitate olograf ; în 
statul California legea îl consideră valabil, nemaitrebuiad 
semnat de doi martori. Mai mult, în casă nu s-a știut 
nimic deoarece i l-a dat lui Tom Blake, grădinarul, să-l 
expedieze prin poştă avocatului său. După ce a murit, 
maestrul Eastwood ne-a înștiințat de existenţa acestui 
document al cărui conţinut ne-a încremenit.  Baynard 
moștenea totul, maică-sa își păstra partea ei de uzufruct, 
fiind în plus desemnată legatar universal în caz că i-ar 
fi supravieţuit lui Baynard. Amanda era complet dez- 
moştenită dacă nu se căsătorea în decurs de un an cu 
Nick Turner : dacă o făcea, averea Greenwood era îm- 
părţită în mod egal între ea şi Paynard. 

“Incepeam să înţeleg de ce, la prima noastră întilnire, 
felul de a vorbi al Amandei era atit de surprinzător pen- 
tru o fată bogată. Nu mai avea Nimic, în afară de cazul 
în care... 

— Am înţeles, am izbucnit, Ethel trebuia să-i supra- 
vieţuiască fiului ei pentru ca Amanda s-o poată moșteni, 
aşa-i ? 

— Aşa-i, a recunoscut doctorul Nathan. 

— V-aţi gîndit imediat la crimă ? 

— Nicidecum. Întii am ţinut un fel de consiliu de 
familie, Ethel, Amanda şi cu mine. De cind maestrul 
Eastwood îl încunoştinţase pe Turner în legătură cu dis- 
pozițiile noului testament, acesta se purta ca într-un ți- 
nut cucerit. Ethel a izbutit să împiedice anunțarea ofi- 
cială â logodnei pretextînd că erau necesare citeva luni 
de doliu după moartea soţului. În fapt, nu aveam nici o 

ieşire şi eram gata să ne resemnăm cu o căsătorie urmată 
curind de divorţ. Tocmai atunci Ethel s-a îmbolnăvit şi 
mai rău iar noi a trebuit să facem faţă altor probleme. 

— Mrs. Greenwood a murit, ? 

— Da, pe cînd era transportată la clinică, un nou in- 
farct. N-am putut interveni. Or, Amanda tocmai aflase 
că Nick nu divorțase şi presimţea că dacă soţia lui ar 
apărea, Baynard ar fi în avantaj reclamînd întreaga moș- 
tenire doar pentru el, deşi clauzele contractului nu mai 
puteau fi îndeplinite. Exista o singură soluţie pentru ca 
micuța mea Amanda să nu se trezească în stradă, şi 
anume, ca fratele ei să dispară. Cînd zic în stradă, nu exa- 
gerez. O ura, ştiţi. La zece ani taică-său a ţinut să-i dezvă- 
luie că Amanda nu-i era decit soră vitregă. A și consi- 
derat-o ca pe ruda săracă, aproape o străină ; mustea de 
orgoliu. La  şaisprezece-șaptesprezece ani o hărțuia cu 
propunerile lui spunindu-i că n-ar fi incest, ea nefiind 
decit o fată de nimic, tolerată la el în casă din milă. O 
fiinţă slabă, lasă, a cărei singură preocupare era să bea 
cu prostituatele. 

— Doctore, dar sinteţi bogat, v-aţi fi putut îngriji 
de ea. 

— Bogat! Glumiţi, în comparaţie cu Raymond B. 
sînt un sărac. Pe deasupra, crescînd, Amanda s-a ciocnit 
deseori cu nevastă-mea şi... 

— Pricep. Cind aţi constatat că Mrs. Greenwood a 
decedat, ați avertizat-o pe Amanda ? 

— Nu, fireşte. Cu ajutorul unei infirmiere foarte de- 
votate am transportat-o în dulapul frigorific pe care-l 
avem la subsol. I-am spus Amandei că mama ei e în 
comă şi nu poate fi văzută. Apoi, patru zile am ezitat. 
În noaptea crimei mi-am zis că situaţia nu mai avea cum 
să dureze și că totul o să fie descoperit. Așteptarea nu 
mai era cu putinţă. După moartea soțului, Ethel găsise 
pistolul pe care Turner i-l împrumutase lui Raymond B. 
Armele de foc o speriau mai mult ca orice și s-a deba- 
rasat de el dindu-mi-l mie. Îl pusesem într-un sertar de 
la birou. În acea noapte, am luat arma ca să mă duc la 
vila Hacienda. 

— Eraţți hotărît să-l omoriţi ? 

— Da, a răspuns așa de încet că de-abia l-am auzit. 
Era beat mort, doar am apăsat pe irăgaaci, a fost mai 
uşor decit credeam. 

— "Cum ati intrat ? 

— Aveam o cheie, mi-o dăduse Ethel cu citva timp 
în urmă să pot intra în caz că i-ar fi rău într-una din 
zilele cînd era singură. 

— Nu v-aţi temut că o să fie acuzată Amanda ? 

— Înainte de a pătrunde în cameră la Baynard arun- 
casem o privire în camera ei și în salon. Eram sigur că 
nu-i acolo. | 

— Înţeleg, vă mai rămînea doar să aşteptaţi o zi- 
două pentru a nunţa oficial că Mrs. Greenwood a murit 
și piesa lua sfîrşit. Amanda devenea unica şi legitima 
moștenitoare a imperiului Greenwood. Acum totul e 
limpede. Ah! încă ceva, dumneavoastră mi i-aţi trimis 
pe cei doi ucigaşi ? 

— Ucigaşi ? a repetat fără să priceapă. 

Evident, doctorul Nathan nu ştia nimic. N-avea im- 
portanță, o simplă verificare, mi-era perfect clar cui îi 
datoram acea vizită. ` 

— Miss Evans? m-a întrebat doctorul aproape timid. 

— Da, doctore. 

— Mi-aţi promis că o ajutaţi pe Amanda, n-aveţi de 
ce să-i dezvăluiţi locotenentului Cairn înșelătoria în le- 
gătură cu data morții lui Ethel. Am făcut-o pentru fe- 
tita mea, sint gata să plătesc, însă ea nu trebuie să su- 
fere din pricina asta. Ştiu că o simpatizaţi, vă rog, vă 
implor, faceţi așa încit să nu se afle nimic. 

— Doctore, dacă poliţia vă interoghează, va desco- 
peri pină la urmă adevărul, încetul cu încetul. Vă vor 
pune faţă în faţă cu propriile contradicții, pînă ce măr- 
turisiţi totul. N-aveţi nici o şansă. 

— Dacă mărturisesc şi mă predau justiţiei Amanda 
e pierdută, nu-i aşa ? 

— Mă tem că da. 

— Prin urmare, nu trebuie să ajung să fiu interogat. 
Dacă scriu o declaraţie prin care mă acuz de crimă, aţi 
accepta s-o inminaţi PE ON al Cairn ? 

— Şi apoi? 

— Nu mai am armă, însă într-o clinică există otră- 
vuri violente şi rapide. Făceţi-o pentru Amanda, Miss 
Evans, pentru Amanda, înțelegeţi... 

— Doctore, nimeni nu se omoară fără motiv. Întru- 
cît nu puteţi vorbi despre testament, ce rațiune plauzi- 
bilă veţi invoca ? 

Nu se gindise la această problemă şi citeva clipe a 
părut zdrobit. Apoi i-a venit o idee. 

— Am găsit; mi-a spus; în situaţia în care sînt, ce 
mai contează ! Baynard Greenwood era la curent cu o 
greşeală profesională gravă pe care o săvirșisem și mă 
ameninţa că o dă în vileag. Iată motivul. 

Și-a luat carnetul de reţete şi a început să scrie. Cînd 
a isprăvit a pus data, a semnat şi mi-a întins declaraţia. 
Am citit-o cu atenţie. 

— Doctore, cred că merge, i-am spus. Poliţia o să-şi 
pună întrebări dar nu cred că va căuta să și răspundă. 
DA a ordonat ca în măsura posibilului familia Greenwood 
să nu fie implicată în anchetă. 

— O veţi proteja pe Amanda ? 

— Cît pot, i-am spus ridicîndu-mă de pe scaun. 

S-a ridicat şi el, foarte palid. 

— Cînd o s-o vedeţi pe fetiţa mea, mi-a zis cu glas 
înăbuşit de emoție, spuneţi-i că am făcut-o pentru ea. O 
voi iubi mereu, oriunde mă voi duce. 

— Adio, doctore. 

A doua zi, către ora zece, m-am prezentat la sediul cen- 
tral al poliției. Eram de-acum cunoscută şi am fost lăsată 
în biroul locotenentului Cairn fără să mai fiu anunţată. 
Michael stătea de vorbă cu doi oameni de-ai lui pe care 
i-a poftit să iasă cînd m-a văzut intrînd. 

_— Ai şters-o ieri, mi-a zis pe un ton de o severitate 
prefăcută. 

— Ştii, Michael, orice aș face eu, mă așteaptă un loc 
jos de tot, la căldurică; așa că n-o să-mi pierd vremea 
prin biserici. 

— Te-am invidiat, a recunoscut, pastorul nu mai ter- 
mina și am fost gata să adorm. În afară de faptul că ai 
sedus un şerif bătrin, ce-ai mai făcut în ultimele zile? 
Eşti scumpă la vedere. 

— Oh! la drept vorbind nu l-am sedus, nici-n-a ob- 
servat că sînt femeie, mi-a zis tot timpul băiete. 

— Aha! Rawson e, deci. L-am întîlnit o dată la un 
congres : e un bătrin original, la toţi le spune aşa. Dar 
să nu te înşeli, e un poliţist bun. 

— Știu, Michael, mi-am dat seama. Ce-mi oferi da- 
că-ți aduc rezolvarea cazului Greenwood ? 

— Cind ? 

po loc. | 

— În situaţia asta, te invit să cinăm la restaurantul 
pe care îl alegi dumneata. 

— S-a făcut. Bun, te-a interesat clinica Stilwocă 
Heights ? 

— Nu în mod special, de ce ? 

— N-ai făcut bine, Michael. Funcţionara de la infor- 
maţii ar fi meritat oarecare atenţie. Citește, i-am spus 
întinzindu-i documentul scris de Joan Robbins. 

— Asta-i bună! a exclamat după ce l-a citit. Nu mă 
face să cred că n-a încercat să-l şantajeze pe Nick Tur- 
ner ! 

— Ba da, desigur, însă nu voia să scrie ceva care ar 
permite să fie incriminată. Nick a refuzat să plătească 
și l-a pricopsit pe amantul fostei lui soţii, Pete Robbins, 
cu citeva gloanţe. Aşa se face că mai apoi, ca să vîndă 
documentul, s-au orientat spre familia Greenwood. 

— Nu-mi explic un lucru. De ce Miss Greenwood 
n-a dezminţit că ar fi fost răpită ? 

— Nici n-a pretins că a fost, eu am susţinut sus şi 
tare că ea s-a aflat într-o situaţie tulbure. Amintește-ţi, 
n-a vrut niciodată să depună plingere pentru răpire. 

— De ce o interesa documentul ? 

— Turner nu se lăuda prea mult cînd vorbea de lo- 
godnă ; in fapt, Amanda nu mai -ştia cum să scape de 
el. A profitat de ocazia pe care i-au oferit-o Joan și Pete 
Robbins. 

— Înţeleg. Ce le-ai făcut ? 

— Michael, mi-ai interzis violenţa ; mi-am zis că tot 
o să pui dumneata mina pe ei, am spus cu aerul cel mai 
nevinovat. 

— l-ai lăsat s-o EE Bum, o să dispun punerea 
lor sub urmărire. Astea fiind zise, ce-mi aduci aici nu-i 
realmente soluționarea cazului Greenwood. 

— Michael, nu te pripi. Ai mai neglijat ceva. 

— Ce anume ? 

— Clinica Stilwood Heights. 

— Iarăşi ! Carol, îți baţi joc de mine. 

— Nicidecum. lată declarația ucigașului. 

— Le colecţionezi, zău aşa! a exclamat. Cum ? Doc- 
torul Nathan! Nu mi-aş fi închipuit vreodată... 

A citit declaraţia pe nerăsuflate, apoi a reluat lectura 

mai încet. În fine, a citit-o şi a treia oară. 

— Patată de ieri, a murmurat. L-ai lăsat singur după 
ce-ai obținut asta ? m-a întrebat pe un ton sever. 

— Nu sînt de la poliţie, dragul meu Michael. Docto- 
rul m-a ales mesagera lui, transmit, atita tot. 

—— Pricep, cu siguranţă că-l vom găsi mort cînd vom 
ajunge noi acolo. Textul e straniu, nu găseşti ? E şi ex- 
plicit dar și incomplet, ca şi cum doctorul ar fi ținut să 
lase multe în umbră. Mă întreb... 

— Michael, nu te mai întreba. Adu-ţi aminte ce a 
zis District Attorney : nu deranjaţi fără rost familia Gre- 
enwood. Vinovatul e pe viitor cunoscut şi acţiunea în 
justiţie e stinsă, după expresia consacrată. 

— Spui familia Greenwood ? Carol, la ora actuală e 
foarte restrinsă. Ce legătură poate fi între doctorul Nathan 
și iubita d:ımitale Amanda ? 

— Nici una. Dacă trebuie să pun punctul pe i, de 
vreo doisprezece ani Ethel Greenwood îl consulta săptă- 
mînal pe doctor. Ţii ca faptele astea să fie făcute publice ? 

— Ah! înţeleg, a zis, înșelindu-se totalmente cu pri- 
vire la sensul a ceea ce-i spusesem. Fiul ei descoperise 
ceva ? 

- — Michael, insişti degeaba, n-o să afli nimic mai 
mult. Cazul e clasat. 

— Ei bine, păcat, a spus, jos pălăria. Carol, ai ciş- 
tigat, pe cind cina la restaurant ? 

— Nu curind, zilele următoare o să fiu ocupată, te 
sun eu. Acum mă duc la Hacienda s-o previn pe Amanda. 

A stăruit să mă însoţească pînă la maşină, cred că 
era niţel îndrăgostit. M-am emoţionat fără să vreau și 
mi-am luat rămas bun în grabă. 

Cînd am ajuns la Bel Air, Amanda mă aştepta în- 
tr-un şezlong lingă piscină. Purta un deux-pieces mini, 
roz, o pălărie de pai şi ochelari negri în formă de inimă. 
Am avut surpriza s-o văd pe Julie înotind un craul per- 
fect în apa albăstruie. N-aş fi crezut vreodată că Aman- 
da o s-o lase să intre în piscină de faţă cu ea; indiscu- 
tabil, singurătatea le apropiase. Le-am făcut semn cu 
mîna şi le-am strigat : 

— Îmi pun costumul şi vin și eu. 

Cînd am fost gata m-am aruncat cu capul in apă şi 
am făcut două bazine ca 'să mă răcoresc, într-atit era de 
cald afară. Am ieșit din apă cu părere de rău și m-am 
dus să mă întind pe încăpătoarea saltea pneumatică, la 
umbra a două umbrele de soare. Amanda m-a privit 

cu indiferenţă, nu părea informată în legătură cu dra- 
maticele evenimente care trebuie să fi avut loc la clinica 
doctorului Nathan. 

— Tu, îngeraşul meu, vino lingă mine, i-am spus, 
am Să-ţi comunic ceva. 

A părut surprinsă de familiaritatea tonului, apoi, cal- 
mă, şi-a scos pălăria şi s-a aşezat lingă mine. I-a strigat 
in trecere tinerei slujnice : 

— Julie, adu-ne două cocteiluri manhattan. Ce-i? 
a adăugat adresîndu-mi-se mie. 

— Draga mea, am rezolvat in sfîrşit povestea cu ră- 
pirea. De ce nu mi-ai spus imediat adevărul ? 

— Ce adevăr ? 

— Ai cumpărat cu o mie de dolari actul de căsătorie 
al soţiei legitime a lui Nick Turner. 

— Ei şi? a răspuns, fixîndu-mă cu insolenţă. După 
cite ştiu, nu-i ilegal, Miss -Știe-tot. Acest domn începea 
să devină supărător şi aşa am găsit cum să scap de el. 
Ce te privește pe dumneata ? 

— Dulcea mea porumbiţă, uiţi pare-se că nu numai 
pe mine m-ai mințit. Tu i-ai declarat și locotenentului 
Cairn că nu ştii nimic. Asta se cheamă mărturie falsă, 
dacă nu mă prea înșel. 

În loc s-o alarmeze, această reflecţie i-a stirnit risul. 

— Carol, te inșeli, zău. Declaraţia pe care i-am fă- 
cut-o iubitului dumitale poliţai n-a fost sub jurămint şi 
aveam întru totul dreptul să-i răspund așa cum i-am răs- 
puns. Şi un agent mai puțin secret ar trebui s-o știe. 

Era tare, micuța. Arareori întîlnisem pe cineva care să 
reziste cu atita îndrăzneală. Nu era fiica bătrînului Gre- 


enwood, însă ar fi meritat să fie. 

— Să zicem, i-am spus. Nu numai în privinţa asta-ai 
umblat cu ascunzișuri, ești o adevărată specialistă în arta 
de a minți prin omisiune. 

— Ce-am mai făcut ? m-a întrebat cu o undă de agre- 
sivitate în glas. | 

Aveam impresia că mă aflu în fața unei fetiţe mal- 
tratate pe nedrept. Începeam s-o cunosc pe Amanda mea 
și nu m-am lăsat întreruptă. 

— De exemplu, ai fi putut să ne spui că eşti fiica 
doctorului Nathan Lepofsky, nu a lui Raymond B. 

— De ce s-o fi făcut? Am tot dreptul să mă numesc 
Greenwood. Dumneata te amesteci în treburile mele per- 
sonale, calci totul în picioare cu saboţii dumitale butu- 
cănoşi şi ai vrea să-ţi acord încredere ! M-am săturat de 
ancheta asta. Nu mă mir că te înţelegi bine cu locotenen- 
tul, ai suflet de poliţai. 

— Exact, de aceea am rezolvat cazul. Nu te așşteptai, 
da ? 

Făcîndu-şi apariția Julie, a evitat să-mi răspundă; 
mi-a aruncat o privire cu coada ochiului, temătoare şi 
in acelaşi timp suspicioasă. 

— Pune jos cocteilurile și lasă-ne, i-a spus cu asprime. 
— Amanda, am să-ţi dau o veste proastă, am conti- 
nuat necruțătoare. Tatăl tău a murit. 


— Crezi poate că ai haz! O ştiu de doi ani, a răs- 
puns fără să se tulbure nici un pic. 


— Mă refer la doctorul Nâthan. 
— John ? (Mi s-a părut sincer surprinsă.) Era foarte 


bine cind ne-am despărţit de el la cimitir. Ce-i chestia 
asta ? 


— Era bine şi ieri cînd m-am despărţit eu de el, spre 
seară, dar se îndrepta către dulăpiorul cu otrăvuri. Toc- 
mai imi mărturisise că l-a omorit pe fratele tău. 

— Nu te cred, mi-a spus cu o fermitate neașteptată. 

Dacă n-aş fi fost; atit de sigură de ce-i spuneam ar fi 
reuşit să-mi creeze dubii. 

— Ştiai totuşi că este tatăl tău? 

— Da, însă nu m-am gindit niciodată la el aşa. Mă 
considera fiica lui, e-adevărat ; reciproca nu era valabilă. 
Nu-l iubeam pe Raymond B. şi totuși mă simt din ace- 
laşi aluat, din acelaşi soi cu el; urmașa lui o să fiu. Cei 
din familia Lepofsky nu reprezintă nimic pentru mine. 
Carol, cind cu o clipă în urmă mi-ai făcut revelaţia asta 
melodramatică, zău, nu m-am gîndit la doctor. 

Am avut senzaţia că.nu minte. 

— De ce să-l fi ucis pe Baynard? E ridicol, n-avea 
nici un motiv, a continuat. 

— Draga mea, pentru moment să lăsăm asta. Acum 
să vorbim despre cei doi ucigaşi pe care mi i-ai trimis... 

— Dece eu? 

Se ridicase minioasă, ca o pasăre dezlănţuită. 

— N-are cine altcineva. Doctorul nu știa nimic de 
povestea asta, iar Nick Turner ar fi incercat să mă lichi- 
deze sau să mă bată măr; n-avea nici un interes să mă 
îndepărteze. Doar ţie îţi era frică de ce aş putea desco- 
peri. 

— Și cum să-i fi cunoscut pe criminali ? 

— Unul din tipii ăştia lucra pentru Nick în vremea 
cind tu frecventai asiduu Paloma. 

— Deci sint oamenii lui Nick ! Și, bineînțeles, eu sînt 
vinovata. Carol, nu ţi-am făcut nimic, de ce să mă acuzi ? 

— Bine, să lăsm gluma și să trecem la lucruri serioase. 
Știu că mama ta a murit cu mai multe zile înainte de 
„data anunţării decesului, altfel spus, înaintea fratelui. În 
consecință, ai pierdut orice drept la moștenirea Green- 
Wood... 

— Eşti nebună ? E complet fals. 

— N-are rost să negi, doctorul Nathan mi-a mărturisit 
totul. E de-ajuns să cer exhumarea şi autopsia o va do- 
vedi fără nici o dificultate. 

Pentru prima oară, în ochii Amandei s-a reflectat 
panica. Nu se mai simţea inatacabilă, protejată de for- 
tăreața Greenwood ; totul se clătina în juru-i, nemaifi- 
ind decît o biată fetiţă pierdută în vijelie. 

Cu virful degetului i-am mingiiat nasul, apoi conturul 
buzelor. Mă privea fascinată, aşa cum prada îl fixează 
pe șarpele prădalnic. Imi plac momentele astea în care 
te joci de-a şoarecele şi pisica, îmi amintesc de Saigon, 
de vremea cînd trăiam cu drăguţa Minh. 

— Trebuie s-o fac, dulceaţța mea ? am întrebat-o cu 
cruzime. ? 

Nu ne atinsesem de cocteilurile aduse de Julie. Acum 
ne ridicasem amîndouă, stăteam față în față, gata să ne 
sfidăm precum doi adversari înaintea unei lupte mortale. 
Aşa o plăceam pe Amanda mea. 

Tensiunea era prea puternică, a cedat brusc. 

— Carol, n-o să sufli o vorbă, da? a gemut. N-o să 
sufli o vorbă... E-adevărat, Mama a murit înaintea lui 
Baynard, dar ce mai contează acum ? Jură-mi că nu su- 
fli o vorbă... | 


— Doctorul Nathan a vrut să te apere, să nu te ames- 
tece în povestea asta murdară. Chiar a susţinut că nu ţi-a 
dezvăluit moartea mamei tale. Minţea din moment ce 

ai recunoscut adineauri că erai la curent... și, vezi tu, 
asta-i foarte grav. | 

— Am sărutat-o ușor în colţul buzelor. N-a reacțio- 
nat, aidoma unei statui de marmură. 

— Singura şansă să obţii moştenirea, sau măcar par- 
tea ce-ţi revenea, era să te căsătoreşti cu Turner mai 
inainte ca Mrs. Greenwood să fie daclarată moartă. Or, 
ce faci tu, aflind de deces ? Îl şi expediezi pe Nick, deşi 
nu ești încă în posesia actului de căsătorie. Asta arată 
că în mintea ta Baynard era condamnat. L-ai omorît 
imediat după ce ne-am despărţit, nu-i aşa, draga mea ? 

— Nu..., a început. 

S-a oprit, tăcerea fiind ea însăși o mărturisire. 

— N-are rost să minţi, totul s-a sfîrşit ; doctorul Na- 
than s-a sacrificat în zadar pentru tine. N-am crezut nici 
o clipă în mărturisirile lui. Vezi, n-ar fi trebuit să mi-i 
trimiţi pe ucigaşii ăia jalnici. Doar adevăratul asasin 
avea interes să mă îndepărteze ori să mă dea dispărută, 
iar doctorului îi erau total necunoscuţi Aldo şi Charlie. 
Iar ai umblat cu ascunzişuri ! 

A izbucnit subit în lacrimi. Am luat-o în braţe ; plin- 
gea cu sughițuri, ca un copil îndurerat la culme pentru 
că şi-a stricat jucăria preferată. Am strins-o lingă mine 
mâîngiindu-i părul; am aşteptat să se calmeze. 

— Credeam..., a izbutit în fine să articuleze între 
două sughiţuri, John îmi spusese că... dacă lucrurile ar * 
lua o întorsătură proastă... ar aranja el totul. 

S-a smuls de lîngă mine, chipul deformîndu-i-se brusc 
de groază. 

— Dar mă vor acuza de omor! Mă ver închide... Ca- 
rol, nu trebuie să-i lași, te implor, împiedică-i să mă ducă. 

— O să vedem. Vreau mai întîi să-mi povesteşti to- 
tul. Cînd te-ai decis să-ţi omori fratele ? 

A tăcut o bună bucată de vreme, căuta probabil în 
zadar vreo altă minciună. A realizat în sfîrşit că -era de 
prisos să mai continue cu teatrul şi s-a resemnat să măr- 
turisească. 

— Mai să înnebunesc după ce s-a deschis noul testa- . 
ment. Ca amant, Nick era posibil; dar ca soț! Tata m-a 
urît întotdeauna, chiar și pe cînd eram copil. Îmi impu- 
sese căsătoria asta să mă umilească, să mă pedepsească 
deoarece nu eram sînge din sîngele lui. Era un om -ciu- 

dat, nicicind nu i-a reproşat mamei greşeala, nicicînd 
nici măcar o singură dată ; doar pe mine mă duşmănea, 
că exist. Încă din adolescență visam să-l omor pe Bay- 
nard şi să ajung unica moștenitoare a imperiului Green- 
wood. Nu din interes, nu ; ci ca să mă răzbun pe Raymond 
B., ca să-mi dovedesc mie însămi că eram mai demnă să-i 
port numele decit larva pe care o avea drept fiu. De alt- 
minteri, iși dădea şi el seama şi mă ura și mai și. 

“Amanda avea o intuiţie mai exactă poate decit cre- 
dea. În noul testament Greenwood o numise pe soţia 
lui legatar universal în cazul în care i-ar supravieţui 
fiului. Dispoziţia era foarte stranie întrucît ştia că Ethel 
e condamnată. Îl: bănuiam serios pe bătrîn că, decepţionat 
de fiul legitim, a vrut să se joace cu focul. Spera fără 
doar și poate că învingătorul în lupta pentru moștenire 
va fi Nick Turner, acest fiu faţă de care nutrise o afec- 
ţiune tirzie. 

— Mama şi John Nathan mă împingeau să mă mărit 
cu Nick şi să cer divorţul imediat după căsătorie, negin- 
dindu-se că ar fi trebuit să-i las jumătate din averea 
mea şi că mi-aş fi pierdut reputaţia în mediul nostru. 
M-am prefăcut de acord cu părerea lor și m-am hotărit 
să-l ucid pe Baynard. Într-o noapte, la Nick, cînd acesta 
dormea i-am scotocit prin apartament. Aveam nevoie de 
o armă şi știam că la el găseai întotdeauna, deci i-am fu- 
rat un pistol. 

— Ştie că tu l-ai luat ? 

— Bănuieşte probabil, fără să fie sigur. Cind Honest 
John m-a informat despre ce-a susținut Nick, că el îi 
imprumutase arma asta lui Tata, l-am prevenit numaide- 
cit pe Nathan pentru a nu risca să ne dăm de gol. 

— Ştia de la început ? 

— Nu, şi pe el l-am minţit. Cînd m-a înștiințat de 
moartea mamei l-am întrebat dacă i-ar fi posibil să 
amine cu citeva ore anunţarea decesului, cit să mă mărit 
cu Nick. Atunci mi-a povestit de dulapul frigorific unde 
corpul putea fi conservat mai multe zile. Trebuia însă 
acţionat în grabă, existind riscul să se afle paie ti înşe- 
lătorie în clinică. 

— De ce nu te-ai căsătorit cu Nick ? 

— Robbins luase legătura cu mine şi eram hotărită 
să-l omor pe Baynard de îndată ce aș fi în posesia cer- 
tificatului de căsătorie... 

— Ai făcut-o mai înainte, totuşi. 

— Am fost nevoită. În. seara cînd ai venit dumneata, 
amintește-ţi,  Baynard m-a anunţat că se va duce s-o 
vadă pe Mama a doua zi. Avea să descopere totul, era 
sfîrsitul. Nu mai aveam de ales. 

Chipul Amandei era acum scăldat în lacrimi. Părea 
că mă ia martoră a nedreptăţii care se abătea asupră-i. 

— Şi ce-ai făcut ? 

— Cind m-am întors,  băusem mult, destul ca să 
prind curaj ; nu eram beată de-adevăratelea, rezist foarte 
bine la băutură. M-am dus la mine în cameră să iau pis- 
tolul de unde-l ascunsesem, mi-am pus mănuși și l-am 
şters. După care, m-am dus în cameră la Baynard... 
asta-i tot. . 

Și dacă fetele ar mai fi fost acolo ? ` 

— Ştiam că n-or să mai fie. Baynard păstrase, de- 
format, principiile Tatălui lui. Nu trebuia niciodată să 
` primim sub acoperiş vreun străin neinvitat, iar prosti- 
tuatele nu sint invitate. 

— Cind l-ai avertizat pe doctorul Nathan ? 

— Dimineaţă, nu voiam ca Rebecca, soţia lui, să ne 
audă ce vorbim. Iarăşi l-am minţit; i-am spus că toc- 
mai aflasem că Nick e însurat şi că nu mai aveam altă 
soluţie decit să-l omor pe Baynard. La început a fost în- 
grozit, apoi mi-a zis că eu nu sînt răspunzătoare de ni- 
mic, doar el era din ziua în care o părăsise pe Ethel în- 
sărcinată. Suferea de un puternic sentiment de culpabi- 
litate. In cele din urmă, mi-a promis că dacă lucrurile se 
vor termina prost.o să ia totul asupra lui. 

— A făcut-o, mi-a înminat o declaraţie scrisă prin 
care recunoaşte că ţi-a ucis fratele, acesta ameninţindu-l 
că-i va da în vileag o gravă greşeală profesională. Așa că 
nu eşti în nici un fel implicată în afacerea asta. Nu-i 
foarte verosimil, însă District Attorney o să se poată 
mulțumi cu atit iar poliţia, cu părerea acestuia ; și Ho- 
nest John te consideră fiica lui ! 

Amanda şi-a dat capul pe spate şi a strigat: 

— Unde-i declaraţia ? 

— Fii sinceră măcar odată. Dacă aş avea declaraţia 
la mine iar tu ai ține în mînă un revolver, ce-ai face? 

N-a şovăit. 

h — Te-aş ucide ca pe un ciine! mi-a răspuns. 

Am izbucnit în ris. 

—- Așa îmi placi, dulceaţa mea. Nu-ţi mai face griji, 
înainte de a veni aici i-am predat documentul locote- 
nentului Cairn, nu mai ai de ce să te temi. 

N-a înțeles pe dată însemnătatea frazei mele. 

— De ce nu mi-ai spus mai repede? m-a întrebat. 

— Mă săturasem de minciunile tale. Voiam să ince- 
tezi cu rolul ăsta de fetiță răsfăţată... 

M-am întrerupt, ea nemaiascultindu-mă. Realiza în- 
cetul cu încetul că avea să scape de pedeapsă, că era din 
nou bogată şi liberă, din nou tînără şi frumoasă, căci 
nimic din toate astea nu rezistă după gratiile închisorii. 
_A apucat-o risul, un pic isteric, fără să se poată stăpini. 
Și-a apropiat capul de al meu. = 

— N-o să sufli o vorbă, da ? mi-a zis, şi asta suna mai 
curînd a afirmaţie decit a întrebare. 

— Nu, n-o să suflu o vorbă. 

Amanda şi-a recăpătat calmul ; faţa îi mai era încă 
brăzdată de lacrimi iar respiraţia îi revenea cu greu la 
normal după criza de rîs nebunesc. Totuşi, vedeam că 
incepuse să examineze situaţia ; pe chip i-a apărut în- 
grijorarea. 

— Dacă Nick încearcă să mă şantajeze o să mă ajuţi ? 

— Da, o să te ajut, i-am spus. Cazinoul Paloma e 
de-acum înainte al tău, nu uita. Eşti patroană, şi asta 
ar trebui să fie suficient ca să stea la locul lui. 

— E-adevărat, ai dreptate. Presupun că-i inutil să-ţi 
oier bani. | 

— Înainte să vin în California n-am cheltuit practic 
nici un ban dintr-ai mei. Totdeauna am fost în misiune 
pe spezele Instituţiei. Cred chiar că nu m-am atins încă 
de niciuna din primele pe care mi s-au acordat în Viet- 
nam în urmă cu vreo șapte-opt ani. 

Amanda a schiţat un zimbet în colţul buzelor : tocmai 
luase o hotărire. Mi-a înconjurat gitul cu braţele iar sî- 
nii și i-a lipit binişor de ai mei. Am simţit un fior în 
pintece, apoi străbătindu-mi tot corpul. Și-a apropiat ca- 
pul încă şi mai mult. 

—- Pe mine mă vrei, nu-i aşa, draga mea? m-a în- 
trebat cu un glas răguşit, pe care nu i-l ştiam. 

Gindul m-a dus iarăşi la micuța Minh, agentul viet- 
namez comunist, pe care o salvasem de la execuţie şi 

am ținut-o cu mine aproape trei luni. Mă ura într-atit 
că i se zbirlea pielea cînd o atingeam, eu găsind-o în 
felul ăsta încă şi mai atrăgătoare. Cred că cu nimeni alt- 
cineva nu mi-a fost mai plăcut să fac dragoste; totuşi, 
ca şi Amanda, nu-mi. împărtăşea gusturile. La a treia 
tentativă. a fost cît pe ce să mă omoare. Senzaţia aceea 
de pericol mi-a sporit enorm plăcerea și am plins în mo- 
mentul în care a trebuit s-o lichidez ; nu mai plinsesem 
de cînd eram fetiţă. 

Dulcea, tandra mea Amanda ar încerca şi ea, oare, 
să mă ucidă ? N-o credeam în stare ; egoistă, crudă, fără 
suflet, însă lipsită de curaj. O dată s-a încumetat să 
omoare, impinsă de necesitate, de disperare, și a realizat 
ce riscase. Nu credeam că e gata s-o ia de la capăt; cel 
puțin nu imediat. 

În orice caz, trebuia să-mi asum riscul ăsta. O Mle 
dulcea mea Amanda... 

— Eşti frumoasă, s-am şoptit, şi buzele mele s-au 
contopit cu ale ei. 


Epilog 
Dimineaţă, intorcindu-mă din oraş, de la cumpărături, 
am avut surpriza să-mi găsesc valizele înşiruite în holul 
vilei Hacienda. 

Mă aştepta Phil, servitorul care lucra în locul Juliei. 
Mi-a întins un plic lipit. Scrisoarea era bătută la maşină ` 
şi n-avea semnătură. Am citit: „Tocmai am consultat 
un avocat. Nu mă mai poţi denunța pentru că ai fi con- 
siderată vinovată de nedenunţare a criminalului şi de 
complicitate. Aşa că, acum, adio“. 

Am simțit cum imi piere tot sîngele din obraji. 

— Unde-i Miss Amanda ? l-am întrebat. | 

— M-a însărcinat să vă spun că pleacă în croazieră 
cu nişte prieteni. N-a precizat nimic despre întoarcere. 
__ Amanda avusese dreptate să fugă. Dacă aş fi prins-o 
in clipa aceea cred că aş fi strins-o de git. 

I-am făcut semn lui Phil să-mi ducă bagajele la ma- 
şină şi am trecut, pentru ultima oară, pragul vilei Ha- 
cienda. Eram învinsă, ştiam, diavolița triumfase pe toate 
planurile. 

Nu mai aveam decit să mă întorc la singurătatea mea. 

JACQUES SADUUL 


MOSTENIREA GREENWOOD 


O CURSA PENTRU BANI, ARME ȘI DRAGOSTE 


O moştenire, mai ales una fabuloasă, trezește pasiuni 
mistuitoare... Frumoasa Carol Evans, o femeie fascinantă si 
excepțională, fostă, agentă a C.I.A., va trebui să, renunţe la orice 
scrupule și chiar să ucidă pentru a rezolva acest straniu caz. 
Elaborat după o formulă, originală, sinteză, a şcolii franceze și a 
celei americane, "Moștenirea Greenwood" este unul dintre cele 
mai bune romane polițiste ale ultimului deceniu. 
NU TREBUIA SA-L UCID... TREBUIA SĂ-L FAC SA VORBEASCA, 
SĂ AFLU CINE-L ANGAJASE, SA-L PREDAU LOCOTENENTULUI. 
UN VAL DE PLĂCERE ÎMI STRĂBĂTU TRUPUL ȘI OMUL SE 
ÎNTREBĂ PROBABIL DE CE MĂ RĂSUCEAM PE SCAUN, CA ŞI 
CUM AȘ FI SUFERIT UN ŞOC ELECTRIC. NU REUȘEA SA-ŞI 
DESPRINDA PRIVIRILE DE LA TEAVA ARMEI AŢINTITE ASUPRA 


LUI. NU TREBUIA SA-L UCID... . 

